text:
之前嗰次用咗成斤黃豆嚟整豆漿,豆漿唔駛一個禮拜就已經飲哂,但係啲豆渣就到依家都仲未用完.
好耐之前試過跟櫻井老師個食譜整蜜糖豆渣曲奇,今次都係跟番同一本食譜整,不過就係整鹹餅乾,試吓效果又如何.
材料:
豆渣 100 克
低筋麵粉 100 克
雞蛋 1 隻
蝦米 2 湯匙
糖 1 湯匙
鹽 1 茶匙
- 蝦米用水快手洗乾淨,之後放白鑊內炒至乾身及香,之後略為樁碎.
- 麵粉過篩 3 次後與豆渣混合,加入其餘材料拌勻,之後再加蛋搓成麵糰.
- 用保鮮紙包裹麵糰,然後用擀麵棍將麵糰擀薄成長方形.
- 將麵糰放上已墊入爐紙嘅烤盤上,然後用刀輕輕將麵糰分割.
- 放入已預熱至 180 °C 嘅焗爐內焗約 30 分鐘.
- 出爐攤凍後跟住割紋拗斷餅乾即可.
食譜出自櫻井景子嘅《和菓子‧和甘味 — 秋冬篇》. 蝦米味非常香濃惹味,不過唔知係因為無油嘅關係,定係麵糰擀得 加杯蜂蜜綠茶,享受一個和風下午茶! - 蝦米份量可隨個人口味喜好增減. - 由於麵糰擀薄後比較軟身,難以搬過烤盤上,所以最好先拎起面頭的一塊保鮮紙, 你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!
唔夠薄,中心嗰幾塊始終有少少煙韌,唔及邊邊嗰啲咁脆口.
Notes:
- 原食譜材料中係有 2 湯匙水,但我加入蛋後已經可以搓成糰,且越變濕潤,所以最
後無落到水.
然後改以入爐紙鋪喺上面,將之反轉放上烤盤,再拎起埋底嗰張保鮮紙就容易好
多.
蝦米味非常香濃惹味,不過唔知係因為無油嘅關係,定係麵糰擀得
加杯蜂蜜綠茶,享受一個和風下午茶!
- 蝦米份量可隨個人口味喜好增減.
- 由於麵糰擀薄後比較軟身,難以搬過烤盤上,所以最好先拎起面頭的一塊保鮮紙,
你哋亦都可以喺 Facebook Fans Page 度搵我 o架,我間小店叫做 La Cucina di Kestrel 呀,快啲 click 入去做我個 fans 啦!


c: text/html

text:
Wednesday, January 10, 2007
交響情人夢
噚晚通宵煲日劇---交響情人夢.官方網.
因為超好睇,一次過睇哂11集,我甚至覺得比宮更加好睇囉,有d位真係幾好笑.故事係講一係音樂大學讀既大學生,講男主角點樣由鋼琴轉去指揮系,途中遇到好多唔同既人,改變左佢好多咁.雖然個劇名好似似愛情劇,但個劇唔個將重點單一放係愛情到.同埋我好鍾意佢d玩樂器位唔會太假,睇返sp時,原來女主角本身鋼琴有返咁上下,拍劇時有老師再教佢彈戲裡d歌(d歌本身都好難),之後男主角又要先前跟老師學指揮,其他演員都要學下拉小提琴,定圾音鼓etc,變左唔會好似d港韓劇咁,d音樂同個演員玩既樂器唔同步,哈哈,唔會得個樣囉.
仲有男主角玉木宏係呢套劇裡面太靚仔啦@_@
劇裡面叫佢做千秋王子真係當之無楷麮敞咻P身型都好掂,佢著suit同燕尾服都好好睇,
仲要好有才華先掂,哈哈.
cally一定要睇呢套劇!我覺得你都會鍾意.
比起惡魔在身邊個男主角(叫咩名),真係好幾倍.
(平時反而唔係好靚仔,d型像唔太o岩佢)
遲d睇埋原著漫畫先.
講完開心既講傷心既.
sem a出黎既result真係唔滿意囉
個分根本就唔夠人fight.
vickylaw勁9啦~
如某兩位所講,真係灰到唔想讀囉.
2 comments:

robotstxt: allowed

filter: keep


text:
20120112
高千穗峽
點解諗起靚景,第一個想介紹嘅就係高千穗峽呢?第一就當然係因為佢真係好靚,佢唔單只係一個峽谷咁簡單,峽谷中間有一條河,而峽谷兩邊都不停咁有好多大大細細嘅瀑布飛瀉而下,當中最著名嘅就係落差17米,日本瀑布百選既真名井瀑布.可以睇當然正,高千穗峽最神奇嘅地方就係你仲可以參與其中!
世界各地唔同嘅瀑布河流你都可以遠觀,但係呢個你就可以近距離接觸,因為高千穗峽提供左小艇比大家租用,只要1500円,你就有30分鐘時間近距離咁接觸同欣賞呢啲大大小小嘅瀑布.但係想租船嘅你,要注意嘅係落雨,或者落完雨之後嘅水漲期間,為保旅客安全都係唔會有船租.
高千穗峽嘅另一個優點就係泊車非常方便,大大小小嘅停車場遍佈喺高千穗峽左右兩邊嘅入口,沿峽歩道只是600米,來回都只係大概2 km左右,非常之給一家老少.夏天嘅高千穗你會見到峽谷兩邊翠綠,而秋天呢度就更加係欣賞紅葉既好地方!
由於高千穗峽位於宮崎西北緊接熊本縣,所以最適合嘅旅遊方法就係先去完熊本縣嘅阿蘇火山,然後沿國道325揸車大概一個鐘頭就會到達高千穗峽.揸車嘅你係出發之前可以輸入高千穗町商工觀光課嘅電話號碼0982-73-1212,又或者係高千穗町営水族館既電話0982-72-2269,咁樣GPS自然就會帶到你去到高千穗附近,去到之後再跟當地嘅路牌就去到高千穗峽附近嘅停車場.高千穗峽係免費入場嘅,停低架車比唔500円嘅停車費,就可以沿歩道入內觀光.
乘坐公共交通工具既你就冇咁方便喇,首先你要搭JR去到延岡車站,喺延岡轉宮崎交通嘅巴士大概一個鐘頭左右就會到達高千穗,另外你亦都可以選擇喺延岡乘搭高千穗鐵道嘅火車,大概一個鐘頭20分鐘就到達高千穗車站,之後仲要搭大概十分鐘的士先至到.記得當你係落車之前叫的士司機喺指定嘅時間嚟接你,因為喺高千穗峽要的士係非常困難嘅!
訂閱: 發佈留言 (Atom)


text:
20120129
黑川溫泉(二)
要遊覽黑川溫泉,最好嘅方法就係漫遊細味佢嘅寧靜翠綠,換上木屐,浴衣遊走於黑川溫泉唔大唔細嘅溫泉街之中.黑川溫泉嘅溫泉街,無商業化既連鎖商店,甚至連便利店都唔搵到一間,喺呢度你只會見到各式各樣富有特色,有懷舊風味嘅小店.放眼四周都係穿上浴衣嘅遊人,小小嘅溫泉街就彷如時光倒流,將你帶到江戶時代的日本一樣.
係黑川溫泉有一樣嘢叫做入湯手形,其實係一個類似溫泉嘅pass,揸住呢個1200円嘅手形,你就可以去到任何三個黑川溫泉旅館嗰度浸溫泉.正正係因為呢個入湯手形,你記得要喺黑川溫泉預留足夠嘅時間,等自己慢慢享受浸溫泉嘅樂趣.想像一下你只需要去黑川溫泉住兩晩,再加埋呢個入湯手形,你就可以係黑川溫泉嘗試到五個唔同嘅露天溫泉,平常香港人去浸溫泉,最多係一兩晚浸一兩個,要一次過嘗試到五個不同風味嘅溫泉,簡直無可能.所以喺黑川溫泉你可以過足溫泉癮,簡直係人生一大樂事!
黑川溫泉唔大唔細,一共有二十八間溫泉旅館,點樣選擇理想嘅溫泉旅館呢?最好係參考黑川溫泉觀光旅館協同組合個網頁,自己搜尋各式各樣唔同嘅旅館.網站裏面你可以搵到各個旅館的特色,價錢等等以作參考.正如之前所講,黑川溫泉經常被選為日本其中一個最佳嘅溫泉,所以旅館非常容易爆滿!特別提醒各位如果計劃前往黑川溫泉,最好儘早預約你想要嘅溫泉旅館,仲有最好就係避開日本嘅公眾假期.
訂閱: 發佈留言 (Atom)


text:
今日本來只係諗住行多一次良景去青山,點知自己發傻唔識落車座左去屯門.於是將錯就錯改路線由青山去白泥.原本予留嘅食晏時間都冇左,買兩個飽就出發了.
路線:屯門站>青山寺>青山發射站>菠蘿山>下白泥
全長:12.5 km
時間:4小時20分 (包括影相,等日落)
Total descent: -801 m
由屯門站A或者B出口出來然後沿杯渡路向青雲路方向直行.
行到街尾見到打横呢條係青雲路,可以望到青山山頂上個發射塔.左手邊係建安站
冇斑馬線,要過去對面只可以用行人天橋
過馬路之後沿青雲路直行
去到呢個路口轉右
行到街尾又轉左
再行冇幾遠都轉番右就係入口
沿青山寺俓上山
又係長長嘅斜路,感覺同由良景上山時差唔多
經過一段斜路嚟到青雲觀門口,行旁邊條路繼續上山
再行冇耐開始上樓梯了
行到呢個位要留意,上山係要轉右而唔係直去.如果第一次行唔識路一定會好易中招,好彩我上次試過由青山落嚟認得路.今次上山就冇衰
繼續上
行行下又變番斜路
開始有野睇了,不過高度仲係未夠
山頂在望,不過梯級就仲有好多
樓梯級開始不規則了
呢個唔知算唔算係觀景台,影番張全景先
山下面間屋仔似乎係電話天線發站
越來越爛,即係越來越近山頂了
就快到就快到...
到了,望到涼亭了.有少少莫名其妙,上次由呢到落山用左一粒鐘,今日行上嚟又係用一粒鐘...
拿林行埋上山頂影相,灰矇矇嘅屯門
是日三寶,一機三鏡都唔算太重.係山頂影完相休息一陣就繼續起行了
話咁快就由青山發射站行到過嚟,望番轉頭好似好行左好遠咁
係呢個測量柱又掃番一張全景
落山時喺路上遇到一班健步如飛嘅老人家
今日呢到冇人玩攀石
認住呢個山頭,要行爛路上山
望到車路了
又嚟到呢個平台,沿大路行就可以去下白泥.不過我又想先去影一影千與千尋,所以行左前面呢條山路
唔知邊個係山頭整左兩個咁野
影完石像就走回頭去下白泥
行到一半轉右可以會合車路然後繼續行程
過咗危險警告牌可以沿靚路落山,或者係行上前面呢個小山影一影下白泥
今日天灰矇矇影唔到d乜
落番大路繼續落山,遠處望到堆填區
下白泥魚塘
行行下...嘩~~ 攪乜有架車係到半天吊
落完山到稔灣路轉右沿路行就可以去到下白泥
行餐矇去到呢個路口轉左
見咁多車就知今日好多人入嚟睇日落
今日水漲,見唔到蠔田
日落之後要拿林行去小巴站排隊,唔好做傻事諗住係路口等.
係呢到座小巴出元朗


text:
2014年5月18日 星期日
風繼續吹
12 則留言:
用新鮮肉做風乾, 可以存幾耐? 如果唔可以存太耐咁咪浪費你啲心幾囉?回覆刪除回覆
yes由於冇防腐劑,所以保鮮期有限,我風完嘅肉乾會放入保鮮袋/盒再放入雪櫃,每星期清貨.我做的份量多就請朋友仔食刪除
芝士佢都食得??回覆刪除回覆
Le隻芝士係Low Fat Cottage Cheese (低脂芧屋芝士)佢係一種冇添加鹽嘅芝士),亦係唯一識合狗狗食嘅人類芝士,大型百X有售刪除
我冇用唧棒整架睇唔錯喎可mix多D味道岀嚟可以係邊道買到呀乖媽^0^回覆刪除回覆
https://www.facebook.com/ezidri.dehydrator刪除
我支唧棒係買風乾機送嘅,你試下message問下有冇得剩買吖!好耐以前我見到有人話$2xx
你真係好犀利好有心機!我都好想試味..哈哈回覆刪除回覆
唔犀利只係唔怕煩啫.為咗乖乖食少D防腐劑唯有自己整lor刪除
你唔食肉都想試?真係咁吸引?hahaha
下次試下用免治肉整睇下質感有無唔同先,我平時係用機攪爛再mix,今次風咗幾耐呀!回覆刪除回覆
用機攪爛咪即係免治lor?今次風5層10個鐘刪除
連風乾食物都咁有心思~回覆刪除


text:
睇到活在中層 以下既message, 我更加清楚自己成日想轉工既原因...就係因此pat pat痕...
人係犯賤既,包括我自己,得一想二,永遠覺得人地老婆/女友係索d,現實既係…呢個世界邊有咁多筍工,咁多索女啦,何況各人所要求既野都唔同,你覺得呢份工筍咩,對我可能只係一般,甚至係衰工. 每人對好工既定義都唔同對我黎講,咩叫係好工?當然工作時充實,真係有野要我做,值得我去做,工作時有忙碌既感覺,但只限「正常工作時間」(即係no OT/ET),工作有成功感,有老闆respect,唔一定要在中環區上班,只要老闆好,同事又夾得黎,個office環境可以既話,在工廠區又有咩所謂,間中有得出外公幹都唔錯,而最好既,當然人工福利有番咁上下啦. 你話我要求係唔係好高?我可以話你聽,唔係好高,係非常非常高... 邊有咁多呢類既工啦,就算真係有,都未必輪到你...現實d啦. 既然係咁,現在份工我又咁多唔滿意,究竟,轉唔轉好? 要知道,呢個世界係冇perfect既工,所以你要做既,就係張你既criteria prioritize,睇下邊樣對你最重要,從而再去選擇搵新工定係留底. 好似有個留言者JJ咁,看佢現時既工作情況,在一般大眾眼中,可能佢份工都唔算太差,如果我係佢…仲後生既,不如用工餘時間讀個MBA,對佢第時再上位做cfo都好有幫助,如果唔係,真係想轉下工作環境,咁咪做住先,好有要求地去apply工,搵到岩勒,先走都未遲.我就係抱住呢個心態搵工,雖然都唔可以guarantee份新工係適合自己,但起碼我有條件同時間去慢慢搵. 人係貪心架啦,人望高處嘛,好正常,最重要既要知道自己想要d乜,然後理想與實際找個平衡點,當然,講可以天下無敵,實際又可能係另一會事,但如果連自己都唔知自己想點,又有邊個可以幫到你自己?


text:
其實最開始的時候. 我地係冇諗擺酒ge
只係諗住找個地方註冊. 再一家人食飯
但屋企人似乎都喜歡熱鬧. 不過我又唔想攪太多野
所以亦有諗過lunch buffet. 做過資料搜集. 亦有睇過場
但最後屋企人都唔係太受落
最後發覺係. 我退一步. 全部人都開心
咁我就偉大d 啦 !
基本上我地冇點睇過其他場. 只係有一日食飯經過呢度~ 荃灣迎囍
望入去覺得個場冇柱. 樓底又夠高. 地點又男女家都方便
就決定係呢度
而且經理好好人. 解釋得好詳細 . 連唔係酒席ge野. 佢都會提我地
所以我地係新年前 10/2/2010 就去落咗訂啦 !
我地冇咩問. 都攪咗成兩個鐘.....
原本呢日都有人擺酒. (次次去都有) 以為又冇得影相啦
點知俾完訂已經十一點幾. 人地散席啦 ! 拿拿聲衝入去影幾張先
backdrop ( 到時就會掛住Pikman & Alan . 哈哈)
樓底同d 燈都ok. 係暗少少
個百家姓好多人都覺得奇怪. 唔襯西式. 但我又覺得冇野
我地仲係度玩鬥快找出自己的姓氏. haha
.
個場最多可以放24圍 . 17圍便可包場.
朋友話黎過呢度飲. 野食同招待都幾好 .令我再放心一D


text:
未去西班牙前, 已經做定功課, 知道Madrid 馬德里有間百年老店 Chocolateria San Gines 係朱古力油炸鬼Chocolate con Churros專門店, 呢間老店好有名, 電視旅遊節目都有介紹, 聽聞好多當地人半夜三更飲完酒後, 就會去個度食番個朱古力油炸鬼至返屋企瞓覺, 所以呢度最多人幫趁就係半夜.
咁講法, 呢間專門店一定有佢過人之處, 加上見過佢既朱古力係又黑又杰又濃, 真係好啱我, 我無打算半夜至去, 但就一定要去試下.
呢間專門店好近太陽門, 又好近我地既酒店, 而且佢好似係下午至開門, 我地趁今日去完Segovia 返馬德里, 就去食番個下午茶, 當時已經六點幾, 個度人山人海, 要等位呀, 見到d 伙計唔停手, 真係好心急想試.
佢地有兩款油炸鬼, 一款粗, 一款幼, 大部份既顧客都係食幼個款, 所以我地都要左多d 幼個款.
粗個隻個樣真係好似香港既油炸鬼.
正式食法係將油炸鬼浸落杯熱朱古力至食, 嘩, 好香濃朱古力味, 油炸鬼外脆內軟, 唔係淨係硬脆個d, 其實個質地真係好似香港油炸鬼, 不過個樣別緻d, 同特濃朱古力好夾, 而我都係鍾意幼個隻多d, 真係好味都停唔到口, 唔怪得每檯都係大大碟.
其實試呢間店之前, 我地係Malaga 馬拉加都試左一間有七十八年歷史既專門店, 又係好多人幫趁, 不過個度既朱古力唔夠香濃, 同呢度無得比, 但油炸鬼都好食, 只係個樣無呢間咁靚仔.
佢地既油炸鬼唔係一條條咁炸, 係好有效率, 成個蛇餅咁炸出黎, 等緊位時, 見到有個伙計負責處理剛剛炸好既油炸鬼, 好有趣, 不過佢都幾浪費:
去到Madrid 記得要去試一試.
Chocolateria San Gines
Pasadizo de San Ginés, 528013 Madrid
(close to San Ginés church, just round the corner from Calle Arenal)


text:
2015年5月4日 星期一
強積金既部署
現有強積金既部署,就係維持返之前佔中時期所做既操作,就係所有新既供款就擺落保本基金,避免越買越貴既情況出現,而且本身大部份既資產已經擺左o係股市入面,所以將新供款擺落保本基金亦可以提升備用資金,一個唔該突然大跌都可以趁低轉返去股票基金.而現有既強積金就照舊一半股票基金,再升都重可以跟到呢轉,其他就撥埋去備用.
雖然好多人話強積金無用,但個人因公司供款比其他人多,先天有少少著數,如果自己能夠好好管理既話,應該都可以有些微作為,為財務進程出一分力.
10 則留言:
強積金幾時攞得?回覆刪除回覆
有很排先有得攞呀!刪除
要到六十五先拎得,
如果唔係要宣誓唔做野先可以提早拎.
作者已經移除這則留言.回覆刪除
多過5%,你就好啦,我人工低,仲要對沖過>_<回覆刪除
好多人都話冇用,其實有財商經過2,3十年投資,都夠退休,可惜好多人都唔多理回覆
D人成日話得雞碎咁多無用就唔理,刪除
真係好奇怪既諗法,
就係因為少,就更加應該好好珍惜咁用壯大佢ma
非打工一族0既強積金,通常都好少...哈哈...轉同唔轉差唔多.回覆刪除回覆
咁我地d等閒打工仔,刪除
多得一蚊得一蚊,
少少強積金管理得好都幫到少少手.
如果好好管理, MPF是真係夠退休之後用的, 但真係要操作管理, 唔可以得個擺字囉回覆刪除回覆


text:
攞左 d 零食,雜誌同埋書出去泳池,我游水,林生志在陪我~
呢個 shower 好得意,好似響棵樹度生出來咁
water tap~
呢度可以對住個 beach massage,好似好正
沙灘今晚有人包場攪 activity
無野做,我地搵花生餵雀
今晚的房間係用 asia miles 換的 deluxe room,即係我地第一日休息0個間,我地好想快 d 轉過去,settle 好,點知,等到 5 點幾,先有得轉房.轉左真係好好多,又寬敞 d 又光猛好多,冷氣又靜 d~
間酒店令我比較 appreciate 係佢係一間 green hotel
夜晚的 lobby 都幾靚
天黑 la,去酒店睇下 buffet 有咩食,好唔吸引,我地又等 shuttle 去 bali collection
因為我地麻麻地鍾意 balinese food,所以我地今晚又去返 prada 餐廳,0以個度多選擇,又坐得舒服.
呢個係蝦春卷,好好味~
呢個係小拼盤,一 dd 好食
咖哩,唔夠杰同濃,麻麻地
已經好飽,不過又唔想返去住,於是又去飲 coffee.因為張椅太舒服,要坐返之前個位~
食完慢慢行去坐 shuttle,呢度除左有 shops,仲有野玩


text:
唔知係咪個天知我唔開心呢今日打風落雨嚟配合我心情,5年喇時間過得飛快Wagon細佬走咗足足5年我仲好似聞到佢陣味,感受到佢攬住我嗰種感覺,Wagon你係彩虹橋過得快樂嗎?我同車車&爸爸都好掛住你架,我哋喺彩虹橋見啦We Love You forever
01 7月, 2013
心痛日
唔知係咪個天知我唔開心呢今日打風落雨嚟配合我心情,5年喇時間過得飛快Wagon細佬走咗足足5年我仲好似聞到佢陣味,感受到佢攬住我嗰種感覺,Wagon你係彩虹橋過得快樂嗎?我同車車&爸爸都好掛住你架,我哋喺彩虹橋見啦We Love You forever
30 6月, 2013
夏水禮
夏日炎炎正好眠但係車爸爸休息就唔眠喇去玩啦喂玩咩游水好唔好,自從細佬走咗之後我便冇再去游水喇因為我有一隻手手有D問題之後自己係游唔倒水嘅當年細佬仲喺度時就會做我嘅水泡比我扶住嚟游,唉真係好掛住你呀聽日就係你死忌話甘快5年喇你過得好嗎?傷心事唔好提喇現時就由車爸媽扶我游一樣甘happy啦,不過玩完真係好攰呢唔得又要眠一眠先拜拜~~~
挑戰失敗
繼早幾日食完泰菜後車爸爸挑戰水煮魚呢次用包裝水煮魚湯包嘩好辣呀車爸爸挑戰失敗攪到我食足兩晚先ko得晒,須然好辣但真係好香好香車爸爸食唔到D薯粉同菜但係食咗好魚同豬紅(呢兩樣冇甘入到辣味)下次要調整吓辣度等車爸爸都食到先D人又怕辣但又想食吹脹
28 6月, 2013
上海婆婆
早兩日返荃灣去咗荃新天地嘅上海婆婆食Lunch話係Lunch其實人家都開始下午茶時間了我叫咗担担麵配紅油抄手車爸爸就食京葱羊肉麵配菜肉包另加一碟低B粉皮仲送2杯豆漿嘩甘多嘢只係$86蚊埋單好鬼抵食啫,D食物算過得去甘啦,都不失為一個可以嘅選擇
27 6月, 2013
辣
天氣真係太熱一熱就想食辣一辣就諗起泰菜,難為怕辣嘅車爸爸為咗陪我博埋條老命食辣教我如何不愛他呢~~~~^0^今次去咗九龍城小曼谷食我哋食咗好多年喇睇住佢哋越做越旺排晒長龍,今次我哋都等咗半粒鐘先有位,我地食咗生蝦,咖哩雞配蒜蓉多士,雞絲湯河,馬拉盞什菜,最後有我最愛嘅泰式甜品芒果糯米飯真係超正我最最愛此家的芒果糯米飯yummy,車車冇份食都比大家見吓佢個衰樣啦haha~~~
訂閱: 文章 (Atom)


text:
第五天
去到旅程第五日終於要離開大理,短短幾日大理之旅話咁快就過啦;今日都唔打算去啲咩地方,主要留係大理古城,希望可以用一日時間努力探索呢個大理古城啦
今日又係六點幾起身,走到上天台,目的同琴日一樣,希望可以睇到日出;係古城睇日出可能有少少戇居,因為冇咩人會咁做,今日就只係得我一個傻仔企係天台之上等待太陽出來
呢個就係天台小平台,夠晒高可以望到好遠
冇陽光之下既大理
時間尚早只係6:35,距離日出仲有一段時間
望到遙遠的三塔
遙遠的洱海
太陽好似就出來
日出正式開始,金黃色太陽出來啦
成個太陽出晒來
前面一片大地都照得金黃色,好靚丫
另一邊蒼山已經見到藍天;今日雲唔多,相信今日一定會有好天氣
影多張相就返房間攤返上張床道啦,其他室友都仲未起身
係床上又係好似琴日咁碌來碌去,不過今日多左樣野要做,就係找卡數,好多明信片等緊我寫架!係hostel搞左好耐,最後11點離開,向三塔寺前進
先由博愛路向北行到盡頭,雖然同處一個大理古城,北面呢道明顯地道好多;呢邊冇咩遊客會到,生活既多數係當地居民,但呢道真係冇咩特別,吸引力唔大
轉出去大馬路,好快就可以到三塔寺
沿路都係田原風光
一路望住三塔行過去,就快到啦
去到崇聖寺三塔正門;由hostel行過來行左25分鐘,冇咩人會咁傻用腳行,好多人都會踩單車過來
「三塔寺是南詔豐佑時期自公元八二O年開始修建,到八二五年建成的.這個時期,正是中原的盛唐時期,當時在雲南西部白族和彝族建立的南詔國,在文化上曾大量吸收了中原和土蕃的宗教文化,因此三塔寺很具有中原現存唐代佛塔的一般特點.」
身為5A級景區,入場費百幾蚊,我先唔會比錢入去睇三座塔,而家企係出面都可以見到!
背靠蒼山,真正背山面海,風水一定好靚
三塔對出係一個廣場,冇咩特別
呢道冇咩好睇,叫做到此一遊,係咁易影幾張相就走人
又要行返去古城
見到上山頂個條纜車bor,如果冬天山上有雪玩我會考慮上去睇下,但而家冇雪就冇興趣上去啦
行到返古城
準備由大理古城北門入城,呢個係我見到既第三座城樓,仲差一座就儲齊東南西北四座城樓!哈哈
城門外有小攤檔,好多薯仔賣
睇清楚城樓先
入去就會由現代世界變返古代世界
城樓之後就係復興路,不過今次返古代失敗,城入面有車既...
入城後見到一間小食店好多人食野,而且仲要唔係遊客係本地人去食,呢個咁地道既地方當然唔可以放過,我又入去試下先;巍山X肉餌絲係大理好出名,好多地方都可以見到,想食最正宗餌絲應該要去到巍山,但我就冇時間去啦,呢間小店可以吸引到咁多本地人幫襯我相信唔會差既
好彩有位坐,連入面都坐滿人
見呢道最出名係餌絲咁就食餌絲啦;上面既肉真係好滑,滑到有少少入口即溶既感覺,味道唔錯,7蚊碗又幾抵食
仲可以自己出去加配料
街上有好多唔同野食
記得十年前香港有一排好興燒雞翼機,不過消失左好多年啦
食飯時間街上好多學生;佢地件校服有少少似以前我中學個件,又係深藍色衫,當年係香港算係獨一無二,一見就知道邊間學校,哈哈
復興路上有基督教堂
門口打開入去望望先
入面簡簡單單,好寧靜好舒服,而且冇比太陽曬住清涼好多;教堂內既人都好好,好歡迎我參觀,我都係道坐左陣抖下涼
再見
離開教堂就行出面既平等路,不過冇咩特別
去返復興路,路邊好多楊梅﹑提子賣,聽聞楊梅好酸,我從來都未食過
今日真係好好天;越行去南面就越多人
再次返到來洋人街,超多人又多旅行團
呢段路真係好靚
我見網上有其他相,呢道影出來兩旁唔係綠色植物,而係開滿粉紅色花,就好似櫻花一樣全條路都係粉紅色,靚到爆炸!唔知咩時間先可以見到呢個美景呢?
雲南出產咁多花,呢道當然有得賣啦
又再來到洋人街,今次想行去街尾搵郵局買郵票
條路係向下斜架
好似已經離開左遊客活動範圍,去到當地人居住既地方
終於去到郵局啦!不過呢間真係廢廢地,我想問寄明信片去香港幾多錢又唔知,其實我知道係個半,咁我話想買個半郵票時又話我啲明信片唔寄得,叫我去另一間大郵局問,玩野咩開間郵局出來連想寄張明信片都寄唔到
呢道唔比人寄野,咁我唯有睇下地圖邊道有郵局,另一間竟然係成日經過既復興路!我睇唔到既!而家就行人民路上返去
下午人民路未見好多人擺攤
危樓!
竟然平到5蚊!呢塊野擋太陽好有用架
突然發覺天空藍得好假,就好似key上去一樣
一路慢慢行慢慢睇
個名好正!
行到熱,飲返啖可樂即刻暑氣全消;成條街都有好多小食賣,行到咁熱我就冇胃口食啦
連傳說中既沙縣小吃都有,呢間好有雲南風味,有好多米線﹑餌絲選擇
繼續行下睇下
好多菜
咁早就放塊板放舊石頭係道霸位,咁似啲排隊黨
隱約可以見到洱海
再次返到來復興路
整左條紅色banner係道破壞晒成個feel
又再來到洋人街,今次來到既目的就係搵郵局
其實間郵局就係洋人街牌坊左邊,呢個位我已經行過唔知幾多次,但竟然一路都冇留意到呢到郵局存在!
大陸既郵局真係好煩,呢樣唔得個樣唔得,又話普通明信片唔寄得一定要寄郵政出既明信片(因為我玩開postcrossing所以知道一早取消左呢個限制,只係地方郵局唔執行),咁好啦我就買張郵政明信片一齊掉入郵筒睇下係咪其他個啲真係寄唔到,好彩最後所有明信片都平安到達;另外我想買郵票都有困難,想買既面值又冇,買三十個郵票又問買咁多做乜,唔通買來玩咩?!
搞掂張明信片就出返去啦
五華樓
財神?
都係金花吸引啲
入到去總統兵馬大元帥府,即係而家既大理博物館參觀,入面既展品就冇影啦,好多都係出土文物
入面仲有一個碑林,收藏左好多石碑
好多白族姑娘
又再次來到南門
由城樓外望
上去望望先
上午就好好太陽,下午就冇咩陽光,又係好似琴日一樣陰陰沉沉
城外大約一公里遠有座文獻樓,咁遠路我就唔走過去啦,望下就算
今日唔係好多人bor
都係望返入城好feel啲,見到咁多瓦頂先似返個古城ma
城牆邊
今日唔行城牆啦,睇完就落返去
又人山人海丫
轉入左條冇咩人既小巷,冇咁多人即刻舒服晒
呢道唔比擺賣既咩?有人來個個都立刻收返好啲野
原來呢個咁靚既地方係酒吧街,咁早唔怪得人影都唔多個,夜晚應該會熱鬧好多
大理武廟,即係關帝廟,係元朝時已經建成但明朝時被毀,得返一個照壁尚在,而家見到既關帝廟係重建出來;大理關帝廟同洛陽關林廟一樣,入去關帝廟大殿之前要先經過極星門,武成門
正前方就係關帝廟
兩旁有其他殿
好快就出返來啦;呢座建築好白族feel
大理除左白族之外,仲有其他小數民族居住
有條冇人既步行街bor,我就行入去睇下先
入面環境好靚,好多特色餐廳,不過日光日白見狗都多過見人
又見到?!不過已經執左...條街人影都唔多個唔執先至奇啦
出返來就旺好多啦
係條小巷道發現好多人,原本大家都係道等緊買野食
見仲有時間冇野好做就去街市八卦一下
七彩繽紛既生果見到都留晒口水
叫得街市咁就緊係唔只咁少野賣啦,入面仲有好多
好新鮮既蔬菜丫
游水海鮮
咁早已經有龍眼?香港夏天先有得食bor,呢道真係有好多生果
唔知呢啲係唔係雲南特產呢?
行完街市都係時候返去hostel啦,係返去途中竟然有人問我hostel點去?佢就問岩人啦我地一齊行左返去,呢間hostel隱藏係民居之中唔係咁易搵到
環境咁靚影多幾張相先
如果住係最高個間房就正啦
普通二人房
貓仔都有自己屋企
拎返個背囊,整理好啲野,太約六點正式離開,終於要踏上回家之路
話咁快已經過左五日,雖然唔捨得,但都係時間返屋企啦,明天呢個時間我已經攤係屋企梳化之上一路睇電視一路玩電腦,哈哈^^
(仲有幾個鐘就出發去新加坡﹑馬來西亞,相信呢個又會係一個愉快旅程,哈哈^^)


text:
2009年10月29日 星期四
生日
今年生日係我放完產假後第二個工作日,因為都放左好耐假,又唔太多大假,所以都慳慳哋留番可能要湊搴搴嘅時候用,所以生日都要返工!
咁耐無見d同事,重有d走左黎左d新同事,估唔到佢哋都有買蛋糕同我慶祝生日,雖然都有d難為情,但都好開心!
老公約我放工去尖沙咀食飯,而家有左搴搴,我哋都周身唔得閒,放工去街都驚奶奶一個人由早到晚湊搴搴會累,所以都盡量唔會week day放工一齊去街,就算去都會趕返去,去街都周身唔自在,因為咁,今年生日我都無咩expectation!
老公帶左我去天文台圍一間叫秋田嘅鐡板燒日本餐廳,去到嘅時候唔多人,不過已經有一pair人坐左响個鐡板燒爐嘅正中間,我哋就坐側少少,老公好似好失望咁,後來我先知道果個爐只serve我哋呢兩pair客,而坐正中間係可以睇佢整野食清楚好多!
個廚都好talkative,一路整野食一路同我哋傾吓偈咁.最精彩係佢活生生燒兩隻龍蝦女,又落酒又放火咁,我哋雖然都鍾意食,但睇到咁又覺得好殘忍同變態,個廚話無辦法,唔活生生响d客面前燒又點會覺得佢咁新鮮喎,咁我哋又真係無野好講,食嘅時候重有d內疚!
呢一餐食左好耐,因為每様野都會即刻响我哋面前整.之後原來個廚有項絕技,就係拋起隻蛋用佢個鐡板燒個鏟邊接住,隻蛋响個鏟邊“long”住未爛得哂,只係滴住d蛋白,佢就用滴出黎嘅蛋白响個爐上畫野寫字,好特別!因為係我生日,所以佢寫左Happy Birthday,佢重俾我哋入去佢煑野食個位扮係我哋自己整影相!
之後佢又用左d唔同顏色嘅食物材料砌左I Love U嘅公仔字様俾我哋影相,真係好驚喜!影完相佢就炒埋左堆材料,原來係最後一味,炒飯!
我一向都唔太鍾意食飯食得太耐,又悶又累,所以食一個鐘都覺好耐,buffet果類完全唔啱我!呢餐坐左成兩個幾鐘,都ok,可能真係好似一路食一路有表演睇,又可以影吓相啦!
總括黎講,今年生日好開心!真係要多謝老公嘅安排呀!
2009年10月19日 星期一
肺炎鏈球菌針
今日搴搴要返健康院打肺炎鏈球菌針.
去到健康院,循例又係除衫磅重度頭圍,不過今次好少少,可以著住乾片磅重,唔使剝光豬咁慘!重有今日度埋身長,出世之後都係第一次响健康院度身長咋!搴搴今日啱啱兩個月,重5.64kg,即12.4磅,比起上個月又重左2.5磅,身長57.5cm,比出世嘅47cm又長左10.5cm,真係唔覺唔覺咁!搴搴而家keep住係中b,都唔錯!
Tweety今日好忙,不過好彩佢都安排到見我哋,咁我問野又方便d,雖然平時隨時都可以問佢,不過始終有個熟人,講咩問咩都free一d嘅!問左同搴搴戒夜奶嘅問題,我由十月頭同佢戒夜奶,都唔知點叫戒到,事關我哋已經無俾半夜枝奶佢食,但佢就到時到侯半夜四五點就咿咿呀呀咁,唔係好似人哋咁一覺瞓天光,又唔知佢係咪真係肚餓定扭人抱.有時諗佢得個半月人仔,唔俾佢食唔知佢夠唔夠,俾佢食又怕佢肥仔超重,佢已經食到五安半奶,好似好多咁!Tweety就話bb肚餓都要俾佢食喎,唔好諗超重變肥仔先,戒夜奶都唔可太急,如果一覺瞓到六,七個鐘就已經ok喎,同埋遲少少bb會有厭奶期,你想佢食多d都難,所以無咩好擔心咁話.
見完Tweety姑娘就去打針,今次枝針比起上次好似粗d咁,姑娘打入去幾秒後搴搴先識喊,今次佢喊多幾聲,無上次咁叻!出左房,我去約下次嘅期,一行開又聽到搴搴喊,唔通佢大過左識得痛?!
原本諗住今日打完針,隔幾日再帶佢打五合一同食輪狀病毒疫苗,奶奶話反正有機會發燒,不如同一日打埋五合一同食輪狀病毒疫苗,但我又驚一次過搴搴會好辛苦,但又認同如果發燒嘅話一次過好過分幾次,重慘!Tweety話同一日做哂都無問題,咁我最後決定一次過啦!
去到診所打針同食疫苗,搴搴打針有喊,不過最慘係食疫苗,醫生個口就話應該早d响雪櫃攞d疫苗攤熱,唔使搴搴一路食一路喊咁慘,我心諗,我一點鐘掛號五點先有得打針,咁多時間你都唔攞定出黎,而家又得個講字,攪到搴搴咁淒涼,有無攪錯!
2009年10月7日 星期三
眼仔流血
搴搴早兩日睇完醫生滴左眼藥水已經退左腫,不過眼膠奇多,都好擔心,唯有勤力同佢抺眼仔.醫生之前話佢有鼻敏感所以鼻塞塞,飲奶自然嘈d,中途要換氣又會入多d風,咁又自然會易嘔d,醫生俾左d抗敏藥同埋吸風止嘔藥,我哋都唔係幾想俾藥搴搴食,佢又唔係傷風感冒,本身睇眼之麻,無啦啦要食藥,不過見醫生開左藥,又想睇吓搴搴食左藥會唔會扯蝦咁聲,即管試吓!食左藥嘅搴搴飲奶真係靜左好多,不過佢成日都瞓,好似好累咁,喊嘅力都無哂,唔好話踢腳仔,睇見就可憐喇!食左幾次藥之後,我就無俾佢食喇,反正鼻敏感都無得攪,無理由以後keep住食藥.講開食藥,我都係第一次餵搴搴食藥,原本姑娘教入奶樽俾搴搴食,不過bb食藥份量少,夾埋都係得10ml咁大把,點入奶樽喎,我個奶樽重係肥佬樽,d藥水都裝唔滿個奶咀,咁食法就吸哂風啦!好彩老公細妹俾左個超迷你嘅奶樽仔俾我,係專用食藥水嘅,好攪鬼,好似d玩具奶樽仔咁.我都好懷疑搴搴肯唔肯啜,食藥喎!點知佢都係唔肯一陣,喊一陣就自己啜哂,好神奇!
今朝起身睇搴搴,見到佢右眼圍住一“達”“達”紅左損左咁,真係陰公!以為佢半夜眼痕抓損哂眼附近嘅皮膚,開左d暖水同佢抺眼仔,點知一抺就重驚,原來大力少少係抺得甩嘅,即係果d係眼膠,係紅色嘅眼膠,我好驚,唔知d血响邊度黎,細心睇搴搴嘅眼仔又無咩野咁,不過我好sure果d係血,所以唔理咁多,捉左搴搴睇多次醫生,今次就睇過第二個.醫生幫搴搴睇完都話無咩野,只係可能搴搴捽到裡面粒瘡或者微絲血管,所以d眼膠有血,眼仔無問題,亦唔會影響視力,開左眼藥水滴足五日就可以!咁都無咁驚!
2009年10月3日 星期六
眼腫腫
搴搴成日都抓面,攪到塊面仔花哂紅哂.呢兩日見佢好似眼腫腫咁,諗住佢可能抓眼抓到紅左,諗住觀察吓先,bb新陳代謝快,佢次次抓到塊面紅哂都好快散.睇左佢兩日都唔覺有散紅腫,不過又無話差左,係多左少少眼膠.呢個情況都唔知可以點,都係再睇定d先算.
尋晚搴搴嘅右眼下面已經明顯腫左出黎,諗住今日一早同佢睇醫生,點知諗住去果間診所因為公眾假期而無開,攪到我好擔心搴搴會無醫生睇,好彩之後重有另一個兒科醫生可以睇.呢個醫生係出名等得耐,所以非必要我都唔會睇佢,不過搴搴隻眼腫左,唔睇唔得啦!九點半掛左號排第二,到十點半先到搴搴!
醫生同搴搴檢查,佢話咁細個好少有眼腫,見佢禁低搴搴眼皮睇裡面,有d驚,我哋自己就唔敢咁做喇,一來驚搴搴反抗整到佢,二來咁様禁低佢腫左嘅眼皮好似好痛咁,都做唔出啦!醫生禁低睇到搴搴眼裡面有粒白點,佢話搴搴飲唔夠水,我哋問係咪奶粉熱氣,佢又話奶粉本身唔會熱氣,可能係沖奶有問題,佢話我哋唔應該用奶粉罐邊括平奶粉,話咁様會壓實d奶粉,變相係多左粉少左水,佢呢個理論有d怪,人哋整個罐邊就係俾你括平奶粉,罐上說明亦都教你咁做,點會有錯架?而且我都唔明刀背同罐邊有咩唔同,一様係括走多餘嘅奶粉!不過我哋當然無出聲啦,見佢話飲唔夠水,咁咪諗住俾少少水搴搴飲囉!不過我都唔明,搴搴有眼膠,醫生話有菌,可能搴搴隻手捽完嘴又捽眼所以咁啦,咁其實佢眼果粒白點同佢腫左嘅部位係一樣,眼發炎有菌,咁應該唔關飲水事,不嬲都話bb唔使另外俾水架,奶已經係水沖,所以我都唔係好認同醫生咁講.
睇完隻眼,我哋都問左好多其他問題,醫生都好有耐性解答,出番醫生房,成診所都係人,我先發覺我哋入左去二十分鐘,真係耐左d嘅!醫生開左眼藥水,敏感藥同吸風止嘔藥俾搴搴,嘩,估唔到睇隻眼,醫生連帶其他我哋問過嘅問題一齊開埋藥!
今日係搴搴第一次睇醫生食藥,好可憐呀!
訂閱: 文章 (Atom)


text:
2012年3月20日 星期二
哥哥慶生兼細佬第一次坐飛機遊曼谷 day4 20/3/2012
放假去玩嘅時間過得真係快,今日我哋就要返香港啦,由於係晏晝機,要早d出機場,所以我哋都無乜安排行程,整係響酒店游下水,響附近行下就算.
起身梳洗後就去食早餐,跟住就爭取時間快快手手返房換泳衣落去游水.細佬今日扭眼瞓,所以落咗水無耐就扭計要上返水,好彩哥哥好合作,玩多一陣都肯返房沖涼換衫.
我哋整理好d行李就出去作最後衝刺,沿途都好曬好熱,好彩兩位少爺都無乜投訴.我就去Central World幫朋友買嘢,而爹爹就帶兩個細嘅去Big C 行住等我.我快快手買完嘢就去Big C join佢哋,再買咗d日用品同零食,pack埋盒就返酒店啦.
返到酒店我哋執好哂嘢就check out,原先諗住響酒店食埋午餐先去機場,不過酒店d嘢貴到無朋友,一個main dish要成7,8十蚊港紙,所以決定出到機場先再食.多咗出嚟嘅時間就響lobby影下相.
等到1點,我哋預先約定嘅的士司機準時到達,拿拿聲搬d行李上車就出發去機場,出機場嘅路有d塞,不過都係響預算時間內到達機場.我哋第一時間去check in,不過條人龍唔短,而且郁得好慢,終於我哋check in完可以食午餐啦,但係離登機時間得45分鐘,又要過海關又要check行李,d時間好似唔係好夠,由於大家都好肚餓,唔理啦食飽先算!我哋好似走難咁走落去離境大堂下一層嘅S&P,用最快嘅速度點好嘢食,等咗寶貴既20分鐘之後再用5分鐘食完餐飯,其實d嘢都幾好味,不過可惜無時間慢慢食.
醫飽個肚就飛奔去過海關,好彩我哋帶住小朋友,有得優先俾我哋過關.過咗關再跑到去閘口預備上機.天呀!估唔到我哋行錯路,白白兜咗個大圈,行咗姲耐先去到登機閘口.好彩係咁趕嘅情況下居然無遲到,去到閘上仲有時間映張相上機,完滿結束今次旅程.
張貼者: jacqueline 於 下午12:29
訂閱: 張貼留言 (Atom)


text:
@10/10
是日假期最後一日,夜晚約咗家人晚飯,唔想走得太遠,
於是尋找之前報導嘅市區隱世公園~
京士拍公園
一個未去到已經冇氣嘅公園!
serach好資料之後就出發去公園附近食lunch, 買啲小食就出發~
記得之前嘅報導話係廣華對面行上去...
但檬爸話喺油麻地救世軍有樓梯上,咁梗係跟高人指點啦!
都唔知幾耐冇行過呢頭..原來啲樓梯咁靚~
影返幾張靚相先!
見到條樓梯已經想暈!!!
兩個小朋友一支箭咁(睇你哋跑得幾耐!)
小檬一馬當先
我隨後跟住,
位置越拖越後!相隔身位越拖越大~
尾隨獨立好勝嘅妹妹豬繼續堅持自己行,
唯怕佢辛苦嘅慈父
忍不住一手抱起身型略胖嘅妹妹豬,
氣喘中繼續行上去!!
身型纖巧嘅小檬以大熱姿態率先到達中間休息地方.
(寫完呢時段文字都喘氣~)
妹妹豬到著
完全冇喘氣!!! wahaha梗係
回望落去,原來真係行到好高!
休息一吓就行
繼續
行..行..行..
妹妹豬繼續堅持自己行
爸爸都尤佢..因為自己都冇力冇氣 =D
唔好轉左,行錯!!
落返小小樓梯就啱
公園望返去就係落完樓梯之後嘅出口
唔使2分鐘已經到咗公園門口!
其實都算快~
最好玩應該就係呢條sir滑樓!
錯誤示範,踩滑梯
(剛sir完未sir晒所以起身比我影,下次唔准!)
我好憎小朋友唔好踩滑梯
公園指示5歲先玩得...見佢都唔太斜,我又喺隔離,
所以都比妹妹試
妹妹sir晒先起身就啱喇!!
圍住呢個小山丘不停爬上去sir落去...無限loop!
玩咗一陣比小檬見到另一邊有sir滑樓
小檬就一路行一路同我講...
媽
咪
我
去
果
邊
sir
滑
梯
啊
.
.
.
同我講野把聲越來越細聲
都未到我耳邊
佢隻腳已經行左去!!
而且仲諗住經過兩個有小朋友swing緊鞦韆!!
喺公園,小檬永遠聽唔到我叫佢,尤其叫佢停果時!!
又要考我嘅反應喇
即刻一路大叫一路跑,一手捉住走緊去鞦韆嘅小檬,
好在都keep到靈敏,唔係小檬已經中頭獎!!!
好似籌款啲驚險節目完咗咁,我都要定一定神,
大庭廣終忍唔住要教訓吓佢...
下刪3oo字......
罰佢企喺到三分鐘冇得玩!!!!!
復活
甲骨文
諗住搵吓個草地,不過發現時間都唔早,
於是玩多一陣就去食吓飲吓休息一下,
影完張到此一遊就走.
後感
呢度設施都算齊備,冇咩蚊咬喎(冇搽防蚊)
人都唔算多,廁所OK
我哋由救世軍果便行上去,
睇返影相時間,由地面行到上公園大約用咗15分鐘,
計埋行錯小小路同三分鐘休息時間~
其實都唔算太辛苦,當埋行山!
最特別,最好玩都係個小山丘同長滑梯!
最後假期之後應真係應該要再有假期!!!!!!


text:
今日起身都覺得有D唔妥,右邊鼻好乾,右邊耳好好癢好似有D發炎既感覺,有少少乞嚏,鼻水唔多,但會不受控的自動流出,〝son〞又唔多得少少.後來鼻水隨我低頭不受控向下流,又隨著我仰頭向喉嚨流,有時唔戴口罩都要用口呼吸,因為右邊個鼻塞塞地,我諗應該都係鼻敏感加上近日休息少左,所以有少少病.
早上同阿B落街要戴口罩好麻煩,戴住口罩既我習慣用口呼吸,天氣熱又攪到副眼鏡蒙晒!我接左老公電話後就立即帶阿B回家,因為我要打封信,事關我地唔要〝環翠邨〞的配房,唔要係要親身前往辦手續,但老公又就唔〝arm〞時間,所以打去問下勒!
環翠邨辦事處職員都話〝你住既地方與呢到都相距好遠〞,亦都問左幾次有冇興趣睇一睇間屋呢?若果冇就可以唔嚟!因為真係太遠,咁就可以寫信fax比佢講明拒絕配房原因就不用親身去,不過,要今日內,因為今日後個職員放大假.
我打完信,食埋飯約2點就起程回老公屋企,返到去寫下Blog,又想整下都包包,到我開始拎工具時又唔想整,跟住我跳下健康操,之後就落街買今晚的晚餐和明晚做雞批的材料,我想明晚整雞批後天拎去朋友聚會一齊吃.
我結賬時見到有〝日式炸雞下脾〞,所以就買定回家冇餸時可以做餸.
夜晚煮〝味噌湯烏冬〞!
頭先係凍肉舖結賬時發生左件事,係結賬時聽到收銀員講總數時已經有D疑問,好似收少左錢,行出左門口望下張單冇左包丸既價錢,個心都有一秒的貪婪~就係唔出聲,但再諗咁樣收銀要賠錢,而家搵食艱難,所以我折返通知收銀,等再打多一張單,然後再比錢.
老公話我咁好既,佢冇打單唔駛賠錢,唔見一兩粒唔多覺,但當時我諗唔到,個腦只係浮現〝收銀要賠錢〞,雖然,只係收少十蚊,但我唔想累到人,所以折返.


text:
7 June 2008
今日起身後真係唔多想郁,因為骨痛到個頭都就爆好辛苦,但又要出去配番Notebook個火牛,個火牛唔知點解好似有一節溶溶地露左D電線出嚟!同埋個風扇好似唔郁,順便叫佢睇埋.
之後就約左去肥阿哥家玩佢新買既〝Family Trainer〞.
肥仔十點幾來電話今朝6點至而家都係〝黑雨〞,唔係掛等左好耐先等到今日可以去配火牛咋喎!我地等到落左黑雨後一個鐘就打去客戶服務部有人,終於就去配,出去前老公話肚餓,我就焗左個杯麵比佢,自己就煮左個通粉.
上到去果個搵左幾次都話冇貨,又問我有冇留電話或名留貨,上次我問左佢話有貨又冇叫我留資料,咁樣就白行一趟,而家訂要1-2星期先有貨.
風扇佢幫我睇左部機開機時係有風出,可能多塵阻住風扇轉動,部機有冇過熱自動熄左?尋日部機自動熄機3次架喇!我唔知佢係咪過熱而熄.如果放低檢查費要三百蚊,要整就四百蚊,而要換零件就另計,已經訂隻火牛要四百蚊,所以我冇放低.
老公話壞左就買過一部,而家一部都好平,佢想連火牛都唔訂,但我怕係火牛問題,咁樣咪會加速部機壞囉!所以我堅持要訂.
之後我地去左豐澤睇手提電腦,Sony最平都係五千幾,不過,而家D機全部都係用唔好用既〝Vista〞.我又去睇左焗爐,但係得好少款,睇左一陣娣婦來電叫我地幫佢地買茶餐.
等車時記起今日有〝7-11~Paddington Bear〞拎,之前高達叔叔問我有冇印花幫佢換一隻熊仔,因為佢有一隻佢想換比同屋住兩個女,咁arm係阿B入院果排就緊係有印花,仲有多添!返到屋企樓下就問下佢地食咩?點知娣婦自行落去買左佢地仲食埋添!咁樣只係買我與老公果份,等外賣時就去拎熊仔
嘩!真係好彩呢隻係最後一隻,我知係要開左個盒先睇到,以為係用透明袋入住,但我估唔係用黑色袋封住.
我地食既時候得原味,所以訂左2包原味.紅色packing係辣架!果盒吐司就係肥阿哥話〝還好吃〞,不過,我未試,阿嫂叫開,但我怕被我食晒,都係唔開好D,但有試個芝士條,真係芝士,我呢個芝士怪覺得麻麻,外型似魷魚絲,口感都有D似,但好鹹和太芝士勒!
肥阿哥幫我拆開左部機睇!風扇係郁既冇壞.之前老公幫我包住左火牛爛既地方,肥阿哥話個火牛係有問題,佢比左個金屬我抬高個火牛,因化學原理散熱係會快D既!叫我暫時用住捱到個新火牛到先.
佢又話我部機慢,咁我就叫佢教我剷機和裝機,呵~肥阿哥用個500G hard disk抄起我D野,佢幫我攪埋.
我就睇我想睇好耐既〝魔幻王國~獅子‧女巫‧魔衣廚〞高清版,肥仔佢地未睇完就走左,高清與不高清晝面真係差好遠.起初去到見到呢舊野唔知係咩?我就估佢係DVD機或DVD錄影機,之後忍唔住問下,老公話係高清個盒,哎~冇返工之後對於呢D高科技既野好似〝Say Goodbye〞咁,乜都唔知唔識,多D留意下先!
頭先等整機時睇左大半場〝瑞士 vs. 捷克〞,場球好鬼悶,一D刺激都冇.雖然,我唔識睇波,但老公喜歡我都會陪佢睇.我係唔識,但我會全程投入,因為只要你投入唔識都會識,一齊玩,睇就會開心喇!這是我一直抱住的態度.
我地走既時候一點鬆D,小巴一點總站開出應該我地可以搭到尾班車,不過,老公質疑,我又唔肯定咁就信心動搖左,等左一陣就搭〝的士〞,我地一上〝的士〞架尾班小巴就到喇!


text:
之前喺TST返工, LUNCH時真係好多選擇,
今次去JIMMY'S KITCHEN啦.貪佢夠冷氣,
坐得舒服, 冇乜人又唔嘈, 講是非一流啊...HAHHAHA
一坐低就見到呢碟蒜頭既物體, 不過我就唔中意食呢D野,
所以一粒都冇試過味, 但係中意食蒜既朋友應該會喜歡吧.
SET LUNCH例牌有麵包揀, 我覺得佢D麵包麻麻地囉.
CEASAR SALAD就幾好味喎, 但D雞肉乾左D囉.
今次做食肉獸, 兩個人都叫左肉...同埋肉做MAIN COURSE,
RIBS都算OK, 肉唔多, 所以都可以食得哂.
但係呢件西冷就...唔知咩事燒到咁乾, 仲有係絕對冇牛味囉.
講真, 佢LUNCH唔平架, 但食物質素就真係好一般,
唔係太值呢個價錢囉.
好啦, MAIN COURSE麻麻地, 唯有轉目標去甜品啦,
香蕉船一定唔會出事啦掛, 點知...
D雪糕搞咩溶溶地先放上檯呢? 扣分囉.
最後俾個冷氣凍到痴左線, 但都飲多杯凍檸茶先走,
係咪攞黎賤吖 HAHAHHA
今次分享到呢到, 我想講, 短期內都唔會再去呢間野囉.
♥ Thanks for reading ♥
Connect with me for more update :


text:
早幾個星期見到我盤274長出了一個側芽,而佢的生長速度都相當之快,襯住今日係復活節假期,加上又約左yoki 起粉嶺接埋佢地去食buffet,所以順道入埋去發叔度,今次去發叔度的主要目的係帶我盤274入去做手術,本來係想將盤274個側芽分盤.
點知一入到去發叔度比盤花佢睇,佢即刻話我種到盤花無晒生氣,又話我唔識得種,其實我每晚都花好多時間管理我的盤栽,奈何我都係照料得佢地唔好.發叔一拎起我拎274就話盤花太多老葉,如果過多一個月唔拔掉老葉,那盤花就會命喪黃泉.
佢話我盤花吊腳,我初時唔係好明發叔想表達些甚麼,於是發叔就好有耐心咁教導我,原來係我落泥太少加上平時D泥乾左跌走晒,所以泥越來越少,發叔拎起我盤274手起刀落咁好火速就拔掉了十幾片走,當時相當之心痛,而側芽發叔話唔好要佢,所以又掉埋去!跟住發叔反轉我盤274比我睇,佢話我盤274個主幹已經開始腐爛,好再我今日拎入去比佢睇下,發叔拎起比我睇單憑肉眼已經見到274有輕微的腐爛,經發叔醫治完我盤274又變回一個迷你品種了.
發叔教我換泥時將所有泥倒入花盤後要用手指輕輕力將泥土壓實,如果唔係泥土太鬆就會吊腳.
今日總共帶了兩盤花入去發叔度,仲有一盤係8號,因為自佢買回來後佢一直生長得不甚理想,而且葉片越生越細,完全沒有生氣及葉邊有枯萎的徵象.發叔又係幫我拔掉老葉,佢話我都唔係愛花之人,佢話盤花已經話晒比佢知
,其實我真係好認真咁種佢地家,只可惜...
入到去發叔度當然係忍唔住帶多一盤花返屋企啦,今日發叔個花場都幾多花開左,所以要拎花都幾方便,發叔話我種到D花咁都唔係咁適合種D貴品種,所以有一D 好貴的品種發叔都唔賣比我.
可能今日係假期,好多人入去發叔花場參觀及購買紫羅蘭,所以我都唔方便起度問問題,好在我早去到如果唔係發叔都唔得閒幫我救救紫羅蘭了
!
臨走時我比我盤C85張相發叔睇,發叔一望就話要拔掉一行的老葉,如果唔係盤花都係等死,發叔怕我唔捨得,佢叫我下次將所有的紫羅蘭帶晒入去比佢幫我執下佢地喎.
今日的買到紫羅蘭係S516+Carnation Sprinkles 同之前一樣都係買左個花苗$200,發叔話好快會開花,叫我慢慢種喎!
我返到屋企即刻幫我D 盤栽換泥及檢視佢地個主幹有否腐爛,之後仲將385,S617+,C85的老葉一口氣拔掉,場面真係好壯觀,起拔葉其間見到S617+(日本妹)已經有花蕾了,真係好開心即係好快我又見到佢開花了.其實我現在的紫羅蘭全部都已有花蕾了,有部份仲開緊花添,雖然我種得佢地無發叔咁好但係我都係真心付出地去照顧佢地o家,絕無偷懶...希望你們都能安然渡夏!
274
8
C85~拔葉前
拔葉後
一口氣幫C85拔掉10塊葉,連埋之前拔左個8塊葉已經拔掉了18塊葉,佢的身型由重量級變為輕量級 ~ ~
385~Rob's Penny Ante拔葉後.
385已經種了差不多一年,買回來時只係一個好細少的花苗,由買回來只係開過一次花,一等就差不多一年,其實之前係見到佢有生花蕾,但係生極都生唔到出來,上次去發叔到得到發叔的指教,發叔話咁耐都生唔長,話花蕾已經死左叫我放棄佢地,原來發棄都唔係一件壞事,起碼今日可以生長到超過10個花蕾,如果可以一次過開晒場面一定好壯觀!
今次拔左9塊葉,其實都唔係好明點解385好似拔極都仲有好多葉咁...
今日買的S516+Carnation Sprinkles


text:
講到狼同豬,一奸一蠢,原本都唔係好嘢.不過喺香港呢個笑貧不笑娼嘅社會,兩者嘅貶義喺程度上就有好大分別嘞.奸雖然係唔好,不過亦代表有適應能力同求生本領.所以俾人話奸,震鷹哥應該唔會太介意,仲有可能會狼心竊喜添.至於蠢,俗語都有講啦,「寧生敗家仔,莫生蠢鈍兒」,所以話人豬真係一種極大嘅侮辱.當然啦,「傻豬」,「老公豬」,「老婆豬」呢啲肉麻稱謂就唔算囉.
我份人比較厚道,所以好少話人係豬,就算好似唐唐咁蠢,我都唔會咁講佢.不過睇見佢喺僭建地宮事件嘅應對,我都忍唔住要對條友講:「唐豬,你收皮啦!」
不過我唔係好似一般人咁,質疑佢嘅誠信.所謂「水太清則無魚」,我根本就唔期望政治人物會有絕對誠信.我覺得有問題嘅,係佢嘅策略同臨場應對.最初死口否認,跟住又逐日認多少少,到最後仲拉埋老婆出嚟認罪,真係睇到人眼火爆.要認就第一日好認啦,唔通佢真係以為單嘢可以咁易過到骨?策略出錯都算嘞,最離譜係佢嘅對答,簡直係挑戰全港觀眾嘅智慧,當晒個個都好似佢自己咁蠢.有記者提到早排曾凸首要求眾高官睇清楚自己名下物業有冇僭建,條友竟然答話當時有揾合資格人士睇過,但係凸首冇再問番單嘢,所以就冇講喎.即係話阿媽叫佢睇火,佢就淨係識睇住個火,就算煲乾水甚至燒埋個廚房都唔會有其他反應.如果條友所言屬實,佢唔止冇資格做凸首,就連做一個普通人都唔係好掂囉!
條友唔掂就係人都知啦,不過有樣嘢好奇怪,佢班智囊冇理由都係咁低能啫,佢地點解唔教吓條友點講嘢呢?唔通呢班所謂智囊,真正身分其實係X囊?好似任總咁,琴日仲高調走出嚟撐條友.唔通任總以為自己真係沙皇,講乜人地都要照單全收?計我話,都係揾唔同蠢人做朋友嘅星爺出嚟撐場好啲,起碼可以添加啲喜劇元素,港人會比較buy囉.
連我咁冇所謂嘅人都覺得唐豬應該收皮,其他人就更加唔使講啦.一時之間,要求條友退選嘅人多如過江之鯽,其中仲不乏重量級人馬添.好似葉瘤咁,早兩日就挺身而出,狂踩唐豬之餘,仲話會積極考慮參選.見佢拳拳到肉,招招攞命,真係忍唔住讚嘆一聲:好一隻老虎乸!
講真,我一向對葉瘤冇乜反感,仲覺得佢好能幹添.佢同震鷹哥旗鼓相當,如果真係參選,絕對會係一場狼爭虎鬥,比豬狼對決肯定好睇得多.究竟龍年會唔會變成狼虎之年,我就不作預測嘞,大家拭目以待啦.
講開龍年,又忍唔住要插多唐豬一嘢嘞,明知自己本命年犯太歲就信吓邪啦.話時話,唔知條友嘅智囊團裏面有冇啲玄學大師呢,如果冇就真係太失策喇.其實選委會都絕對應該加入玄學界別,俾啲玄學大師揀凸首,我相信起碼會有個譜囉!
Himalayan wolf, Padmaja Naidu Himalayan Zoological Park, Darjeeling, India
Padmaja Naidu Himalayan Zoological Park, Darjeeling, India
Taman Safari, Bogor, Indonesia


text:
提示:以下名字仅为在你起名时提供参考,请勿在未做分析的前提下直接使用.
章诗野 章朝恒 章铁山 章皓然 章轶纯 章轶晨 章堰蝉 章一苹 章进努 章进庸 章敬庸 章腾雍 章炼雍 章圣雍 章倍雍 章辈雍 章堰然 章竞雍 章进雍 章培雍 章廉雍 章幸雍 章雍航 章雍瀚 章瀚雍 章晗雍 章浩雍 章致雍 章沛雍 章霁雍 章敬雍 章献 章思翰 章至程 章忻宛 章依雨 章依宛 章三年 章馨心 章泽标 章可人 章翱翔 章海畅 章宇翔 章翔宇 章芷琦 章芷琪 章岷 章红星 章福君 章建龙 章伟峰 章方雨 章翎 章子云 章烨玟 章烨雯 章云珠 章玉烨 章汐汐 章雪琪 章妮妮 章晨暄 章婉菁 章已 章下栩 章黠栩 章句芴 章敏慧 章祺浩 章祺皓 章骅杰 章子杰 章书诚 章芷毓 章羽欣 章华在 章峻玮 章艳丹 章易凡 章涵睿 章淑方 章华举 章小波 章琚 章飓 章驹 章聚 章倨 章讵 章春荠 章紫楠 章堰池 章雍池 章铭诚 章民安 章已民 章一民 章一铭 章安建 章紫林 章语研 章司仪 章惠欣 章汇欣 章荟欣 章卉心 章慧心 章会心 章美人 章锦绣 章淑锦 章书锦 章孝利 章萧萧 章吉吉 章格格 章天歌 章天天 章糖糖 章洳锦 章汝锦 章如锦 章发林 章映珠 章桓嘉 章桓硕 章益帆 章婕 章道建 章易东 章易冬 章汉子 章毅奇 章敬 章栩硕 章栩嘉 章幸朗 章培朗 章俊朗 章梨 章依 章逸坤 章子迎 章航飞 章子灵 章子缨 章子祯 章子帧 章子垭 章觉民 章爱风 章金海 章涵铖 章新雨 章丽珍 章佩兰 章桂珍 章树青 章烨佳 章旭锋 章桂炎 章焕军 章琼飞 章蓓飞 章骁铭 章雅飞 章宏菊 章友法 章爱琦 章加炜 章靖斯 章斌斌 章智豪 章嘉琦 章家琪 章新建 章新生 章雨铮 章雨钰 章小青 章云腾 章柏林 章松德 章宇凡 章鸿敏 章鸿宇 章天昊 章昊天 章不凡 章鑫涛 章冰儿 章艳敏 章明祥 章彰 章雁滨 章世博 章世帛 章筱玮 章丁太 章凝华 章雨华 章森华 章霖华 章楚翘 章楚华 章铠华 章海华 章楷华 章霄华 章韶华 章小木 章一华 章小夏 章依华 章之华 章逸华 章翌华 章挺可 章晓晖 章韫晓 章志斌 章晓骅 章晓桦 章晓铧 章晓榆 章之瑜 章晓瑜 章之菲 章晓菲 章晓华 章华晓 章沐子 章子睦 章木子 章夏木 章睦 章大勇 章夏 章夏睦 章跃华 章斌杰 章远敏 章易成 章琦森 章著成 章绮森 章禹 章天禹 章浩涛 章悠 章小悠 章思涵 章墨涵 章思齐 章根明 章钰坤 章广庆 章欣瑞 章欣睿 章睿宁 章馨宁 章子越 章秀清 章泽强 章诩嘉 章絮嘉 章荣贵 章小满 章俗群 章晓群 章小群 章筱群 章思磊 章姚烨 章龄 章炜淇 章嘉熠 章煜涵 章岚斐 章恬静 章珏岚 章海靓 章恬靓 章子奕 章觊岚 章靓 章优雅 章楚君 章佳炯 章雨暄 章淼焱 章小耿 章炯 章翔 章宇搏 章争炎 章建兰 章晨 章鸣宇


text:
2014年6月20日 星期五
{Baby} DIY.衣夾做配對 | #9
家家戶戶都有的衣夾可以用來做配對教材,小朋友又能練習手指肌肉,而且玩完就即時變回原來的衣夾,不影響使用,超級方便!
[首先從簡單入手,準備卡紙一張,只要把衣夾夾在卡紙上就完成了 (我用了紙箱卡紙)]
[再來認認顏色和形狀,如果 Tareworker 用白色那一面畫圖案會更好]
[跟著是配對點點,也是用不同顏色來協助區分]
[把兩張卡紙收好,衣夾返回原來的家]
TareBaby 第一次用衣夾時不太懂得用力,第二天再玩這個遊戲時已掌握了方向,至於配對方面就頗為輕鬆,還自己邊玩邊說:「呢度啊!」.
6 則留言:
你好有心機呀!有無話幾大可以開始玩的呢?回覆刪除回覆
唔好咁講啦, 我近排都冇咩整新野比tarebaby玩~刪除
我睇外國既homeschooling mama, 佢地係整定一堆教材比小朋友, 隨時可以拎黎玩, 所以我都"儲緊" D DIY 教材.
呢個衣夾遊戲我都唔太知應該岩咩年紀既小朋友玩, 我諗如果而家唔識玩, 再過一排拎出黎, 小朋友個反應又會唔同D.
之前睇過一D資料, 有提到木製玩具係好過其他質地既玩具, 我估可能同感觀反應有關. 衣夾係木製既, 本身都唔會對小朋友有壞影響, 就算而家未係時候玩配對, 都可以拎D 比O仔把玩下, 摸下咩係木質地都好呀!
我都有睇你既分享, 我覺得你有心機好多呀, 我自問對於 homeschooling 都係BB 班, 大家都努力啦~
你真係好好心機呀,成日都DIY咁多嘢畀tarebaby玩,我越來越懶啦回覆刪除回覆
我都懶左一排嫁啦, 之前印左D 野都冇整, 有D 就整左但係放埋左一二邊...刪除
我諗住襯仲做野, 夜晚就整定D 野比tarebaby玩, 不過有時夜晚都好累, 同埋近期睇緊D書, 所以冇咩時間.
你真係好有心機回覆刪除回覆
多謝呀!刪除
呢個衣夾玩兒只係用左好少時間畫圖案咋, 我係掠緊衫時諗到就即刻整, 都算容易又唔洗準備好多野, 你都可以整比南瓜仔玩下呀~


text:
2006年5月14日 星期日
今年生日好開心呀!! 重有驚喜添!!
第 二就係,我生日前一晚,阿鵬打比我約我去飲嘢,雖然佢之前已經約咗我,但係佢成十一點再先打嚟,我嗰時已經同緊志雄傾緊電話準備番屋企o家啦!我問志雄好 唔好去,佢話好啦!因為我生日正日請唔到假,第二日重要番工.咁OK啦!我就推咗阿鵬,番屋企啦!沖完涼,搞掂曬!志雄就打比我喇,我哋傾傾傾,傾傾吓, 佢突然叫我開門睇吓喎!原來佢買咗個蛋糕入嚟同我做生日呀!嘩!十萬個驚喜呀!Lum到爆呀!
雖然嗰晚唔知做咩我媽咪同細佬都晨咁早訓咗,得番我哋兩個食蛋糕,但係夠啦,已經夠曬啦!開心到爆呀!!!
今年生日好開心呀!! 重有驚喜添!!
由上年開始,我生日都冇大搞啦!因為開始唔想同人交代我究竟幾多歲啦!今年都唔例外,都係同d熟d friend d嘅朋友食吓飯就算喇!不過今年有兩件事係最籍得提嘅!第一件就係生日前後我分別同咗Michelle,Hedy同小名出嚟食飯同卡拉OK,嘩!大家知唔知我有幾多年生日冇同過佢哋一齊過呀!實在係太太太開心啦!
第二就係,我生日前一晚,阿鵬打比我約我去飲嘢,雖然佢之前已經約咗我,但係佢成十一點再先打嚟,我嗰時已經同緊志雄傾緊電話準備番屋企o家啦!我問志雄好唔好去,佢話好啦!因為我生日正日請唔到假,第二日重要番工.咁OK啦!我就推咗阿鵬,番屋企啦!沖完涼,搞掂曬!志雄就打比我喇,我哋傾傾傾,傾傾吓,佢突然叫我開門睇吓喎!原來佢買咗個蛋糕入嚟同我做生日呀!嘩!十萬個驚喜呀!Lum到爆呀! 雖然嗰晚唔知做咩我媽咪同細佬都晨咁早訓咗,得番我哋兩個食蛋糕,但係夠啦,已經夠曬啦!開心到爆呀!!!


text:
已經落雨落左幾日啦,呢個星期真係令人討厭,今朝仲有黑雨添,太陽哥哥仲因為咁冇開車幾個鐘,朝早亦要涉水咁行路!
到左下午,冇咁大雨,大約兩點半,我同媽咪就落左青衣城,為的就是去豐澤幫elsa買部canon 860,冇錯,又係canon 860,雖然出左十個月,但我地已經傳染到身邊成十個人都用呢個model啦,因為個個都覺得我d相靚呀,我又成日有相係blog比人欣賞到呢,嘻嘻~~
咁早落青衣城都好慘架,因為我約左太陽哥哥五點半,但我又唔想行街,冇shopping慾念麻,就叫埋媽咪,幫elsa買完相機後就去UCC Cafe食tea;其他食店都好多人呀,要攞飛等位,但呢度就唔洗等,因為呢度價錢係貴d既;不過貴d真係格局都唔同d,環境靚d,又唔會嘈喧巴閉,幾好呢!
呢盞水晶燈好靚呀!
媽咪係度,我就唔洗一個人戇居居;食完tea後,我去買好七點飛同太陽哥哥睇戲,跟住陪媽咪周圍行下;太陽哥哥五點半就黎到啦,一齊行左陣,媽咪諗住返屋企架啦,佢話今晚返到去,簡簡單單食少少野就得;太陽哥哥楂車只食左早餐,宜家實好肚餓,我就提議不如一齊去池記,等媽咪食碗雲吞麵咪得囉,大家都舉腳贊成,媽咪仲好開心呢!
第一次見識冰鎮奶茶,但好普通,都不及屋企樓下冬菇亭的奶茶!
食完野後,陪媽咪去百佳買餸,因為講好太陽哥哥聽日開車後黎食飯,又係一個好提議!太陽哥哥大膽地點餸,黑椒牛仔骨,雞翼...咁多肉?...媽咪醒目地準備煲埋佢最鐘意的冬瓜粒湯添...
跟住我地去睇sex and the city,我冇睇過電視劇,所以一張白紙咁入場睇,我覺得d太太好醜樣呀,四個最靚係最左邊個個,女主角我仲覺得有d似Meryl Streep梅麗史翠添,哈哈!不過個故事內容都幾好睇,亦好正面,好岩d事業型女人睇!但我就...岩就小女人多d,嘻嘻~~
睇完戲出黎,邊個call我呀?原來係琪琪同媽咪黎接我地!又會係青衣城既?琪琪有野要黎,媽咪又陪埋佢黎,咁我地咪又咁見面囉,哈哈!
今日真係全日都盡在青衣城喇!


text:
「爸爸」
每個爸爸都會希望將最好嘅嘢留番俾屋企,大部份嘅時間都會選擇去工作賺錢,孭起頭家!所以好多時得返假期可以有時間去陪仔女去玩.當然好多時都會因為生活環境嘅關係影響,只不過亦都因為咁,對於仔女嚟講,爸爸又時真係這麼近那麼遠!所以我希望係環境許可嘅情況下多啲陪伴郭大少,希望係佢心目中我唔單止係爸爸,而且係一個朋友!
「影相」
早前有個朋友間公司幫一個相機品牌拍攝咗一個父親節嘅廣告,睇完其實真係有啲感觸,而第一樣嘢就當然係令我諗返細個同爸爸嘅開心日子!雖然我唔知會唔會因為爸爸嘅關係所以鍾意影相,但係或多或少睇返細個嘅相就會諗返起好多有趣嘅事.雖然有好多嘅記憶比較模糊,但係我相信每個爸爸都希望用照片去記錄自己嘅仔女成長嘅每一刻.依家科技發達真係可以日影夜影!
「記錄」
我唔係一個對於嚟啲節日有特別感覺嘅人,因為其實如果唔係身邊嘅人講嘅話,我其實真係唔會記得幾時係母親節或者父親節.不過今年係第一年同郭大少過嘅父親節,當然我無乜嘢期望,只要佢開開心心同健健康康咁成長就已經足夠!而鍾意影相嘅我就當然希望幫佢影多啲相去記錄佢嘅成長片段,所以好多時都未必見到我係鏡頭入面,因為我都係鏡頭嘅後面!
Also published on Medium.


text:
行左大約3個鐘後上左依度最高既山仔睇全景,要爬d尖石上去,都幾界手,80幾米高到頂有少少平位但唔多,個view開揚可望到孟浪全景但比較朦,guide話雨季會清好多,但條路應該比較難行
12 May 2016
泰北,寮國 2014-01-25to02-10 – Day.06b(30Jan14)
睇完依個Akha Phou村就繼續行山了,雖然要穿林但唔算太難行,有開山刀果然方便好多,當中見到好多大樹,原來有成2-3千棵大樹over50年以上,有d仲有300年,高大約50尺左右,咁近都見到咁多古樹真難得,問過原來孟浪有三萬幾人,都唔少人呀下
行左大約3個鐘後上左依度最高既山仔睇全景,要爬d尖石上去,都幾界手,80幾米高到頂有少少平位但唔多,個view開揚可望到孟浪全景但比較朦,guide話雨季會清好多,但條路應該比較難行
睇完落番山,係前少少既森林仔度食,開初以為係村民屋企食,不過依度唔覺有人住,怪不知之前一路行一路要收集蕉葉原來要黎半碟用既,席地而坐之後就羅一包包既葉出黎,就係之前我係街市既既野一樣,原來入面有肉有腸有飯咁,Laos傳統係用手食,係山當然一樣啦
食完就再行左45min左右就出左原始森林了,未出林時見到有人整左個竹欄,中間有個簡陋裝置要黎走小動物既,就係用一支樹幹加條帶吊起佢,如果有動物走過就會趺落黎欄住佢無得走,唔解釋都真係睇唔明點work,出左林後見到一大片蔗田,guide入左去羅左兩支蔗黎食,好清甜,食完蔗想行但guide話成地都係野菜佢up左個名我唔識但佢話好好食,所以我地就係度擇菜,玩左幾個字就擇左成袋菜
前少少有d類似葛既東西係地下(原來係木薯),一堆堆咁,係地成支抽出黎都幾重下,前少少係一個蕉田,實地咁行入去睇真係周圍都係比藍膠袋圍住,打開左一個睇,就係三層快將變垃圾既東西,之前經蔗田時見到一忽成地都係薄發寶膠袋,吹到周圍都係成個垃圾場一樣,不過我無影出黎,見到ed蕉樹,我又諗起不久將來既垃圾堆,唉
去左另一村落,依度係老撾另一種族,傣仂族(Tai Lue),即過兩日會有慶典既部族,去到都一係貫農村鄉村感覺,不過d人比較cool,唔係點笑(之前既部落比較多d笑面),另因有節慶來臨,有d婦女係度練習緊推石,睇左陣點玩,應該都係考眼界同手法,去用圓石撞開其他石咁,依度仲有其他人咁緊衫,可能係為左節慶做,不過黎到依度又覺得Tai Lue唔係咁cool,可能節日氣氛影響啦
再行出左村,要除鞋過河,雖然唔算太深(到膝頭咁上下高),但水流好急而且河中石頭好硬,要慢慢行,行行下見到成架貨車開入河行,水陸兩用車咁用,好勁,過完河後赤腳咁係泥地行,之後去到一個涼亭後就係依度吹下隻腳同條褲(已濕到patpat位),無耐就有電單車車我地番town了
今次共行左6個鐘左右,唔算太辛苦不過幾好玩,番到去tourist ctr5點左右,guide叫我夜晚去佢家食飯,都好丫,不過我先行到番gh沖涼換衫先,因之前行山時整親少少隻腳(舊患),就係附近藥房買左支藥膏,原來又係counterpain,果然好野來的,因已經諗定留多兩日,所以買左張電話card係度打電話用(smartone個roaming係依度唔work)
攪好晒d野6點幾行去guide屋企,已經入黑不過尚算搵到路,去到見到個德國義工,食飯既地方係門口既一張石台,屋我地無入去就咁係門口傾下計咁,好快有飯食,見到我地今日下晝擇既菜,都幾好食,老撾既家常小菜都幾唔錯(終於唔用食湯粉了),仲飲左佢地自己整既homemade whiskey,當然好勁不過都幾好飲,無耐就見個天有煙花又放爆仗非常熱鬧,原來係過節(我記錯左日子,原來當晚係年三十晚,佢地放煙花既應該係村入面既中國人或山上既akha,新年可能係一樣的)
行左大約3個鐘後上左依度最高既山仔睇全景,要爬d尖石上去,都幾界手,80幾米高到頂有少少平位但唔多,個view開揚可望到孟浪全景但比較朦,guide話雨季會清好多,但條路應該比較難行
因我要stay多2日係孟浪(住同一間GH,可以洗埋條褲同因住多兩日,佢收平我25k),check過要朝早先有車,問guide借左部電腦要黎send email cancel原本要去下一站既瑯多(Nong Khiaw)酒店可取消不過要比一半錢,又send埋email比屋企話改schedule同電話搵我唔到,嗯
食完未夠9點我就走人了,番到去睇下相同書咁,丫,我部相機可能放左係背囊底,比我撞爆左個display mon,不過好彩仲用到,呼
[25/01/14 to 10/02/14]
Photo Link <<<<<<<<<<<<<<<<
No comments:
Subscribe to: Post Comments (Atom)


text:
貳零壹貳年玖月捌號(柒月廿三) - 柴灣街坊盂蘭勝會
去到常達街新巴廠已經7點,場地真係好偏僻下,唔係有人帶可能都要搵一輪,入到去係爛地一塊,不過地方都唔算細,經棚岩岩做緊儀式,而其他既大士台,城隍台,正薦台(居然唔係附薦台),辨公室,會客室等等,仲有個護法寶殿(有地獄畫中間亦有一個神像)但見唔到神壇,應該係護法寶殿即係神壇掛,而貼左街外面既善長名錄同金榜都好長下,最特別係經棚前面既長台用米砌左福鹿壽出黎,而最靚係佢既花邊,真有心機
做左一陣禮斗後就開始散花,在儀式當中,時間大約係9點半左右就選總理,食度係寫正字而且一個勝杯就響一次鑼係名下寫一畫,最多既就係下屆總理,同之前係秀茂坪睇既有d唔同
睇完選總理番番去經棚就差唔多散花完成,因台位同街坊有一段距離,所以開始拋花時係由台下既工作人員再拋出欄杆外既街坊度,之後到拋古錢時係由主持落台拋,當然又一輪起鬨,但因係爛地一片,仲有雜草堆,所以拋錢後個個都係地方周圍搵,而且仲用電話既電筒照,好忙碌咁哈,之後街坊就走入欄杆內將台上既米羅走,但依度既街坊相對黎講比起其他地方既街坊斯文得多,執錢搶米既情況無咁誇張,完晒儀式後都已經差唔多十點,但因灣仔仲有檔,所以又搭車過去睇埋last一場
[08/09/12]
Photo Link <<<<<<<<<<


text:
To Day.09 - Muang Long, LTN
14 May 2016
泰北,寮國 2014-01-25to02-10 – Day.08(01Feb14)
前一日約左一個村民朝早車我去睇Tai Lue Ceremony,話5點半至6點左右,但等左好耐都唔見佢,可能前一晚玩得太開心飲多左啦(佢地話完左picnic之後再去唱K,我當然無去啦,唔想再飲過爛醉),卒之7點都未見就打比guide,但無人聽,所以去market食早餐先,食完行出黎就見guide查車經過,佢叫我番GH先會叫fd接我去,番到去寫下日記咁等到8點都未見,打多次去就有人黎車我了
不過我地先前德國義工度先,原來另一個朋友仲醉緊,要攪到成9點半先出發,仲要一個行先再接另一個,去到橋位就放低我自己行入去,條橋同條路都好熱鬧,入到去好似墟場咁,好多野食同玩既野,d小朋友仲係度係咁玩炮仗,好熱鬧但就見唔到邊度有慶典個台,行左陣就見到前一日picnic既朋友係度,問左可以參加就經過個森林仔行入去一個洞穴入面,佢地話依度平時唔比人入係有慶典既今日先可以入去睇,山洞入少入向下仲有個洞口,望落好深,原來有20米,影左幾張相就出番去
出番去去到一個棚度,原來有個女人做緊法事,話已被神靈附身,見佢係度圍住個棚跳跳下,之後就上香,再後來就開始著件白袍同白頭巾,祭台前有一班班村民坐晒係地,無耐就有班人跪係度拜佢(應該係一家人或一個村既代表),咁佢就口up up咁指點迷津,然後指示信眾係旁邊既神台度洒米放蠟燭同放錢同時向比人綁住隻豬度洒米,再向另一個細棚同台仔前做同樣既野,之後就番女祭師度,當奉獻祭品時, 祭師會用塊白布迎距離指住d祭品,我感覺佢係要經過祭師將d祭品奉上神明,有時會見祭師會吐d口水入水樽度,應該係作法既法器一樣,有時完成左幾個跪拜求神儀式後,女祭師會再另一個男主持或最後跪拜既男主人握手,之後女祭師就會訓左係台度無耐就會變番正常人一樣
之後等d村民求完神問哂來年要留意既東西後就見到殺豬儀式,先用矛吉左隻豬一下,隻豬就開始驚而d村民就係度叫,我聽唔明佢地講咩,不過就類似呵~~~咁樣既野,村民好開心,好似將d祭品奉上神咁,隻豬係依個時間已嚇到腳軟賴屎,無耐就見羅矛既人再吉多隻豬幾刀,豬慘叫而村民就又嗌果隻字同拍手,無耐就流血流死左比人抬埋下一邊拔毛同判切開了,最後d豬肉會賣比d村民,丫,仲有一part係女祭師會落台含一口水,吐落其中兩個女人度,再用手鮮開佢地d頭髮,唔知捉緊d咩咁,之後果兩個女人會比白布遮面,成身係度震,女祭師會拍佢個背,個女人就會係咁喊,唔知係做緊一d驅邪儀式定係來年既女祭師傳接儀式,睇到依度其實同我之前係秀茂坪大聖誕請神求神儀式有d似,我估好多傳統習俗都有依類請神上身,向人顯示威力再指點善眾然後交上祭品最後分享受過法事儀式既物品回家供奉咁
依個係Tai Lue既祭典,但就有其他族既村民黎,雖然佢地唔會求神,不過就會襯墟買下野食下野聯誼一下,仲有d灘位遊戲求簽等等,好熱鬧,我睇多陣食下野又求左支簽搵picnic班朋友同我解下簽咁,hea hea下三點左右就走左人了
出到去見d田收緊禾草,另一邊既田就全部鋪滿禾草,應該係要黎保護泥土既,都好壯觀下,但因係泥地又多電單車出出入入,近路邊既禾草就鋪滿沙泥,影左陣相就番GH,訓左陣就出去影日落,不過今日既太陽唔夠大個,位置亦唔多好,算了,不過影緊相時,有個村民係度整緊門口塊地,佢識少少英文,就同佢傾下計咁,係太陽未落山時行留town食野,之後出去影下星(無腳架,好朦,而且星唔多)番GH執下行李就訓了
To Day.09 - Muang Long, LTN
休息左陣就會見女祭師用塊白布蓋住自己,好似喊緊咁,個身好大動作咁搖搖下就上番台,應該係求神上身既其中一步儀式,不過德國人已經行開左,記得佢話可能係朝早既呆等(同我一樣case)可能係因早上既請神儀式太私人唔想比外來人睇到,所以先一個兩個朋友唔見晒拖到9點幾先車我地入場,我心想雖然睇唔晒成個過程,不過無所謂啦,依類法事我都好有與趣,雖然只睇到其中一part(聽guide之前講,儀式某部份會跳傳統民族舞,之後會用刀劈自己,應該好似神打之類既東西)
番出去又要經過條橋,佢係木同鐵索橋,經過時非常搖,有時仲要斜埋一邊,加上因慶典關係好多人行,當有電單車經過,人多就好難平衡,有d危險既感覺,當然佢地可manage到啦
To Day.09 - Muang Long, LTN
[25/01/14 to 10/02/14]
Photo Link <<<<<<<<<<<<<<<<
No comments:
Subscribe to: Post Comments (Atom)


text:
重陽節個假期好忙,我一邊行街一邊做左 3 隻 urgency call cases...........
無想過要再做伴娘
但細妹想我幫手頂上 (三攤) 就無計 la
月頭同佢去揀過件晚裝時係佢租衫間舖都睇過 d 伴娘裙,手工同質地都上等,但覺得太 plain 同太 elegant ,d 衫又唔係極 like
雖然用 500 租係值 ge ,但中環太遠
我終於無係果度租
之後重陽節個假期個星期六去左聯合睇,第一間就買到行教堂用既伴娘裙,重係特價品$200大元咋.....
不過 quality 始終差 dd ,條裙好透要加多條底裙先見得人
跟住去尖沙咀百利
同亞妹買到裙仔又買到自己夜晚著既長伴娘裙
短裙 $198,長裙訂做 $380 要兩個月先起貨,佢真係生意多到做唔晒
因為特價貨無得試身就買左,返歸之後試左都 OK la,我就覺得睇落上身有 d 肥
我細妹猛話好睇,是但 la
26/10 ,帶左亞妹兩個家姐仔去埋百利買裙仔,其實之前細妹做完人地姊妹有條姊妹裙比佢地著,但佢兩個太肥著左好似個雪人咁,我唔想佢地比人笑,所出錢買過比佢地(我老豆都夾錢^^),等佢地去試到啱試到靚先買 .其一如下,另一條就要訂貨:
L size 嚟架


text:
2016年12月28日星期三
幫人交租
趁假期得閒,寫番啲舊料先!
早前同老表到灣仔一間 café 食嘢傾偈,叫咗個煙三文魚三文治伴沙律菜,個 set 包埋杯 cappuccino,盛惠 $78,如果要牛油果的話就要加多 $10.喺香港地出街食嘢真係好貴,俾出去嘅錢其實好大部份都係幫食店交租,真係用於食材上只係佔好少,所以我一向都甚少出街食.
之後隔個禮拜我就動手再整一次個 set,唔單只多咗牛油果,麵包仲係用老表買俾我嘅 pumpernickel,拎我自己呢個 set 出去賣,肯定過百啦,哈哈!!
2016年12月26日星期一
2016 阿茂聚會
噚日又係同 "兩老" 嘅阿茂聚會,上一次聚會已經係一年多前,大家都各有各忙,好難就到時間呢!
今次多得 Winnie 帶部 V 仔過嚟整窩夫,老表就整咗 ciabatta.因為知道有好多甜嘢食,所以我就一直喺廚房努力咁準備 gado gado.
除此之外,仲要多謝表姐為我哋整咗雜菜薯仔沙律,又要多謝老友送俾我哋嘅雜錦曲奇同 panettone.
2016年12月14日星期三
充滿色彩
2016年12月6日星期二
整定泡菜過冬
2016年12月5日星期一
純素香蕉蛋糕 Vegan Banana Cake
一直都有不斷去試唔同嘅無蛋食譜去整蛋糕及 muffin,因為希望食齋日都可以有 "蛋" 糕食嘛!但始終都係覺得口感比較黏口,唔係我杯茶.今日終於整到一個口感相對清爽嘅無蛋蛋糕,我估最重要就係當中嘅橙汁.
呢個香蕉蛋糕其實早兩個禮拜都已經整過,但因為當時手上無橙,於是就隨手用豆漿代替,效果當然唔理想啦,入口真係好黏,黏到連老表都話唔好食.
咁啱今個禮拜有香蕉又有橙喺手,唔死心嘅我又再專登買件豆腐整多一次,果然今次好得多,酸性食材對於泡打粉嘅作用原來係咁重要!!
2016年12月1日星期四
士多啤梨果醬
2016年11月27日星期日
冷泡咖啡 Cold Brew Coffee
另一樣近排都興起嘅就係冷泡咖啡,顧名思義,就係用凍水沖咖啡.初時都唔係好信凍水都可以沖到咖啡,原來係起碼要泡足 12 個鐘,將咖啡粉裡面嘅物質慢慢浸泡出嚟,好處係唔會因為水溫,咖啡粉粗幼度,甚至係沖泡咖啡手法而影響味道,所以泡好後嘅咖啡味道會比較醇,比較少酸味同苦味.
由於咖啡粉經長時間浸泡,咖啡因濃度都會相對高好多,所以冷泡咖啡唔可以長期飲用,間中一杯好喇!
2016年11月26日星期六
椰菜花飯
近排好流行椰菜花飯,無論係飲食網頁,電視節目,以至係營養餐單都有提及,因為相比起米飯,碳水化合物少好多,食咗都無咁易增磅,而且簡單易煮,無技巧可言.
早前買咗個巨型椰菜花,一半用嚟煮餸,另一半就試整咗椰菜花飯.
2016年11月6日星期日
執平貨!
依家用緊隻平底鑊個易潔塗層開始唔多掂,連煎 pancake 都有啲黐,所以一早已向素友打聽一下行情,睇吓佢有咩好介紹.素友因為知我要買鑊,所以有次佢行百貨公司時,見到平底鑊大特價即刻通知我兼影埋相俾我睇㖭,真係要多謝素友咁有我心呢!
隻鑊唔單只平,而且仲係我依家用開嘅牌子,更重要嘅係同我一向用開個 size 一樣,咁我就可以繼續用番個舊玻璃蓋,唔使嘥錢再買喇!
2016年10月31日星期一
蜂蜜抹茶曲奇 Honey Matcha Cookie
剛喺圖書館借咗本健康烘焙食譜,唔用蛋,奶類製品及精製糖,裡面有個黃豆粉唧花曲奇,無論材料同做法都相當簡單,可以好快手就整到,今日即管一試.食譜原本係用黃豆粉同楓糖漿,因為手上都無呢兩樣食材,所以我就改用咗蜂蜜同抹茶粉.
其實 N 年前都已經試過幾次整唧花曲奇,但次次都唔成功,今次反而一擊即中,所以即使個唧花整得唔太靚,但都已經好滿意喇!!估唔到唔用牛油同蛋整成嘅曲奇都一樣咁鬆脆,唔會又硬又實.
罌粟籽 bagel
自從買咗麵包機之後,真係好少自己親手整麵包,一來無太多時間容許我慢慢等發酵同焗,二來就係一個字,懶!!臨瞓前倒哂啲材料落部機度,預校好時間,第二朝起身就已經整好,雖然我其實唔多鍾意麵包機整嘅麵包,因為實在太軟熟,唔係我杯茶,但總好過要自己整或出街買 "化學" 包食囉!
早幾日終於的起心肝整番一次 handmade bread,皆因目標人物唔係自己,係 Ernest 婆婆,佢好鍾意食 bagel 㗎!只要係為身邊入而做的話,動力就會大好多,如果只係整俾自己食的話,真係懶得就懶囉!!
2016年10月23日星期日
咖啡香蕉雪糕
錯體!?
仲記得早前我收到舊學生喺澳洲寄俾我一大盒甜品嗎?裡面其中一盒係茶包.
2016年10月18日星期二
芝麻麵包布甸
2016年10月14日星期五
間接做善事
食過曲奇同蛋糕,又收到本精美食譜,咁順便幫吓老友忙都好應該呀!
Ernest 媽咪有啲包裝食物想送俾有需要人士,但又唔知捐去咩地方好,我突然想起灣仔一個商場裡面長期放咗一個紙箱喺度,有心人可以將食物放低,等有需要嘅人取用.反正我轉車返屋企時必定要經過呢個商場,咁都係順手啫,施受雙方都有得著,我呢個 "中間人" 都間接幫手做善事,哈哈!
多謝!!
Ernest 媽咪今日送咗本食譜俾我,係仙姐嘅《點點我心》.
一向都好鍾意仙姐嘅食譜,尤其係中式點心,做出嚟成品特別合心水,各方面都恰到好處,因為仙姐通常都習慣將個食譜整 N 次咁多,邊做邊調整食材份量,直到自己完全滿意為止先將食譜公諸於世,所以佢嘅食譜一定信得過,而且一定可以成功整到,唔似得有啲食譜咁整幾次都唔成功,根本就係個食譜有問題,又或者係刻意將所謂嘅 "秘方","秘訣","秘技" 收埋,唔係完完整整咁跟大家分享,用咁嘅心態去出食譜,不如唔好出好過啦,我自己就覺得同扼錢都無乜大分別!!
2016年9月26日星期一
韓式涼拌菜
2016年9月21日星期三
抹茶雙色麵包多士 Duo Colour Maccha Toast
每年中秋都已經叫咗老表同表舅母唔好買嘢俾我,一來費事玩交換禮物,大家都可以慳番唔使破費兼嘥時間去買嘢,二來邊有長輩買嘢俾後輩㗎,都唔合禮節,不過年年最終都係有禮物收!
今年整咗條麵包俾佢哋做回禮,一來知佢哋一定會食,二來夠哂輕身,唔使老表拎餐死咁辛苦!
一念素食
呢兩個禮拜超級忙碌,幾乎每日都要出街,都無乜時間可以坐低寫 blog,依家個 schedule 開始回復正常,可以慢慢寫番之前想同大家分享嘅嘢.
每年嘅中秋我都會食齋,因為係十五嘛,Ernest 媽咪知我中秋要食齋,所以特別請我去咗 HKU 嘅「一念素食」食 lunch.其實自從媽咪走咗之後,咁多年嚟都好似只係試過一次中秋做節食飯,所以我已經對 "團圓" 呢個字變得好陌生,今年中秋有老友一家同我一齊食飯,我當係做節㗎喇!
2016年9月14日星期三
海藻糖
早前 Ernest 媽咪送咗包海藻糖俾我,佢話用佢嚟整 muffin,個 texture 會相對鬆軟濕潤,我自己都試過好幾次,發覺效果都真係唔錯,所以都想同大家分享一下呢隻糕餅嘅 moisturizer!!
2016年9月11日星期日
花素蒸餃
媽咪係食全素之前,一向都唔會揀食,但印象中有兩樣食物佢係特別鍾意嘅,就係豌豆黃同花素餃.
Facebook 個相片回顧,就提醒咗我原來五年前嘅今日,我就用開邊綠豆代替豌豆整豌豆黃,今年我就蒸咗親手包嘅花素餃送俾媽咪!
2016年9月10日星期六
手語
一個唔識英文又唔識普通話嘅語言白痴,居然一生中比一般人學多幾種語言,真係攪笑!!讀書時 "被迫" 學習意,法,德三種語文,成績就當然唔好啦,依家就仲犀利,連手語都學埋,真係人都癲!!!!
一直努力搵工,搵足年幾兩年都無著落,心都開始慌,因為穀種都睇住一直減少落去,所以都決定唔再淨係搵番老本行工作.上年一次搭巴士時,喺電視度睇到一個福利機構短片,話香港依家仍然好缺乏手語翻譯,好多聽障人士都好需要翻譯服務,鼓勵多啲人入行為聽障人士提供翻譯服務.當時即刻諗到呢樣工作都唔錯,一來可以幫到人,為聽障人士跟健聽人士互相溝通作橋樑,二來自己又可以多條出路選擇.正當我搵工搵到灰爆嘅時候,突然諗到早前幫過手做義工嘅組織,會唔會有工作機會或轉介,於是就 click 入網站睇睇,點知一入到網站,第一樣見到嘅嘢就係手語課程開班招生,而且學費都唔貴,負擔得起有餘,真係唔即刻報名都對唔住自己!!
2016年9月5日星期一
和風沙律 & 迷迭香焗薯
2016年8月30日星期二
黑糖黃豆粉芋圓
2016年8月26日星期五
回禮
好耐之前表姐送咗兩樽榛子朱古力醬俾我,我應承佢用個醬整番個西米布甸俾佢做回禮,不過因為早前不在狀態,乜都唔想做,所以一直都無行動.
上個禮拜大表哥見到我因為藥物副作用關係,攪到依家又熱又濕嘅天氣手指都乾到爆拆,所以佢就送咗枝 "隱形手套" 俾我,等我成日濕水做嘢都唔使咁傷!
趁依家狀態唔錯,整個西米布甸一次過做回禮算喇,懶得就懶嘛,哈哈!!
2016年8月23日星期二
涼伴青瓜雞髀菇
香蕉放雪櫃保鮮
一直都知道香蕉係唔可以放雪櫃保存,因為會凍壞蕉肉,所以每次都唔敢買得太多,因為當香蕉熟時就會一下子全部熟哂,食唔切就會熟到爛!其實都已經學識咗用香蕉整蛋糕或放冰格雪硬做雪糕,但始終都係要有時間得閒先可以整,冰硬咗嘅香蕉解凍後又唔可以再食,所以始終都唔係最理想嘅保存方法.
早前老友 Winnie whatsapp 咗我一個方法,可以將香蕉放入雪櫃又唔怕會凍壞,試過又真係 OK 喎,見到 blog 友小月都同樣成功,所以真係要同大家分享一吓呢個方法.
2016年8月21日星期日
WeWah Concert 2016
時間真係過得好快,眨吓眼喺 WeWah 已經做咗義務導師一年!上年嘅呢個時候我都有參加畢業禮音樂會,當時係以準導師身份出席,今日嘅我唔單只係正式導師,自己教嘅兩個學生都要上台演奏.
唔知點解,覺得教 WeWah 嘅學生會比較開心,即使係義務性質,甚至連車馬費都無,就連學生嘅資質都未必係好好,但心裡面就相對特別用心去教佢哋,可能係因為學生同家長都會較為懂得珍惜,對導師亦會比較尊重同感激.
2016年8月18日星期四
多謝素友
訂閱: 文章 (Atom)


text:
France Annecy Day 11
晨早起身, 走去買個包食下先~
但係有人揀左個超難食既包, 哈哈!
沿住條小路上去睇下有咩睇~
感覺好舒服, 因為一早空氣特別好
到左中間, 見到有幾間hotel
嘩, 住到上黎好有feel呀, 好靚呀!
穿過森林似的樹林
就到住宅區
好優靜, 好大自然
住係到真係身心舒暢
行完, 又夠鐘食dinner
我地試下間連鎖快餐店 - Quick
我地買左4個包, 4個包既款都唔同
好味, 我覺得好味過M記好多~
最特別既係
點解點餐杯可樂大咁多架, haha
食野出面見到片大草地, 仲要今日好天呀!
食完拿拿聲出去行下
今日好好多, 好多人係到玩
有跳舞既, 有散步既
有家庭樂既, 有踩單車既
但今日明明係閒日, 點解佢地好似唔洗返工/返學咁既?
行行下, 仲見到隻天鵝
完全唔怕人, 游到勁近岸邊
我諗如果係香港/中國
可能會有人郁手去摸佢地, 什至搵野傷害佢地
不過呢到d人都係眼看手勿動的!
尋日能見度低, 今日天氣好
望到瑞士雪山
好感動呀~竟然可以見到雪山
好靚, 真實睇真係好靚!
好好天, 但天氣都仲係好凍
有人將隻腳放落d水到
我地以為唔凍, 掂一下都凍到震
haha~~~
睇到本旅遊書講
原來安鍚係法國最鐘意去既地方
由瑞士揸車, 只需30分鐘
超近, 唔怪得可以見到雪山
6點幾, 我地又要坐3個幾鐘火車返去巴黎lu~
安鍚真係一個好美好的地方
我好鐘意佢果到既舒服同寧靜
To be continue Day 12


text:
板橋費加洛個門市好大好舒服,地下嗰層右邊係reception counter,左邊係化妝間,中間有幾張圓枱FOR招呼客人同揀相,二樓全層都係FOR揀衫試衫,三樓應該係studio.
佢地嘅攝影團隊真係好PRO,個個都好nice,我相信呢個都係台灣人嘅特色!
婚禮顧問鄭副總:醒目細心!之前由四季水晶轉到去板橋費加洛,鄭副總打過好幾次電話同send e-mail比我地confirm行程時間,臨出發前一日仲提我地搭咩車去佢地公司,去到見到佢真人,感覺非常熱情,又唔會有太多客套說話(即廢話),話頭醒尾,副總即係副總!讚!
婚禮顧問蘇主任:做事認真!我揀好衫之後,個妹妹幫我度身改衫,佢埋嚟話要幫我再度一次,要度清楚準確D,因為造型師交帶落所有衫都要束緊D先好睇!佢幫我度完之後即時安排改衫,果然4件都完全GOOD FIT,只有一件略為緊咗少少,我話其實都OK嘅,但佢反而話唔好,因為我會著得唔舒服,轉頭即刻幫我再改過!讚!
造型師秀琴老師:最初我自己棄用佢地最出名嘅造型師阿邦,一直都好擔心好後悔,直至見到秀琴老師,佢都未開始化妝我已經感覺佢好PRO,個心先定番D!佢睇晒我揀嘅5套衫,預先幫我諗定咗5個不同造型,問咗我自己咩要求/IDEA之後再作修改,5個造形都好啱我心水好滿意!佢化妝整頭好快手,唔洗兩個鐘已經幫我同包包兩個化好妝SET好頭,真係超有經驗,抵我同佢買咗8支安瓶!佢話佢之前喺台北一間超大嘅婚紗店做主管,係費加洛高薪請佢過嚟幫手,以前阿邦都係佢下屬添呀!讚!
攝影師勝哥:之前上網睇過佢同其他攝影師嘅job reference,其實自己中意另一個攝影師嘅style多D,不過已經要求換咗造形師,費事咁麻煩咁多要求啦,所以冇要求再換,好彩冇換咋!唔係全靠勝哥D相邊有影得咁靚呀!(遲D睇相啦!)佢仲請我地飲啤酒添!哈哈!讚!
助手阿智:阿智真係好鬼賣力,做嘢又快手冇甩漏!佢對我地照顧週到,臨出發前又話我地知影相時要注意D咩,教我地點同攝影師溝通,可能呢D係佢嘅份內事,但佢比我地感覺到佢嘅真心同熱誠,而唔係為工作而工作嗰種!每次我企埋位,佢就即刻衝埋嚟幫我整裙尾,之後9秒9走跑返去拎反光板/打燈,當攝影師叫我地望去佢個方向(就角度影相),佢會好開心地望住我地笑!讚!
全靠板橋費加洛嘅攝影團隊我地先可以有個咁順利同愉快嘅旅程,即使出嚟嘅效果未必係最好最滿意,但佢地嘅表現已經非常好!真係值得一讚!!


text:
由上高地去山葵大王農場(大王わさび農場, だいおうわさびのうじょう)要成個鐘頭車,倦極既我地以為一上車就會好快瞓晒,但係估唔到突然車外有一樣新刺激!! 大家一齊"嘩! 嘩! 嘩!" 咁叫左出黎!!連瞓左既團友都嚇到彈晒起身!!
呢樣野就係港人同日人喺春天都會為佢瘋狂既野 ── 櫻花,而且仲要係"滿開"嗰種!!
影完相,旅遊巴好快就到左山葵(芥末)大王農場,呢度位於日本(中部)長野縣安曇野市內,農場面積有15公頃,每年出產近150噸既Wasabi (わさび).而要種植咁大量既わさび每日都須要用到大量既活水,所以,呢度有好多既水利設施,提供每日約12萬公噸流水量用黎灌溉咁大幅既農地! 而日本巨匠(名導演) ── 黒澤明先生就喺佢1990年既電影『夢』中用左呢度既水車小屋做拍攝場地,令到呢度聲名大噪,每年吸引120萬人次參觀呢個農場.
講真係近呢幾年香港人越黎越熱愛日本野,而且越黎越講究,依家喺香港啲大型超市開始有新鮮既わさび賣,先知道佢個樣係點,以前只係知佢係一包綠色糊狀物! 而係田裡面既わさび就真係唔知乜樣啦! 今日,終於有機會見到呢啲差啲俾港人食到冇晒既植物! 不過,我地其實都只係睇到佢既葉同花,因為,佢地既種植方法就係要將佢地既根浸喺水田裡面,有啲更加會被一大塊黑布摭著,避免佢地被陽光直接曬親.
據說而家好多食肆用或者街買到既わさび都係仿わさび!! 因為真正既わさび係好難種,價錢亦都幾貴,所以,就算喺日本都唔會間間食肆都用新鮮既わさび.
我地落車,頂左好耐既天終於都開始落雨啦! 但係仲算唔錯,到我地今日最後既景點先落得出黎~
我地都好想好似佢地,不過時間有限影左幾張就走,返去今晚既酒店 ── 白馬東急溫泉酒店.
其實,日本既長野縣喺1998年舉行過冬季奧運會,而白馬區成功舉辦左多個高山滑雪項目,因而成為舉世聞名既滑雪場.而且,據導遊講日皇一家冬天滑雪同渡假都會選擇長野呢度,而唔係我地港人熟悉既北海道,因為長野先係日本首屈一指既滑雪渡假區.
而呢間酒店亦完全冇令我地失望,裝修華麗之餘,亦好有外國滑雪區既風味,而且,亦係我地今次旅程最靚既酒店.由於咁靚同浪漫,有唔少既年青日人喺呢間酒店舉行婚禮.
:D
我地食完個晚餐,再去浸個温泉消消今日疲累既筋骨,一躂上張床就瞓著!!
:P + o^_____^o
而聽日會係主菜時間 ── 登立山睇雪牆!!
多期待的時刻!!!
o^_______^o
[要睇相片投影播放 (相片共: 122張),請到 Day 2.Part1 ]
在較大的地圖上查看山葵大王農場
在較大的地圖上查看長野縣白馬東急酒店


text:
近期FB上見好多毛孩往生, 身邊認識嘅都有狗狗往彩虹橋上走喇; 仲有好朋友狗狗因氣管下塌問題要住院, 會唔會因為天氣轉變, 心肺呼吸以及其他病源誘發?
無論咩原因啦, 呢一切總令人心情差, 自己養緊3隻麻煩豬仔, 就會諗東諗西將唔好嘅去對號入坐喇!
事實呢排波波氣管都唔好, 雖然唔係咳嗽持續, 呢種情況亦唔係過往無遇到, 但碰啱朋友狗狗嘅例子, 感覺就有D擔心啦!
仲有呢隻豬仔最近胃口都唔多好, 每次開餐都要萬般討好, 除咗照顧隻豬豆, 仲要多重兼顧!
感覺呢對twins都有attention seeking狀況, 豆b完全唔肯自己開動, 每次我放低3份餐, 3隻豬反應同以往都唔同!
達達就好快行過去'埋頭苦幹', 完全樂在其中; 波波呢, 最近都動作緩慢, 總係望住我唔肯乖乖開動, 當我ignore佢時就祇好死死氣行埋去, 好唔開心我對佢無動於中; 豆b嘛, 完全無視佢份餐, 氣定神閒照瞓覺 :(
當波波達達食完我去收拾碗筷, 佢就立時跑過嚟企喺我面前, 提醒我到佢開餐, 好似話"到我喇, 餵我啦 ...."
似乎手餵呢隻豬已經成咗習慣 :(
照顧佢哋physically嘅需要已經好攰喇, 如果mentally都要咁攪真係慘, 唉, 呢幾隻豬仔可唔可以唔好咁作反 :'(
請Ka幫忙同波波傳心傾吓, 希望瞭解佢係身體有唔舒服定係唔開心啦; 豆b嘛, 身體當然差, 不過每餐手餵總算營養有吸收, 體重算OK喇; 但要餵食專門侍候, 還是胃口太差, 我相信爭寵呢樣佔30%, 都比少佢喇!
呢期達達最爭氣, 小器豬唔講佢喇 :)


text:
話說幾年前追開韓劇,間中都會去吓有關網上討論區,不過只限於睇,從來唔會留言.有次睇到一個post,討論好踴躍,來自國內,香港,台灣嘅網民都有參與.其中有個睇嚟係韓劇專家嘅台灣妹,不斷提供資料,解答其他網民嘅問題.眾人談談笑笑,氣氛融洽到不得了,睇到我都有啲感動.大家都知啦,網上世界一向多紛爭,就算唔係討論時事或政治,喺啲娛樂討論區,網民都可以因為捧唔同嘅偶像而大吵大鬧.兩岸三地網民可以融洽相處,老實講,我真係好似未見過囉.
點知好景不常,就係因為兩個字,討論氣氛就即刻完全逆轉.台灣妹提到中國嘅時候,竟然用咗支那二字,雖然留言並冇負面意思.我估佢係綠營粉屎,平時喺台灣嗰邊用慣咗,一時唔記得改口啫,其實條留言並無惡意嘅.但係有大陸網民就不由分說,即刻留言鬧爆台灣妹.佢兩個原本仲傾得好投契,估唔到話反面就反面,竟然一啲先兆都冇.跟住其他大陸網民亦紛紛加入戰團,狂插之餘,仲扯埋兩岸議題嚟講.台灣妹不甘受辱,亦留言反擊,雖然只係單槍匹馬,仍然負隅頑抗.一時之間,韓劇討論區竟然極速變身成為政治討論區,仲犀利過變形金剛.而一班香港網民就消聲匿跡,似乎喺度隔岸觀火.最後台灣妹都係寡不敵眾,落得曳甲而逃,事件先得以平息.
大家可能會覺得喺事件之中,啲大陸網民實在係太敏感,台灣妹只係無心之失,唔需要有咁大反應.事實係,講到膚色,種族,宗教呢啲嘢,人會變得冇理性可言.就算係有爭拗,鬧乜都冇所謂,但係呢幾樣嘢就點都唔掂得,除非同對方有不共戴天之仇啦.喺大陸,支那二字已經同日本侵華扯上關係,肯定會牽動民族情緒,又難怪啲國內人會有咁大反應囉.
所以我話,高登仔喺歌詞裏面用咗呢兩個字,如果唔係無知,就係惡毒到極點!而韓劇討論區事件亦令我體會到另一樣嘢,原來人竟然可以喺一秒間變臉,真係勁過變色龍!
Souvenir bought in South Africa


text:
呢排面試, 報名, 返學 (日文班又開左課), 媽媽又要煲劇 (hehe)
都有 D 頭暈暈咁,
中秋節有幾日假期可以好好休息一下~
呢日去完面試就返屋企 hea 左陣,
夜晚去搵表哥表弟食飯同玩燈籠,
十三已經玩, 係 pre-迎月囉~
荔枝角公園呢晚都有人o黎玩, 但唔多人,
我地好舒服地搵到個涼亭位
自己拎埋櫈仔落o黎, 野餐咁好嘆~
小齊食冰皮月餅話怪怪地,
好似泥膠咁 ~ ~ XD
我都覺得而家d 冰皮好似冇以前咁好食喎
而我今年一個蓮蓉月餅都冇食到, 冇人送比我食...
反而有d 掛住果種口味~
我鍾意食蓮蓉, 麻麻地鍾意食蛋黃, 大家都鍾意同我 share! haha~
小齊坐車尾玩左陣甜蜜蜜已經 V 嘩鬼叫話好驚唔坐喎 ~
細膽到死, 表弟二話不說搶上後座同哥哥玩斜路"SIR"落去
玩左陣阿公同阿姨輪流講鬼故, 嚇到班細路呢~
佢地講"潮湧記
"鬼故我都係第一次聽, 搞到我都驚驚地~
而家中秋節喎, 唔係盂蘭節喎, 講咩鬼故呀?!
驚到小齊話唔玩要返屋企~
中秋節正日我地先去冒險樂園玩,
食完做節飯同堂家姐去觀塘海濱公園玩
正日呢度超多人
幾有節日氣氛,
但同我地細細個唔同啦,
我地細個時有得煲蠟, 危險又刺激,
果時年年都聽有人煲蠟受傷, 而家就好少聽到啦
小朋友玩o既燈籠都係用電o既多, 玩犀利光之類
我反而有d 懷念用蠟燭點果d 花碌碌o既紙燈籠呢
o係冒險樂園夾o既糖正好而家食啦~
小齊今日返學話嫌假期少囉, 佢想放多幾日玩喎!


text:
轉工大原則當然係要越轉越好:人工,title,公司發展前景,好上司/同事等等都可以係一個充分嘅理由,但切忌為轉而轉.知道自己為咩而走,為咩而去一間新公司,能令你走少好多冤枉路,因為喺你嘅career path裡面冇幾多個2-4年比你trial and error.Keith另一個問題係對自己唔係讀marketing出身而「耿耿於懷」,成日覺得自己去interview會比其他人蝕底.做marketing要做得好,其中一項好睇你有冇marketing sense,而呢一項唔係讀得書多就一定會有.市場觸角一部分可以係天賦,但絕大部分都係從經驗/觀察累積所得.以Keith嘅工作經驗同marketing涉獵範圍,絕對唔會比其他人輸蝕.我建議Keith如果真係介意自己冇marketing底,可以嘗試過多幾年,認清自己方向先讀返個master或一啲證書課程,裝備自己.
做marketing成日都要做proofreading,睇廣告稿,brochure,網頁,proposal,就算一個email喺出之前都少不免要proofread幾次.有typo未必會影響你個proposal或者email嘅內容,但就絕對影響客户同上司對你嘅觀感.幾個星期前我嗰team嘅Mike比咗個咁嘅經歷我.Mike喺公司做咗四年,做嘢不過不失,但成日都會有啲大意嘅錯誤,例如email冇attachment,share條internal drive嘅link叫啲客去download等等,但最常犯嘅始終都係typo.幾個星期前叫Mike draft一個job description,請一個intern,Mike喺15分鐘之內就交咗比我.我睇完之後大致都冇乜問題,因為大部分都係抄返上年,但最尾佢咁寫:”Please submit your recipe to xxx@email.com”
回想當年做廣告,一team人由分析事件,再抽絲剝繭,再諗一條驚世絕橋,再去實行,大家都好希望每一個idea都係自己原創.但而家一句「real time marketing」,就變成為「抽水marketing」,廣告人由「每日諗橋」,變成「每日搵料」去抽水,最可怕係連老細都叫你「努力啲去搵料,再將佢變成自己條橋」,抽得唔好蹝.抽水慢慢變成香港文化,但呢個時候大家要諗諗,當原創暫時「迷路」,其實抽水亦只係「暫時的通道」.


text:
食完早餐上房執行李,之後就Check out結帳.
昨午到達時將車交低俾人代泊,都唔知會泊喺邊.
喺前枱攞返車匙,仲以為會幫我地駛返架車過嚟,
點知原來係要坐Shuttle去山上面停車場.
停車場都幾遠,係露天停車場,安唔安全架.
啲車唔止泊係同一個停車場,
到咗第一個停車場,司機叫咗部份客人落車,
等佢地認返自己架車後就繼續去第二個停車場.
終於攞返架車,就開始今日行程.
今朝會先去阿寒湖畔展望台,
跟著GPS行駛,但就搵極都搵唔到,
GPS顯示就喺呢條路附近,
但兜來兜去都唔見有路口.
唯有放棄駛返落去,
但途中見到有個唔知乜野展望台既路牌,
咁就跟住指示方向駛上去.
呢度應該係滑雪場,
返嚟search過係阿寒湖畔スキー場,
而阿寒湖畔展望台就係呢度,
唔通我搵錯mapcode,
呢度可以望到阿寒湖同阿寒岳,
未到冬季,滑雪場未開,
再上去嘅路都封咗.
因為唔可以再往上走,所以只睇到少少湖,
不過風景都好美.
影完相就正式離開阿寒,今日行程係去根室,
要走回頭路,所以一定會經過双湖台同双岳台.
昨午天氣唔好去唔到,今朝天氣唔錯,
當然要補番數啦.
呢度係阿寒湖巴士中心
沿著阿寒横斷道路駛十幾分鐘
就見到双湖台觀景台嘅路牌
(mapcode 739 414 358),
跟住駛上斜路好快就到了.
跟據資料話距離阿寒湖溫泉街約15公里,
可以看見樹海中兩個神秘的湖泊 ─
ペンケトウ(上の湖)同パンケトウ(下の湖).
但從双湖台上,
只可以看到一個好似菱形的ペンケトウ,
パンケトウ應該被樹海遮住咗.
咁點解又叫双湖台呀?
個湖清到好似面鏡,連少少漣漪都冇
影多張又要趕下場
攪掂双湖就輪到双岳,
駛返出大路轉幾個彎就到,
双岳台原來係阿寒橫斷道路的最高點.
双岳係指阿寒の夫婦岳 ─
雄阿寒岳同雌阿寒岳
(mapcode 739 446 329)
雄阿寒岳一眼就見到,
雌阿寒岳喺後面就冇咁清楚.
終於還咗心願,又要繼續行程 ─
找尋消失的摩周湖


text:
呢日去海洋公園, 幾乎每次帶囝囝哋返港都會去的. 佢哋鐘意海洋公園多過迪士尼.上年才去過, 估唔到一年時間內變咗咁多. 一入門口已經唔同晒樣, 好似迪士尼或環球影城之類的theme park. 我諗如果迪士尼冇嚟香港, 海洋公園仲會唔會攪咁多革新呢?
Daddy 和大佬玩呢樣唔記得乜名既嘢, 細佬未夠高唔玩得, 扭到飛起.
又曬又熱又餓, 海洋公園又變到七彩, 都唔知點去揾嘢食, 求其喺纜車站上面間餐廳食. 嘢食又貴又唔好食, 大佬食terriyaki chicken set, 啲椰菜花係酸架.
白汁雜菇意粉, 跟一杯細Haagen Das雪糕, 就百幾蚊.
沙律, 普通咁啦, 但50蚊.
呢度唯一好處係有冷氣同無敵海景, 但其實呢間都曾經風光過既, 記得廿年前响呢度食過自助餐, 幾好味架.
跟住去水母館, 呢個係我好鐘意架. 游水怕見水母, 但當佢哋被困住時我就鐘意佢哋, 因為好靚.
今次睇埋史前魚類 - 中華鱘, 好醜, 見到毛管戙.
當日我張飛最抵, 我幾乎玩晒所有機動遊戲, Daddy就負責陪囝囝哋玩啲適合小朋友既.
我玩過山車時, 佢哋去咗玩滑浪飛船, 淋到濕晒.
終於影到張熊猫正正經經坐喺度既相, 唔記得佢係安安定佳佳呢.
最後去埋兒童樂園, 囝囝哋已經曬到變龍蝦仔了.
大佬下年可能太高呢種細路遊戲唔玩得了.


text:
2011年10月29日 星期六
我陰公的牙齒
跌完之後d牙好痛
一開始兩邊都幾痛
咬唔到肉
所以一直都食粥
慢慢右身邊好似好返
但左手邊一咬任何一樣野都酸到無力
以為佢會慢慢好返..好似右手邊
點知佢都係咁痛
我好擔心佢有咩事
所以星期五就請左半日假睇肥婆介紹既一個牙醫: 謝杰明醫生
去之前當然SEARCH過佢d資料
哇..好多頭銜喎
哇...成日上電視報紙喎
好似好勁
咁為左d牙好
我都願意俾多d錢去既
準時去到見到醫生
佢人都好好
我同佢講左我暈左啦..之後就食唔到野咁樣
咁佢一開始幫我按下面部唔同位睇下有無傷到
之後就話都無咩問題
再訓係到睇下d牙齒
都好似睇唔到邊隻牙有裂痕咁
之後帶左我去照x光
再用佢部相機係我個口到影數十張相
之後佢就係電腦開哂d相黎同我講解下我d牙
佢話睇到我下巴無碎到
d牙都見唔到有咩裂痕
之後就開始講下我d智慧齒,蛀牙,咩神經線生得好高咁
我個時就同佢講我舌頭FEEL到有一隻牙好似有裂痕啦
咁佢問我邊隻
我開大隻口俾佢睇
佢即刻開返張相指住隻牙話: 喔..咪呢隻囉...佢d牙紋黎家
咁佢話係牙紋我都無辦法
之後就叫我觀察多三星期到睇下仲痛唔痛
如果仲痛就代表真係有裂痕啦
就係咁send我走
俾錢時..佢居然收我700蚊
我聽到都OO地嘴
我咩都無做過..只係照左一張X光同影左D相就700蚊
講真..你話到俾我知我有咩問題我都覺得gur d
佢仲要講到我好似唔係好嚴重咁
真係任佢魚肉囉
我諗問左佢點收費都無用..D價佢講
佢要收700點都整到出黎既
咁我唯有俾錢走人
夜晚返到屋企..仍然覺得個隻牙個條唔係牙紋係裂縫
所以我搵隻手去督下佢
哇...酸痛到呢
我知道隻牙一定裂左啦
唔係個個醫生講既咩牙紋
第二日朝早就去青衣城個牙科車到聽下另一個牙醫既意見
信多次謝杰明真係死左都唔知咩事
我同返個醫生講返我暈左啦..同埋睇過牙醫佢講咩
咁呢個醫生就專同我睇返我覺得痛個隻呀
佢話個條係裂痕黎既
話應該補唔到
要杜牙根
我即刻晴天霹靂
我完全無諗過會咁嚴重
佢無用無崩但居然都要杜牙根
返到屋企即刻google下杜牙根係咩
原來係殺死隻牙..將佢D神經細胞殺死哂
留返個外瞉係到
個醫生臨走前仲叮囑我要盡快去整左佢
因為有細菌同野食會走入去
影響牙骨
因為而家有2個醫生講唔同野
所以我今日再去荃灣睇多個牙醫
個牙醫都係話有裂縫
但佢講得重嚴重
話好大機會杜牙根都唔得
一定要拔左隻牙佢
不過真正係點都係要整走裂左個part再睇睇
唉...
真係好sad囉
好地地一隻牙搞到咁
個隻仲要係大牙
唉~
真係又哂錢又辛苦
好煩呀我覺得
最嬲都係第一個牙醫
仲叫我觀察多3星期
好彩我睇多2個牙醫者
唔係我隻牙死多幾錢重
仲要無啦啦收我咁貴
真係講起就氣忿
我一定會唱衰佢
出名又如何
連牙紋定裂縫都分唔到
連邊隻牙出事都唔知
點做醫生家!!!
算啦
而家要煩去邊到整隻牙
2011年10月28日 星期五
多災多難的十月
我朝早起身覺得肚仔有少少唔舒服
但因為唔係好勁
所以都無咩理返工
返到公司開始覺得越黎越凍
我就諗應該係我今日著背心裙所以先係咁者
但食lunch開始覺得好似越黎越唔舒服
所以草草食完個飯盒就請左半日SL諗住返屋企抖下
打算睇埋醫生先返屋企
點知去到青衣城個間醫療中心一問..居然已經有28個人排緊
仲叫我拎籌到時再返返黎睇醫生
我心諗我死左啦到時
咁就返屋企樓下睇西醫啦唯有
點知去到居然無開
佢開3點
離哂大譜家
開咁晏
D病人等到都死
咁唯有返屋企訓下先
返到屋企開始覺得全身好熱..頭好痛
我知道自己發燒了..
但照訓
到4點到我BA BA MA MA就搖醒左我叫我落去睇醫生
我BABA陪我落去睇
出門行左幾步就覺得想嘔
以防萬一..叫baba帶定個袋落去
搭LIFT時都OK
但點知由36樓到G樓時
我已經覺得好暈...睇野好濛
之後我講左句: 我好暈
之後發生咩事已經無左記憶
到我記返起就係我baba抱住坐係地下既我係到打緊電話
打緊電話叫我mama落黎
我留意到我自己訓左係個大門口到
旁邊有D人圍觀啦
聽到D人話我面色好倉白..而家好左好多啦
又聽到D人話我下巴流好多血
好彩有好多好心既人俾紙巾我, 幫我地拎住D銀包,眼鏡
我baba就不斷幫我抺汗同埋血
我當時仲係軟手軟腳..連講野既力都無
頭又超痛
過左幾分鐘我MAMA就落左黎
佢即刻幫我查萬金油
哇~~好攻nose呀
但我覺得對我無咩幫助
都係咁軟手軟腳
之後D路人就叫我baba mama扶我去D chair 到坐下
坐左無耐就有一批藍色衫既求護員出現
佢地係咁圍住我量血壓,探熱,幫我戴氧氣罩
有一位救護員就問我一D問題e.g.叫咩名..你點解會出現係到等等
之後佢地幫我檢查我個手腳肋骨等等
最後佢地叫我抬頭俾佢地睇下個下巴時
佢地一睇個個都哇左一聲
話好嚴重..應該要綘針
我心諗唔係掛
過左無耐警察同救傷車就黎左
藍色衫個班救護員同救傷車班救護員交待左我情況後佢地就徹退
之後佢地就送左我上白車
咁佢地話只可以有一個家人跟車
我baba跟車
車上仲有2個救護員
佢地開車到瑪嘉烈
沿途其中一個救護員係咁同我傾計
問我做邊行, 人工幾多等等
其實個時我仲係好頭痛
所以都唔係太想同佢講野
問問下佢就勸我考公務員
又話做銀行唔好
佢知我連二萬蚊一個月都無又係到驚叫
話大學畢業居然連二萬蚊都賺唔到
我都幾無奈
好啦..搖左我諗都有3-4個字終於到左醫院
佢地轉交左俾急症室個邊就閃左人
醫生就黎問下我有咩唔舒服咁
之後就係到等
過一陣就照X光
再過一陣就有人問我個傷口要唔要縫針
佢話我個傷口可以縫可以唔縫
縫就靚D一條線
唔縫就一個圖形咁
佢話縫唔縫都一定有疤
我幾SAD
因為我唔知佢正面係咪會睇到
雖然我好驚痛..但為左靚..縫!!
好啦..簽同意書..入手術室
幫我縫針個個男護士幾好人
會同我傾下計
佢曾經語重心長咁同我講如果我唔怕痛既話可以唔好打針直接縫
因為咁樣縫出黎會靚D
NO LA
我人勁驚痛
我連打針都驚..何況連針
所以我話都係打
哇..打支針真係好痛呀
特別係佢吱D藥出黎個下
打左2支針就開始連
其實無咩感覺
但後尾佢拉線個幾下有少少痛
finally搞左3,4個字到就OK
出返去個護士又係到糾纏我駛唔駛打破傷風針呢個問題
因為呢
破傷風針係一支last for 10年
我對上個次打係小六
而家我未過生日所以22歲
岩岩好擇界
所以佢地苦惱左好耐
咁我咁驚打針
梗係想唔駛啦
最後好彩都話唔駛
之後就搞入院
我入內科及老人科(ward E1)
去到訓8A床
張床...係臨時搭出黎
唔係有欄杆個d..又無枱食飯個d
好陰公
隔離得一個婆婆
佢成日自言自語
叫左我MAMA唔駛黎佢都要黎
搞左一輪佢地都返左屋企
我就打算訓一訓聽日閃人啦
訓訓下時俾人搖醒話要抽鼻液
個護士就一路搞d管一邊講叫我個過程會將支管插入我個鼻抽d野
我以為係好簡單拎下鼻涕咁啦
點知佢話: 你到時唔好爭扎呀..唔係又要重做一次..到時你辛苦咋
我就大驚
心諗咁痛苦既咩
之後佢就拎支我諗同飲益力多飲管粗幼差唔到既管出黎俾我睇
佢話: 插入去支管就係呢支勒..好細咋..唔駛驚
我話喔
佢就話咁我而家開始插入去家啦
我除左話好仲可以點
之後佢就將支管插入我左手邊個鼻孔
一直插一直插..直至佢由個喉嚨位個到出返黎
成個過程痛不欲生
比起之前打既麻醉針..打麻醉針只係食菜
佢抽完就拔返出黎
我就係咁咳係咁咳
眼淚係咁流
我望到佢抽出黎個d係血色既算涕狀物體
好噁心
無奈又又護士黎
我又係受難既時候
佢地黎幫我插支"小豆芽"係左手手背到
一開始我以為要打針
好緊張問佢點解
佢話為左方便我之後吊鹽水個d..
好啦咁...
佢拍一拍我手背搵返d靜脈出黎
拎支針出黎..一下桔落去
哇....又係痛到我發出"嗯.........."一聲
真係好痛
佢插落去時FEEL到支針好長
桔得好入
點知訓左一陣到11點到時就叫醒左我去照磁力共振
因為我知係咩所以我唔驚
坐上輪椅推我去照
返返黎打算訓覺
又俾人叫醒
今次係我入院幫我做檢查個個靚仔醫生
我發現而家d醫生都好後生
佢話要抽血
我心諗..我始終都係逃不過抽血呢一劫
我逃避左咁多年都係要抽
佢係我左手搵到血管就插支針入去
比起之前個d抽鼻液,打麻醉針,小豆芽..抽血簡直係飲水一樣
無得比
之後抽左4支試管到就抽完
我個時係第一次望住自己d血流出黎
好感慨
終於可以訓覺啦
點q知
隔離個阿婆隔一個鐘就大叫一次
次次俾佢嚇醒
只記得有一次佢勁大惡咁講: 你做咩唔俾衫我個仔著呀!!! 搞到佢喊哂..求下你俾衫佢著啦
佢不斷咁REPEAT
搞到護士入黎
護士話俾
佢就無鬧
我真係頂佢唔順
就係咁基本上我成晚無訓過就起身食早餐
早餐係粥
之後9點幾就打去公司請假
到左LUNCH
佢地俾左飯我
有肉有菜
點知我食第一塊肉
兩邊牙都痛到喊
其實我入院時已經有同過咁多個醫生講我左手邊牙好痛
但一直無人理
我個下FEEL到出事
呢個係今日都證實左..不過牙呢單野可以開另一篇再提
咁我食唔到飯..唯有同NURSE講轉一日三餐食粥
成日就咁無無聊聊係到訓下覺/呆坐
點知中午時突然又有人黎話抽血
個時我已經麻木左
默默咁拉高衫袖
佢桔支針落黎抽左2支血走
之後下午去做腦電波
做腦電波個個姐姐好好人
又會同我吹下水
臨到夜晚時..房既另一張床又有個阿婆黎左
個阿婆瘦到令我諗起我阿嫲
佢都好慘
又唔識聽廣東話同講
所以同d護士雞同鴨講咁
佢到夜晚突然抽筋
好彩我發現到話俾護士聽
唔係都唔知點算
所以成晚好多醫生護士圍住佢
我又唔駛訓
間唔中又俾人捉起身打抗生素同探熱
好彩我有小荳芽咋
咁個2支抗生素就直接經小荳芽打入我手到
打入去個感覺好怪
你會FEEL到好似有水漏入隻手袖到
凍凍地向下流
其實係d抗生素流入找d血管到
個晚我發誓我第二日一定要走人
唔係我會癲
第二日
等左好耐醫生終於黎
佢居然話我仲有個24小時心電圖未做
可能要等到聽日
我梗係唔肯
佢話咁你一係出院後再做
我好開心
即刻出院
到拔返小荳芽出黎時
一拔出黎
哇~~~~~~原來都有成3-4CM咁張家支針
怪唔得咁痛啦
就係咁勒
第二日即返工
當然俾人圍住咁慰問啦
佢地仲要係到引我笑
明明我講唔好忍我笑..驚整爆個傷口
但佢地係要講埋d低b野..咩hk'小悅悅..咩那些年,我們一起仆街的女孩
佢地真係無聊
但我返工時勁HEA
光明正大HEA
光明正大發呆,玩SMS
HAHA
星期日就去拆得線啦
其實個疤係下巴到
正面係唔好睇到
但
但我隻牙...下一篇就講下佢啦!!
2011年10月2日 星期日
2011哈囉喂
9月25號時同蕩蕩2個人去左哈囉喂
因為有annual pass
所以百四就有一張夜場飛
諗緊去唔去時就已經淆底
我又驚佢又驚
所以問過幾個朋友有無興趣一齊去壯下膽
可惜呀~
無朋友肯陪我地去
全部都話驚喎
咁我地2個只好梗住頭皮咁去啦
個日5點半開始玩得所有鬼屋
但我地驚人多要排隊所以打算早一個鐘到
點知去到IFC個M記食個20蚊餐塞飽個肚後
去到已經5點半LOL
入場巻
手帶: 白色係普通飛..綠色係"打尖"飛
有D coupon送, 都有用家2張, 嘉禾現金巻同思樂冰
咁就算啦
好彩我已經好熟OCEAN PARK入面既位置
再加上叫左蕩蕩PLAN好我地玩咩先
所以一入到去拎左地圖我地就分秒必爭咁衝去我地第一個TARGET: 3D惡夢潛行
以為已經好多人排隊
點知得個十幾人
咁我地就排啦
個時已經開始落緊雨
要拎把遮出黎啦~
都幾狼狽
一手要拎地圖一手拎遮
因為我地算係頭
所以即刻已經可以入去間館入面排隊
後D既人就要係出面淋雨啦
佢分8個人為一組
係間館入面等時..有幾個著住睡衣既鬼
有個男既都好敬業
會同我地傾計
我見D人都有同佢玩
但我就無啦
因為佢個樣真係幾似精神病人
仲有就係佢一開始突然大叫左一聲
嚇親我
我驚佢又會再大叫
之後原來入面有好多間房
8個人入一間
入面地下同牆都係有畫面
咁就每日係後面個櫃拎一個3D眼鏡
之後隻鬼既職員就會陪我地一齊睇
一開始大家都好驚會唔會有其他鬼會陰D陰D入黎嚇我地
係唔會
至於陪我地睇個職員都唔會搞我地
但個3D真係幾真
好過電影院個D好多
真係似隻鬼爬緊出黎咁
D玻璃真係似飛出黎咁
一開始幾驚
但我後來都唔驚
因為我知係假既, 係影像黎者
但蕩蕩癲左咁係咁縮係我後面
搞到我又好驚
點知全程所有人都好鎮定
除左蕩蕩同我
羞家!!
最後陪我地隻鬼會突然對住我地衝過黎大叫左一聲
嚇死我
我諗佢係睇邊個最驚就嚇邊個
睇左我諗5分鐘到就睇完出去
隔離就係另一個鬼屋: 亡魂棺廠
呢個有做過research既人就知佢有個特別既地方
就係佢有一段路係要自己行既
所以我真係唔想玩
無可能第一個鬼屋就玩咁大呀
我嚇死左點算
但蕩蕩話無可能黎左唔玩
我諗又係既
就排下囉
呢個多D人
排左15-20MIN到
一開始又係8個人一齊入去先
入面一間房有一個女仔好似主持咁係到講野
大家又係好驚咁四處望睇下會唔會有鬼衝出黎嚇我地
呢D就係每次去到一個新環境無安全感掛
個主持就講講講啦
講下呢個鬼屋係做棺材既
近排開左條新LINE
叫我地唔駛驚等等
佢教過我地如果驚就大叫一個詞語
但我唔太記得係咩
因為個個詞語我係聽都無聽過
佢話嗌左就有人會黎"幫"我地
都唔知真定假
咁大家就一齊行啦
因為我地係排最尾
所以就跟大隊
不過之前聽同事話最尾都會有鬼係後面出黎
所以我都好驚咁不時望下後面
不過假既
唔會有鬼係後面追我地家
但唔好以為前面有人行先就會預先知邊個位有鬼嚇你
因為D鬼係揀人黎嚇
佢應該識分D人係驚定唔驚
如果你驚..去到你佢先會彈出黎/大叫黎嚇你
我就親身經歷過
明明前面個2個人行過時無事
但我一經過時個鬼突然閃出黎
又大叫囉
不過我係唔係都叫
我係由入去鬼屋既第一秒開始
就用捉實蕩蕩
之後用雙手掩住雙耳
眼就基本上係半開ONLY
口就不斷咁叫
唉~
而家諗返起都有少少羞家
所以唔好問返我每個鬼屋有返D咩
我真係唔知
我只知有人彈出黎/拍牆/大叫時我會嗌
無啦
我基本上無睇過佢地個樣
無睇過我行到去邊
其實真係幾waste家
好似我去個到只係俾佢地嚇
而唔係去感受個到既氣氛
總之我所有鬼屋都係咁啦
講返間亡魂棺廠
去到一個地方停一停
又有個男鬼係到講野
佢類似話而家就係睇條新line
但呢條新line要自己一個行
之後行上條樓梯就會見到4條sir滑梯
R哂底
我同蕩蕩講你排我後面啦
我地SIR同一條
我地2個就好明顯咁排埋同一條滑梯
個職員又唔理我地
我坐係個滑梯到已經feel到個滑梯勁滑
連SIR落去個下我都唔太敢
但馬死落地行
我就梗住頭皮咁SIR
真係超滑
有少少離心力TIM
但我真係太驚..所以滑時用手同腳撐住旁邊諗住可以減慢個速度
當然係無補於事
仲搞到我鄧親個pat pat
所以大家都係唔好咁做
enjoy sir落去個下啦
一落到去
一片迷網
因為一方面驚有鬼出黎
另一方面唔知行邊..因為有兩條路
就係係到猶豫之際
突然隔離有個鬼好大力咁拍個鐵網好惡咁叫: 行個邊呀!!!!
我唯唯諾諾咁行
勁驚囉
成條路得我一個
又暗
我又係同一個post同一個動作一路嗌一路行
最記得係行到有個位我前後都有隻鬼
我呆左係到
望住前面隻鬼仲係到表演緊佢既爭凌同大叫
都表演左有幾十秒
我係驚到問佢地我點行
前面隻鬼見我咁驚唔敢行過佢
佢唯有好無奈咁慢慢閃返去旁邊俾我過
我之後問過蕩蕩
佢話你應該照行佢就會自動閃埋一邊
I SEE
鬼知咩
佢咁恐怖
我點敢行近佢呀
後黎去到個位係前面有一塊布遮住左個入口
我又係勁驚
企左係個入口幾秒
唔敢行
之後我係揭開塊布少少偷睇入面有D咩
咩都無
唯有吸一啖氣衝入去
當然都有D鬼啦
但忽然我俾人拍左一拍個博頭
準備大叫+狂奔時
原來係蕩蕩
佢居然追上我
我都差少少唔記得左佢係我後面
最好我係到等佢啦
蕩蕩遇到我時我都遇到我前面一個女仔
佢一個人
我地2個就跟住佢行
好快就行完LU
有人陪真係好好多
之後玩埋隔離個個清宮殘異錄
根據蕩蕩既記憶
佢話「清宮最後有個荷花池
另外蕩蕩勾返起我個回憶
我係呢間鬼屋到差少少"扇"親
因為出面落兩關係
再加埋個個位既地係令既
隻鬼睇到仲要係咁笑我你差少少"扇"親喎
我都答左佢好多次係呀
佢仲要係咁repeat..
睇黎佢好開心睇到有人"扇"親
另外好似呢間有個位係全黑
真係全黑
行既時候會發現腳踩緊既係D軟林林既野
但因為你都要向前行
所以被迫踩住D唔知咩既野行過
佢應該想我地模擬踩住D人行過
因為實在太驚嚇
無論係視覺上定感觀上
所以我捉住蕩蕩已經覺得唔足夠
我忍唔住要捉住前面個女仔個袋既肩帶
佢又好驚咁同佢前面朋友講點解有人扯住佢個肩帶
我聽到即刻覺得唔好意思所以放手
同佢講: 唔好意思..係我驚得滯
玩完一出到外面
超大雨
我地急急腳去坐海洋列車上山玩
真係好彩我熟OP
唔係夜MA MA又無咩指示
只睇個地圖真係唔知點搵D鬼屋同車
上到山本身諗住玩最近個個猛鬼尾班車
上到去發現好多人
我就話會唔會最遠個個鬼屋會少D人
因為可能D人唔會/唔識行到咁遠
咁我地就去最遠個個紙紮極樂園先
去到真係少好多人
排左15MIN到就入到去
又係排最尾
蕩蕩話:「一開始要烏低身行條好窄的tunnel
嗌嗌嗌
玩完
之後沿路上去排個喪屍絕地反擊戰
本身我地唔太想玩
因為射野者
好似好無聊
但因為成條樓梯都用左黎排隊
我地過唔到
所以唯有排囉
去到每人拎住支槍
之後有個男人會教點用
但好差囉佢
只教前面幾個人
我地後面個幾個拎完槍佢已經教完
之後佢就pass through我地教後面個批人
差得佢
拎住支槍都唔知點用
行入去
有D喪屍會彈出黎
拎住枝槍射我地
一開始都有射下既
但望住個MON個分都keep住唔用
又唔知點用把槍
我又驚喎
所以放棄
捉住蕩蕩
佢又行得快
係咁係到射D喪屍唔理我
我有幾個moment忍唔到扯佢D頭髮
等佢等下我
玩完好無奈咁放底把槍走人
真係好無奈囉呢個館
下一個去恐怖創作室
佢用左舊海洋館做間鬼屋
其實所有鬼屋係排緊隊時都有D特別造型既鬼陪我地玩
可以同佢地影相
但我都比較驚
因為驚佢地突然大叫
所以佢地行到黎我都係縮係蕩蕩後面
見好多人排隊時都係玩手機/用手機睇片
我同蕩蕩因為無呢D smart phone
所以我地2個就專係到食野
不斷拎我地帶黎既零食係咁食
幾好
呢個館我地係同一班初中生入去
又係最尾
班男仔一開始係咁係到互相推邊個行前
見到佢地咁都幾好笑
至於我地同2個初中女仔就行後面
我原以為個2個女仔會陪我嗌啦
點知全程得我嗌
個2個女仔勁鎮定
真係堅樣衰
又係嗌嗌嗌就完
玩完之後真係發現D鬼專揀驚既人黎嚇
諗住之後D鬼屋強裝鎮定啦
但發現我都會不期然係咁嗌
去到就忘記哂要扮野
好似嗌出黎會安心D
幫自己壯膽
之後返返上去玩猛鬼尾班車
因為雨停左
所以D鬼都出返黎同人影下相
佢地D造型真係幾靚家有D
有D就望極都唔知佢係扮緊咩
今次我地就行第一
SO TERRIBLE
蕩蕩話:「入面有學校, 同埋有好多靈位的地方
點知因為我捉得蕩蕩太緊
所以搞到後面個批人追上左我地=.=
係我唔岩
蕩蕩之後仲complain我捉得佢太大力
大佬呀
驚家嘛
本能反應黎家喎
玩完呢個鬼屋見到個舞台有人表演
都幾好笑
佢地係扮娛樂圏既人載歌載舞
我最鐘意睇人扮野
所以就企係到睇哂
不過我去到睇應該都做到比較尾
無耐就做完
即刻搭列車落返山
玩埋最後個埋腥級片場
最後呢個已經盲目
反正我去到都係嗌
所以嗌埋
再望下個錶
先10點幾咋
本身一開始PLAN係玩到11點就一定要走
點知居然早左咁多
入左手信店玩左D頭飾影下相咁
出左OP後有個男仔問我地做問巻
我見我地無咩野做咪做囉
做完居然有一個OP匙鎖扣送返喎
價值20蚊家
居然蕩蕩全程無參與只係企係我隔離都有
益左佢
d 佈置都OK家
2011年8月20日 星期六
Final decision
創興我做左兩日就resign左
聽聞破左佢地既紀碌
無得解既
只係唔想拖佢一星期再走
當然個2日我都好爭扎
但當時宏利又要左我
佢出既人工又高D
公司又大D
用既lang又new d
所以點都一定去人地到家啦
所以我都唔想拖住創興
見佢地想幫我整返好部電腦
教我SQL我已經好於心不忍
所以我第二日就淆淆地底去resign
我老細都OK喎
無強留我
佢仲幫我打埋resignletter印出黎
我只係簽個名
之後就happy左幾日等返宏利
但....世事點會咁完美
中間..收到大新叫我去Interview
why not?
去IN完hr再in個it manager
第一個感覺已經唔好
個manager又in得hea
真係我in咁多份工最hea既一個
覺得個位唔似要寫好多coding
唔似睇banking system
所以IN完我已經係心裡已經唔打算做
一心入宏利
最後大新個offer出左
人工高過宏利, 福利好過宏利
但我當然同個agent express 我個worry啦
個agent就幫我問返大新個邊我多唔多coding同睇咩system
覆返黎居然係9成係development
一定掂到bank既domain knowledge
E?
咁咪幾好囉
係我要既野
人工又好D
所以...........所以我最後都係揀左大新..
揭開我而家悲慘既序幕
2011年8月19日 星期五
musee 脫毛 (第二 & 三 次)
兩星期到後D毛又真係會甩喎
好神奇
但效果又真係唔太明顯
仔細睇就真係有一小地方係無毛生出黎
其他大部份都係有
只係生慢左
幼左都唔太覺
咁2個月後到就去做第二次
又係好快完成
個次只要仔細FEEL就發現真係有少少刺痛家喎
可惜兩星期後
D毛完全唔似第一次咁自己甩
所以我覺得第二次做完同第一次係無分別
毛仍然有...無多無少到
好sad
開始諗係咪間野而家成日搞團購搞優惠所以多左人做
所以都越做越hea底
算啦
係都吹佢唔漲
唯有做多幾次
keep住去
上星期去左第三次
因為上次約埋佢送既大部位
所以今次係做underarm再加小腿
佢一開始做小腿先
我本身小腿就有毛同勁粗
所以就算剃左個毛孔都超大
所以幫我做個姐姐都嚇左一嚇
話你D毛孔真係好大喎
之後佢就幫我括乾淨
但佢括得超大力
我唔知係小腿要咁括定個人問題
不過佢都係括一括就開始做
因為一開始係做小腿後面先
所以我個人就爬係到
開始時我一D都唔驚
可能有個2次既經驗
知道唔會太痛
所以我仲好悠閒咁爬係到
點知佢打第一下
哇...完全feel到俾幾支針吉落去咁痛
我樣都變埋
手唯有查實條毛巾
佢就繼續係咁打啦
當然一路幫我打彩光時佢一路都有sell我join埋小眼plan啦
我唯有分心去同佢傾計黎轉移我既注意力
希望無咁痛
但去到小腿中間係最痛
個staff就話越粗就越痛
我信既..
之後做完一邊小腿後面佢就問我有無唔舒服個D
我忍唔到話好似有少少痛
佢就即刻幫我較細個彩光..我諗係掛
因為聽到D do do聲
之後佢就打埋呢一邊
咁又係間唔中就痛一痛
到前面..真係死人
後面個D都叫唔咩粗同埋唔多
但我前面真係勁粗同勁多
我都no eye see
佢都同我講前面會痛D
無辦法啦
忍一忍
最痛就係中間
佢開始打中間時會好好人咁提一提話而家打個到可能會痛D
就開始打
佢另外一個幾好既地方係居然包埋"失頭哥"
幾好喎
所以真係打得幾多下家
因為我原本都話做
連我Mama都叫我做埋個小腿佢
之後問下佢幾錢
佢話而家舊會員有9折
所以8次就6千幾到
佢話8次通常都OK
但如果你驚就報12次
但我諗12次差唔多成萬蚊喎
算啦..8次得就得..唔得就算
自己再剃下囉
但後黎佢就同我講話原來12次除返開單次係會平過8次既單次
同埋最重要係
報左12次但如果做到8次我已經feel到OK唔駛再做落去
佢係可以全數剩返個4次退返俾我家喎
咁我心諗
我報12次但做8次之後退錢咪會平左囉
因為佢單次會平D
咁又OK喎
所以最後我報左12次
分3期俾錢
12次折實左就9180
呢幾日再望下隻腳
真係有幾個小部份無毛出黎喎
估唔到咁快就work
希望8次就真係OK啦
所以我驚影響個效果
個staff都叫我唔好再剃
要忍下手
2個月最多剃2次就好
唔係真係會affect到個進度家
唉~唯有忍下
2011年7月21日 星期四
buffet+揼骨之第二站: 書城+揼骨+家樂福
食飽飽之後
我地就去少年宫站既書城買BECKY既教科書
我諗唔駛半個鐘已經搵齊佢要既書走人
下一站就係去揼骨
呢個簡直係一個挑戰
首先我未決定揼邊間
諗住去到再搵
同埋我係第一次返去揼
好驚俾人屈小費同錢
去到福田口岸mtr對面停車場有一團人企係到
原來個d就係唔同桑拿既人
咁難得有人係到
我同BECKY就問其中一個人幾錢
哇~~
一問就不得了
十幾個人即刻圍住我
一人一句再不斷塞唔同宣傳單張俾我地
我已經聽唔到佢地其實講咩
幾經辛苦
我同BECKY狂奔返去mtr入面
坐底再慢慢睇個d宣傳單張
最後揀左間最平: 水域明珠國際會所
中式雙鐘¥69
等佢既專車都等左十幾二十分鐘
上到車
得我同BECKY
其實你咪話唔驚
佢分分鐘買左我地豬仔我地都唔知咩事
好彩有驚無險到達左
其實都幾遠離福田口岸
近會展中心站
間門面都好似幾靚
我地第一次黎
都唔知發生咩事
入到去櫃枱既小姐會俾條鎖匙我地
之後佢會幫我地禁LIFT上2樓
上到去見到有分男女賓
入女賓到沖身先
我沖左唔夠二分鐘就走返出黎
放哂野入LOCKER
我一開始好WORRY駛唔駛拎埋電話同銀包
因為聽聞好似話會俾人偷錢如果放係LOCKER
但問個到既阿姐
佢地又話唔駛
話呢到好安全家
咁我只拎左電話走
之後就上一層
上面係有好多SOFA俾人按腳個d
一上到去就有人問你駛唔駛按腳
我地話唔駛
之後睇下想按咩
中式定泰式
中式先啦
平平地試下呢間質素如何
咁我地就話中式
之後再上上一層
一間間房咁
我地入左去坐一陣就有2個女技師
一個年輕d一個老d
佢地個個都FEEL到我地係第一次黎
個房有電視
但我地爬係到
佢地就由按駁頭到腰到腳
有幾下真係幾痛
腳完全無感覺
得返半個鐘到
佢地就叫我地轉返正面
按摩頭同頸
之後就到手同腳
完哂後佢地原來要我地即時寫低俾幾多錢小費
佢有一間係空既
其他就有得勾¥30, ¥40,¥50等等
咁我地第一次就俾¥30拉
等下次問下人先睇下¥20得唔得
至於話佢地按成點
佢地係有少少蝦我地第一次黎/我地太細個..個樣
所以我FEEL到我個技師有時係會掛住睇個電視停左隻手
同埋有時會好似無用力咁
不過第二日真係周身骨痛
係咪即係代表WORK呢?
但鬆左又好似唔太覺
之後我地都無再留下間房到
又無用到佢任何設施
因為我地趕住去家樂福買野同WORRY我D 錢有無俾人偷
涼都無沖就走人
數下d錢又真係無事喎
走時俾左¥10小費個LOCKER D阿姐
算啦
佢地好明顯想收小費
咩都幫哂你拎
拎鞋拎衫
佢地又俾杯水我地飲
益下佢
加加埋埋TOTAL用左¥109
但呢間野好左可以俾港幣
個利率都幾高
去到87
所以我地用盡哂我地全身既港幣
再補多¥16就得
之後我地仲問佢可唔可以車我地去最近既家樂福
佢地都肯喎
仲話我地聽係邊間
原來係中心城個間
個間又近MTR
VERY GOOD
司機送我地到中心城之後
我地就去掃貨
野食就無掃
野飲都唔敢掃
因為上次拎到我地死死下
我買左百幾蚊野呀都
但排哂出黎又好似好少
前:
左一: 樂而雅零觸感特薄30片: ¥23.3=$28.4
平hk少少
我mama超鐘意呢款
hk買10片10蚊..仲要係特價時先係喎
左二: LIPTON奶茶杯
有四款味: 巧克力熱咖奶茶, 麥香旋舞奶茶, 香芋雅倩奶茶, 同埋原味
每杯¥1.6=$1.9
左三:雀巢絲滑拿鐵
¥4.8=$5.6
BECKY係咁話呢個好飲同埋係hk好貴
所以見佢平平地咪買支黎試下囉
左四: 果王魚皮花生
¥2=$2.4
平所以買黎食
中:
左一: 杏仁脆百奇巧克力味
見hk買一大盒要二三十蚊
佢一盒仔¥8.3=$10.1
好似幾平咁
買黎食下
左二: 百醇抺茶慕斯(48G)
¥6.5=$7.9
左三: 慕斯百奇濃郁抺茶味
¥7.6=$9.2
左四:LIPTON香濃原味奶茶包 10包
¥12=$14.6
左五: 嬌爽超凡吸收護墊 50片
¥5.7=$7
呢個真係超抵..
後:
左1: 家樂氏可可片190g
¥9.9=$12.1
左二: 七喜檸檬500ml
¥2.6=$3.2
2011年7月19日 星期二
buffet+揼骨之第一站: 四海一家
琴日終於返左深圳玩啦
我最主要想去揼骨
因為做左FYP之後個駁頭同條頸都勁緊
想上去揼好耐
becky就主要上去買書同食buffet
琴日終於實現我地既理想既大日子
plan好係去揼骨先再去食buffet
所以為左趕場buffet 11:30開始
我地plan好8半去揼骨
點知becky遲左差唔多成個鐘先出門啦
所以去到已經9點幾十點
所以我地改返去左華強路站買電腦野先
點知個到既電子市場真係好原始..買既野
一推我唔識既零件
後黎去到賽格電子廣場先有電腦用品買
我本身打算買dvd rw同埋notebook既保護膜
保護膜得一間舖頭有
keyboard既保護膜都要5蚊一塊
之後問佢MON既保護貼..要成15蚊囉
貴過淘寶勁多
最後買左KEYBOARD個個就算
我URGENT D要用
DVD RW仲離譜
淘寶18蚊有10隻
間野3.5一隻
另一間仲衰..8蚊一隻
你唔好去搶
啦啦霖買完啦啦聲搭mtr去世界之窗站既四海一家食BUFFET
為左平d..我地食LUNCH BUFFET
再加埋肥棋既生日星座
再有8折
每個人138咋唔駛加一
折埋就平均每個人124蚊人仔咋
食到一半先發現原來張紙係間餐廳既地圖..
日本菜
飲品BAR
熱盤區
點心區
水果
甜品區..定時會有棉花糖拎
定時先會出家
仲要係拎哂就無
不過好好食!!
個到真係超多野食
一開始以為LUNCH BUFFET會差d啦
點知唔會囉
我覺得同DINNER一樣
個到勁大
一開始勁驚當失路
由11:30食到2:30
超抵!!!
好彩個日平日唔多人
我地2個人仲分到張4人枱
真係幾好呀
個到乾淨, 大, SERVICE不錯
有一個STAFF企係到負責收碟
收得好密
咁既質素真係比得上香港d酒店BUFFET
但平過香港BUFFET好多
可惜就係變返做港幣就貴好多
124=15x港幣
幾SAD
個到d前菜同壽司幾好食
甜品就真係得重口味芝士蛋糕比較好味
但佢居然一d都唔硬
有少少失望
其他既甜品就真係無咩特別
唔算好食亦都唔算難食
但勝左多款
hagaz-das一定唔可以錯過
原來佢係有分開放時段
每次每人只可以拎一球
所以我同肥棋要輪住去拎
佢都有7,8隻味
都幾好食呀
但我食唔齊咁多隻味
食左5,6球到咋
真係太FULL啦
熱盤我就唔係食好多
但見個樣都ok
所以我覺得都算抵食
我地最後食到2點半先走


text:
送羊迎猴一二事
年廿八就上了番禺準備過新年, 自從嫁咗之後都係改為年初一先上大陸, 不過今年老公話無咩所謂, 所以就改為年廿八就上番禺喔. 大陸地方大, 真係啲玩具擺晒出嚟都唔覺阻地方呀.
陶寶B婆婆娘家既傳統係會在搭正大初一時拜神及食午夜飯, 無錯係零晨12點像徵式要食飯. 要啲小朋友咁夜都參與唔瞓覺, 就當然係互相一齊玩呀, 睇吓電視啦.
雖然話就話係像徵式, 但都係有湯有幾個餸架, 同埋重點係要添飯, 所以先前食果餐團年飯都係食少啲嚟應付呢餐午夜飯. 陶寶B今次都係第一次參與食午夜飯, 所以當佢夜嗎嗎成檯餸時, 真係當堂呆咗一呆. 不過好彩有個表表姐係度Lead住佢, 所以陶寶B都乖乖地食咗呢餐午夜飯.
年初一
恭喜恭喜, 一早起身就換件新年戰衣準備逗利是, heehee, 呢件唐裝今年都仲啱著呀, 上年就粉紅色著出面, 本來打算不如今年反轉綠色著出面啦, 點知陶寶B話堅持要著粉紅色喎, 好啦你話事!
接過利是就乖乖啦. 今天既行程主要係就圍拜年加食不停, 好彩有表表姐同陶寶B玩, 莎拉都可以鬆一鬆.
祝大家新年快樂呀.
到了晚上一家人就圍埋聚賭一番, haha, 陶寶B都有份玩架,,,,,,係玩搞事囉.


text:
今日老公話與尋日天氣差不多,尋日我見佢著短袖衫我又著,點知出到去真係有點凍,所以老公今日著衛衣,咁我咪又跟衫囉!點知熱到阿媽都唔識得,兩日都著錯衫,真係激死.
今日九巴舉辦〝九巴傑出車長選舉總決賽〞,由下午一時至六時,又有巴士駕駛技術比賽,各款巴士展覽,舞台表演,攤位遊戲等.尋日問左高達叔叔會去,但同屋住下午要返工,由於同屋住家與會場同屬一區,所以就約埋食早餐,夜晚就約同屋住老婆吃飯.
我地坐巴士去會場,坐到總站就係會場附近,架車好多人就坐上層最後,到站落車落落下,車突然開前再泊好些,當時真係危險,係我地前面又有幾個小朋友,佢地都係去會場,前面班人聽完我與老公既對話都笑.老公話車長應該有講,因為D人落落下車都停左,只係我地係上層聽唔到啫!
老公:佢一定唔係傑出車長.
我:緊係唔係喇!係就唔會係到渣巴士喇!
我地1點幾就到會場樓下,會場場地就係巴士廠天台頂層,要係門口等巴士上上層,然後落車行一段仔斜路上天台,沿途都有好多人,會場內更加唔駛講,老公話以前冇咁多人來.
上到去就見到有巴士,我等左好耐先冇人係前面,但我唔知巴士型號.
呢部巴士前面有個孔,個孔係插一支野落去攪先有動力開車架!
台上請現場觀眾上台玩,然後又有銀樂隊表演,銀樂隊邊演湊邊有動作架!一D都唔會悶場,老公話有〝迪士尼〞feel.
嘩~有好多人買巴士,我見買左巴士既人,手上最少有十架,老公話與出面一樣價錢,所以一樣收穫都冇.
攤位遊戲又係排長龍,所以我地又係一樣都冇玩.
警車係最新款,上年我係娘家樓下都見過呢款車,老公話係乎合歐盟既車.
電單車就係舊款.
阿B眼瞓,所以就去同屋住屋企坐下,我地去到佢剛出左門十分鐘.之前係佢屋企茶餐廳買過茶餐又抵又好食,所以男士們就落街買,讓阿B可以靜靜瞓覺.我要既豬扒薯條餐都係13蚊,仲有野飲添啵!我飲熱飲緊係不用加錢喇!塊豬扒算厚,又腍又大塊~好味.
等阿B瞓醒就帶小朋友去公園玩,玩完再去食飯.晚飯地方不太適合阿B,所以我地都係買外賣,叫餸食飯.唔知係咪飯唔好吃,阿B要加清湯腩既湯先吃.
肥仔怕唔夠食,所以自己食一個燒味飯,餸不太合同屋住兩個囡吃,所以另一order一個叉燒飯.走時約十點,所以肥仔搭的士回去,我與老公就有順風車坐.


text:
#css3276
“我係一個讀緊Nursing既女仔
一直以黎 我都有個秘密
每當趕Paper Chur midterms好大壓力個時
我都鐘意靠自慰減壓 最癲試過一日六次
This av , xhamster, youporn 我經上常
唔係所有av都睇 我只睇父女
特別係啲男優有成50幾歲既 japanese father and daughter in law av 我最中意
邊拎住自慰棒震個陰核 邊睇av邊幻想俾自己爸爸摸
冇錯 我既秘密就係性幻想對象係自己爸爸
一直以黎我同爸爸關係都好好
本身係獨女 而媽媽亦唔多理我 除左識打麻雀同問我爸拎錢 我媽都係交我俾我爸同我嫲照顧我 whatever 咁既媽媽有等於冇
三年前嫲嫲過身 爸爸等於我唯一親人
我努力讀書就係為俾好生活爸爸
但係讀好書既壓力 Nursing有幾chur大家都知
幻想終令人沉淪係真既
有一次 我好想好想知道俾爸爸摸既感覺 於是 趁媽媽去左打麻雀 我只半掩房門睇住AV自慰 刻意細細聲呻吟
當時我知道爸爸企左係房外面 個樣好驚訝 就係個種唔知應唔應該入房阻止我既樣
我刻意扮唔知俾佢見到而將隻腳張得更開
佢越望我越興奮 個次自慰我好滿足
你地可能會話我變態 點解唔揾個SP解決需要就算 我對SP冇興趣 只係單純享受父女既幻想
就係個次之後 我變得越黎越大膽 每次媽媽又打通宵麻雀唔返屋企個時 我就想刻意引爸爸 沖完涼只著背心短褲刻意露點 睇電視會挨住佢 睇住爸爸有啲尷尬但又想偷望 睇住佢褲中間突起 我好有成功感
我以前就鐘意裸睡 幻想會有日俾爸爸發現 依加更刻意唔鎖房門瞓 我知道有次凌晨三點幾 爸爸入過黎房睇我 我本身係好淺眠既人 佢啲拖鞋聲太明顯 我好想好想俾佢摸 好想好想係佢面前腿張開俾佢奶 可惜爸爸好忍得手……… 除左有次佢終於主動拎開我張被睇我裸體幾分鐘後出左我間房
唯一一次…………
其實由開始到依加已經有一年 我同爸爸始終冇真正發生性關係 可能爸爸都知真係做左就咩都返唔到轉頭 又可能大家都只係享受道德禁忌邊緣快感 唯一肯定既係 呢個係我地兩個心照不宣既秘密
呢個分享沒有利申 係到講件事出黎 係想留個回憶俾自己 信不信由你
至於道德撚 I don’t fking care 我唔信呢個世界有人冇黑暗面
“
b:我肯定呢個世界唔一定得你一個對親人/有血緣關係既人有性幻想.成日聽到人話爸爸係女兒上世既情人,父女之間有愛情(無論單向定雙向),真係一啲都唔出奇.只係我地身處既呢個社會,因為各種原因,亂倫是死罪,一旦觸犯呢個底線就會被瘋狂唾棄(無論係法律層面,定社會層面)所以你老豆咁忍得係好正常,可能佢內心都覺得自己係個freak,亦好怕一旦做左啲咩會比全世界責罵,妻離子散,所以就算身體幾誠實都要說不.如果我係你,我真係只會ff下就算,萬一發生咩事(假設你老母發現左),後果好大機會係你爸爸承受,然後我地會見到報紙寫「獸父強姦親生女兒」之類既標題,因為呢個社會唔相信有好似你咁既人存在.
無錯,我地無辦法真.正.自.由.咁同任何人戀愛/做愛,因為各種規條.如果你再走前一步,可能會害到你最愛既爸爸.我知道慾火焚身之後咩都做得出,但係依家呢個社會的確有呢個限制,你愛你既爸爸,就要諗清楚.
而我希望睇到呢個post啲人唔好咁快話人變態/指住人黎鬧,每個人都有自己既秘密,cu sex secret做得人樹洞,就要有容納人既空間,希望你地都有對人最基本既尊重.
by CUHK Sex Secrets


text:
識揀女朋友,一定係揀個肯陪你行山既女人
之前有篇文章《一生只係想搵個陪你挨M記既女人》大熱,果排眾港女馬上貼圖洗版表示自己肯挨M記,係好女人娶得過.我睇完之後笑而不語,我認為真正娶得過既女人係一個肯同你一齊行山既女人.因為每一次行山都係一場試煉,由前期計劃,到真正去行所需要既智力,體力同耐力缺一不可;
鍾意行山既女人,多數都好細心;計劃行山可以考驗細心程度,解難能力,呢啲條件難能可貴; 套用落佢人生,佢一定係個井井有條既女人,第時可以將頭家打理得整整齊齊,屋企既野唔洗你憂心.
鍾意行山既女人,多數都係祟尚自然;佢地注重環保會為地球出一分力;平時生活樸素,實而不華,唔會嘥好多錢買衫同物質;即係慳家!望到個靚景/滿天星星已經可以開心成日,唔洗苦廢咁多心思去討好佢,因為同你一齊行山佢已經覺得最開心!佢平日不施脂粉,果種發自內心,真摰既笑容更加係冇景色可以媲美;又可以慳一筆,儲低既錢又可以做其他事!
鍾意行山既女人,多數都係好有愛心既;雀鳥爬蟲小動物都係行山既攝影/觀 賞既好題材,一睇/影就可以玩足一日,而且可能每次都有新發現!佢地鍾意小動物,果種泛濫既母愛,將來一定係個好母親,你放心將小朋友交俾佢湊啦!
鍾意行山既女人,體力好,身體好,即係挨得苦.挨得苦既佢可以陪你一齊攀山攝水,比起淨係識得行街睇戲「HIGH TEA」既港女,真係冇得輸!仲可以計劃同佢一齊長征,露營,流浪,環遊世界,係一個好伴侶even你既人生伴侶;佢地對自己身體健康有要求,絕對唔會俾自己病或者食埋啲垃圾食物(例如港女最愛部隊鍋,馬卡龍),你唔洗擔心佢健康之餘分分鐘佢照顧埋你一份!
拖住手行住山 一路影靚相,我扶下你你扶下我,「相擁俯看世上風霜」,每次都係一個深刻回憶;真係淨係諗下都扯扯地,即刻約囡囡行山先!
講到尾,
首先......你要有一個女朋友.
Reference
行山拍婚照女友罷拍 港男怨善變
今日同bf行山,最後我哭了..
(炎熱夏天)一人一個拍拖去邊好??
個日打算同女友行山
從我的 iPhone 傳送


text:
打工仔,無論係散仔定高層,只要唔係老細,就一定會遇過以下情況,無論你做得好唔好,甚至係跟住老闆嘅意思去做,結果都會有唔同人去鬧你同怨你.每個月的team lunch表面上係民主決定,但老闆已經明示暗示要食意大利菜,開完例會講咗句︰「Ronald,你搞掂佢」就走咗去,我知道單嘢我已經上咗身.
lunch時間只有一個鐘,但要食意大利菜,根本就係一個好唔文明嘅行為.唔計揸車來回嘅時間,頭頭尾尾starter加main course加埋dessert要45分鐘完事,唔咬倒晒入個口都唔夠時間啦,請問咁樣點可以team building呢?成件事徹頭徹尾只係形式主義,為做而做.不過,做細千祈唔好俾咁多意見,快快搞掂,其他事Who fuckin’ cares?
間餐廳要近公司(避免遲到)又要合老闆budget(要得體又唔可以貴)又要食意大利菜,結果我揀咗又一城間Amaroni’s,估唔到惡夢從此開始.秘書Lucy同佢IT班兵首先起哄,話反正老闆請,點解唔食貴啲去Sabatini,又話set lunch任食starter堅正.我心諗,大姐大,4個course一位四百幾,未食stater我已俾老闆gameover,你想食叫你班兵請你喇.跟住茶水霞姐又走過嚟,問我點解唔食中菜,仲話龍景軒點心好食.嘩,米芝蓮,霞姐你真識食.
嗰一刻我發覺,我開始了解佔中三子,我真係堅了解
唔啟動佔中,鬧佢遲遲唔出手,唔支援學生;
提早啟動,又鬧佢騎劫學生成果;
站出來撐學生,鬧佢煽動學生推學生去死;
提意見,又鬧佢扮大台,自發運動唔代表我;
愛與和平,又鬧佢「鳩坐」冇用,冇膽書生唔衝冇未來;
算喇淡出,鬧佢放棄學生,貪生怕死;
自首,又鬧佢逃避責任,曲線幫政府勸學生退場…..
一人一把咀,各自各利益,係又屌唔係又屌,做人就係咁慘.
文︰曹厚


text:
今年我吔旅行嘅地方選擇咗泡菜國『韓國』嘅首爾.去泡菜國係因為老婆應該中咗泡菜毒.其實講真,男人真係無乜野好玩.行行行,等等等.成街只係得化妝品.好在今次老婆揾啲嘢食都算 ok.如果唔係真係大擭.大家有興趣嘅話可以去我個 online album 睇吓今次啲相.
2012 泡菜國之旅相簿
影咗咁耐相都未試過認真咁做本相簿出嚟做個記念.今次去完新加坡之後,好用心咁係 iPhoto 終於做好本相簿.跟住再 send 埋去 Apple 到印製埋.出咗黎個效果都唔錯,我覺得到值得做.你地都試吓啦!
又到咗一如以往嘅泰國探親遊.不過今年有啲特別,就係可以去埋布吉.布吉的感覺真係同曼谷有啲唔同.雖然今次我睇唔到籃天白雲,但係可以見到兩個囡囡成日好開心咁游水.又係另一種享受.十一日嘅泰國之遊,好快咁過去.希望可以快啲再去啦!
有時間可以去吓我個 Online Photo Album 睇吓.不過今次無乜靚相,只係旅遊記錄.
今年暑假晴心媽媽安排咗我地一家大細去北海道旅行.今次嘅旅行主要係飽覽北海道嘅夏之花《薰衣草》.我地去咗四五個花場,又去咗旭川動物園,仲有食咗好多好嘢.不過,今次真係有少少失望,我去咁多次日本從來未試過一樣野都無買返香港,係一樣都無.就算最後一日去咗新宿,都係空手而回.因為啲日元真係貴都無理由,次次想買之前計一計.嘩!真係貴到離晒譜.想睇今次旅行嘅相,請到我個 online 相簿睇吓啦!
北海道之風景相
北海道之風人像相
差唔多十年無去過澳門,跟住擇咗日買埋飛同成班好友係噚日去.點知大雨到無朋友.搞到成日都要係室內行,去過澳門嘅朋友都知澳門無乜大型商場.最大就係賭場,不過都可以行吓.想當年我去嘅時候得舊葡京同回力兩間大賭場.依家有 n 咁多間,不過依家啲賭場除咗賭錢外.完全可以當藝術品咁睇.都幾好,而且賭場內嘅環境同衛生都比以前好好多.雖然今次澳門之旅影唔到相有啲失望,不過成班朋友去都好好玩.如果大家有興趣睇吓今次啲劣相,請到 Online Album 睇吓啦!
去咗泰國十日返嚟啦!紅衫軍竟然係我生日出嚟搞事,搞到我當日要即刻返泰國屋企避難.真掃興.不過晴心姊妹係泰國玩得都幾開心.今次仲去咗一個 resort 度玩咗兩日一夜,嗰度都幾靚.不過坐咗成三個鐘頭車去,都幾辛苦.仲要係去嘅途中去埋泰國第五,六,七任皇帝個舊居,真係又熱又悶.今次最遺憾就喺影唔到紅軍示威嘅相.你知啦,香港無乜機會有咁嘅大場面.至於今次泰國之旅嘅相大家可以去我個相簿睇吓!都喺嗰句,香港始終都喺最好.返到嚟成個人醒晒.
更多泰國相片請到以下相簿觀看
心心 @ Thailand
晴晴 @ Thailand
風景 @ Thailand


text:
關於我自己:由別人眼中的小公主變成好似好掂的新手全職媽媽,有個可愛的小Anki,世界都因佢而變得更有趣! contact us: yuki_pang927@yahoo.com.hk
2014年6月12日 星期四
anki 14個月去旅行 京阪神 day4
黎到day 4,anki依然只食奶,唔肯食固體,黎咁多日都無便便我開始擔心,
所以呢早枝奶加左料,開奶茶,我預9點就出門口去搭車,今日去神户,
但想去三之宮食左神戶牛先,所以選擇唔使轉車嘅阪神電車,
而且都近我們間酒店!
Anki同我排排坐,原本想比佢坐下,點知一開車佢就眼訓
放返bb車即訓
9個字車已經到了,見到有間拉麵好多人食,
仲想食完神戶牛去食,但食完牛個肚好滿足根本裝唔到,
門都未開,之後帶我們去要搭lift嘅分店
門口幾靚影張相先
午餐真係好抵,最貴就神戶牛,我同老公都一樣
等食
話都無咁快就食得,真係好好味,入口即溶,人間美點
太感恩
食食下好滯,不過我大食過鄧生,食埋佢果份
嘆完就去神戶啦,搭jr好似2個站就到
到啦都唔起身架
終於醒啦,佢醒時成舊雲咁
期待已久嘅麵包超人館,
勁開心帶anki黎,雖然佢唔識行,都玩左3個鍾,我都累到想死
原本唔開心嘅anki比d熱烈嘅超人歌起舞了
好多場景影相
親善大使點撩人都煲人彩佢,好可憐呀
呢度好好笑,anki走入去後唔返出黎
細菌小子裡面有好多基地
無啦啦去左做小勞作
好彩都知講咩
Anki好比心機做架 幕後果位
玩完又出返去玩,呢塊鏡有個職員係咁鼓勵anki大力踏,
塊鏡就變公主
去到呢度有個男孩入來搶鏡,
之後2個細路都唔出黎,勁無奈
一個拒絕爸b一個拒絕媽哋
最開心呢度啦
玩到忘哂形
遊地下,搵間野坐底,我見日本好多親子餐廳
可惜叫左咁大份anki只肯食熱香餅
之後買左2個麵包,整左條綉左凱蕎日本名嘅背包同圍裙,背包公仔可以自己揀綉上
係麵包館買左好小野,因都唔平
買名牌朱古力,好好味,中間有是多啤梨
之後好累返酒店休息,再出去搵野食,
無啦啦撞正老爺爺,好軟綿綿芝士蛋糕唔太甜個底有緹子乾
因新鮮出爐等幾耐,所以人人派住食住掛隊
重溫
2014年6月4日 星期三
anki 14 個月京阪神之旅day 3 京都梅田
來到第三日,係一星期前就係崗本網約好時間,
咁遲先book係諗緊好唔好著和服同天氣,
最後老公話唔好改啦!換來風和日麗的天氣,
感謝神!呢日比昨日更早,7點就要到酒店早餐了,
anki大概未訓醒,都唔係好肯食早餐,
上房塞枝奶比佢就出發,搭車已經係咁訓,
我們去搭地下鐵先,佢呢個時候比我攪醒左
架lift好窄
之後就要出去搭jr啦!其實都好易搵lift,比想像中唔難搭車!
第一次跟果個月台,原來轉左~我仲係度坐住等黎影相
有段故,我們同搭車要揀定有優先嘅車廂,前面有5個外國人,
入車廂原本佢地坐左5個優先坐我同老公要分開坐,
點知有個日本伯會指住優先坐個牌,佢地又唔明就5個人迫4個位,
我同老公變了可以一齊坐,哈哈!
一上車就訓了,呢一教訓得好耐,已到京都車站,出站搵車搭,
因為蕎b仲訓緊,得巴士可以唔使整醒佢,呢日都係咁多人,
遇上學校旅行,我們成日以為要買票,因我們只去一個地點,
所以唔諗住買pass,記錯左應該上車比,最後老公唔搵直接買2 張pass,
其實原本諗住走係搭的士,咁就變左來回搭巴士,上巴士勁多人,
咁岩bb車無得泊一邊,好辛苦先捱完一程車,d人又上又落,
我們都企正後面,到落車又無人點讓,
好彩有伯伯幫我抬下車,我回程時講定一前一後企.
去到好熱,我諗我會唔會濕哂,出門忘了帶多套內衣,
我book時間1230,原本諗住1030到,
最後到達係1115,我只好提早去換衫先食野,好彩都可以,
其實佢都無睇我有冇預約
蕎b經過上車落車行石路都無醒過
我快揀衫,其實揀好衫就好快,
換衫前會叫去洗手間先,著都好快,
set原本500yen有3種髮型,但都係好唔靚果種,
所以我一早影定d髮型去揀自選髮型都係加多600yen,
我覺得係唔慳得架!靚好多!
穿上和服時都好怕唔靚,
但一件一件穿上原來真係好美,好有著掛果種氣質,
我又唔覺好緊同行路好辛苦,可能佢叫我吸氣時無做,
同之後抱呀女好似腰位鬆左dd走左dd位,
我行全程都無點出汗,可能係有風,
著和服又好爽啊!對鞋都好舒服.
換完影埋相佢都唔醒,我同佢換埋片先醒,
之後去醫肚,成個變身過程一個鍾攪掂.
崗本個境都唔錯架~佢仲會影一張放係佢個網度~去返果日搵返就見到~
今次食懷石料理揀了日月奄,係網上好評餐廳之一,
老公就話點解食豆腐,人地京都出名豆腐呀麻,
好開心影左幾張一家三口相,蕎b都係做佢親善大使周圍撩人,
我比d豆腐蛋佢食好彩都肯食大半碗飯!
好彩果左90,原來都有D迫爆感~
之後就行上清水寺,原本真係和服體驗架咋,
最後老公都肯抬三條樓梯同我行清水寺影相,
入到去其實係無障礙架!日本算係咁啦!影左好多相,
可惜蕎b還未識行,原本係我幻想佢可以係度自己行嘅相,
只好望下次旅行再帶佢玩啦!
影完呢張相就返去換衫,好唔捨得呀!
老公叫我唔好洗頭啊,係呀!又真係幾靚嘅!
換完搭巴士等第3架先有位,好彩仲有位坐,
之後食正野,呢間野問左2次先識去,
要行地下街,但真係太好味,一定要試!
之後去左梅田空中花園,行好遠架,
上面好靚,如攞bb車要搵人帶去搭lift,
好睇有日本婆婆幫忙,佢仲係咁鍚蕎b,
不過我們無一張相係順利,有班韓國後生仔女攞手機打燈幫我們影,
雖然都係模,但我都好鐘意!
之後無啦啦肚痛,搭車回酒店先,嘻嘻,
之後去食章魚丸同4天王,2樣都好好味!
回味Anki旅行blog
訂閱: 文章 (Atom)


text:
今日開始自駕遊,早餐後check out,寄存行李之後就去Budget攞車.租車經 Tocoo book,8日租架7人車都係5萬円左右,都算平,搞掂好哂d手續埋錢就翻酒店拎翻d行李,再出發去北九州.
去北九州其實為咗去日產車廠見學,之前已經上網book定,完全免費,去到車廠附近其實唔係好夠時間食lunch,所以我哋只係响便利店買便當飯團當lunch,食完就去車廠.車廠面積好大,就連接待參觀者都有一幢獨立建築物,裏面有showroom,裝組汽車嘅介紹同小小嘅演講室.之前book 見學已經講明其間唔可以映相,估唔到去到會俾個小locker我哋,要求鎖起電話同相機.我哋我哋乖乖鎖起電話相機之後就開始見學,其間一路有個姐姐帶住,講解有關製造汽車嘅過程,我嘅日文係有限公司,只係明少少,三儍就完全唔知姐姐講乜,不過造車過程都幾得意,三儍都睇得好開心.完咗見學返到頭先嘅showroom,職員已經予備咗飲品俾我哋解渴,仲一人一份小禮物,係一架限定版嘅Tomica,三儍有得玩仲有禮物真係超開心.
下一站就去今晚住嘅地方,位於八女市嘅星野村.去呢個山卡啦地方原因係去睇星星,而且住嘅地方有支全九州最大嘅天文望遠鏡可以俾住客用嚟觀星.經過個幾鐘車程到咗八女市,由於旅館响山卡啦,餐廳好早會收,而且周圍都無乜嘢買,所以我哋先响超市買定宵夜,再食個提早嘅晚餐,先再揸車入村.
車越行得近目的地天氣就越差,仲落埋雨,終於去到旅館,我哋check in 咗職員叔叔就帶我哋入房,間房係family room,間房唔算好大,但就樓底好高,有個閣樓,上面有4個床舖,連埋地下嘅床一共可以瞓6個人,房嘅浴室仲有個大窗,可以邊浸浴邊望星星,不過房裏面連無電視wifi,唯一娛樂就係觀星.
入嚟嗰陣叔叔同我哋講9點去放映廳,睇咗大概半個鐘有關星坐嘅小電影就到戲玉,用天文望遠鏡睇星,叔叔事先講解示範支望遠鏡點運作,點追星,就係嗰陣聽到出面雨聲越嚟越大,連叔叔自己都話好可惜,今日無得用支望遠鏡睇星星,聽佢講解完有關星星嘅資料我哋就返房啦.
由於今日早食飯,所以大家都開始肚餓,好彩早有予備,沖完涼我哋食埋宵夜就瞓覺喇.
(day 3完)
PS. 原來咁啱今日係阿波羅11號太空人登月嘅日子,無論係真好假好,都係一個特別嘅日子


text:
2015年8月18日 星期二
三儍再襲九州 day 8 25/7/2015
瞓醒覺我哋就落去旅館嘅餐廳食早餐.我哋坐定定職員就送上日式早餐,早餐分量好多,而且好好味,食飽飽我哋就返上房執好行李 check out喇.
嚟到湯布院一定要試好出名嘅蛋卷,離開旅館就揸車去溫泉街嘅B-speak 買蛋卷,雖然舖頭只係啱啱開,但已經人頭湧湧,唔怪得要預訂.我哋買完蛋卷之後原本想行陣溫泉街,但係天氣實在太熱,而且想早d去下一個目的地玩,所以放棄咗,希望遲d有機會再嚟過.
我哋上車出發喇,離開湯布院,我哋去番熊本縣,今日會去熊本嘅阿蘇ミルく牧場玩,揸車過去要2個幾鐘,沿途風景好靚,一路欣賞風景唔覺唔覺就到咗喇.泊好車俾埋入場費就入去玩,原本想俾三儍揸下牛奶騎下馬仔,但我哋遲咗小小趕唔切去排隊,不過三儍見到d小動物就已經好開心.
午餐响牧場食燒肉,價錢唔算貴但都好好味,三少仲食到停唔到口.食飽就繼續响牧場玩,我哋睇咗動物賽跑,又去抱抱小動物,餵下羊咩咩,四圍行下睇下.最開心嘅係嗰度有太陽花田,原本行程中有安排去太陽花田,不過就唔到所以取消咗,雖然呢度嘅太陽花田規模唔算好大,但映相出嚟都好靚,總算還咗我心願.玩到熱我哋去食下雪糕,再行下土產店買手信同牛奶,行到人哋差唔多閂門我哋就走喇.
由牧場去熊本市唔駛一個鐘車程,泊咗車响酒店指定嘅停車場就去酒店check in.今晚我哋住Comfort Hotel,酒店响商店街附近,位置好方便,但之前响博多Comfort Hotel實在太唔掂,所以對呢間Comfort 不寄予厚望,點知check in 時職員已經送咗三儍一人一份盥洗用品,氹到佢哋好開心,之後上房仲驚喜,間房又大又乾淨,放好行李就出去行街街.
落到樓下就已經係商店街,真係超方便,我哋行到d舖頭差唔多閂門就去食飯.今晚去居酒屋食晚餐,呢間居酒屋香港都有分店,最出名係雞翼,d雞翼又真係幾好味,不過就好熱氣,其他嘢食就一般.食完就慢慢行番去酒店附近嘅激安之殿堂行下,得晚餐落格,再番酒店食B-speak嘅蛋卷同阿蘇嘅牛奶做宵夜,蛋卷真係好好味,好鬆軟又唔太甜,牛奶就又濃又香甜,兩樣一齊食真係好夾,食到飽飽就沖涼瞓覺啦.
(day 8 完)
張貼者: jacqueline 於 上午8:35
標籤: 2015-7 三儍再襲九州
訂閱: 張貼留言 (Atom)


text:
2015年8月14日 星期五
三儍再襲九州 day 7 24/7/2015
今日又係晨咁早起咗身,望出窗外原來個天仲未光,但原來我哋間房向住東面,可以欣賞到日出.睇完日出就落下浸番轉溫泉消除疲勞,浸完再叫醒3儍去食早餐.
酒店早餐好豐富, 除咗日式同西式嘅食物之外,仲有新鮮水果,食飽飽我哋就番房望住個無敵海景休息一陣,再執好行李check out.呢間酒店好正,真係唔捨得走,希望下次有機會再住過.
下一站係高千穗,不過我哋唔係去高千穗峽而係去坐小火車,小火車係响一條因颱風破壞而廢棄嘅鐵路上面運行,對三儍嚟講去睇風景不如去坐下小火車,所以我哋揀用呢個方法去遊覽高千穗 .由日南到高千穗車程要2個半鐘左右中間我哋响PA食晏,不過嘛嘛好食,食完就繼續上路.
終於去到目的地.由於小火車無得予約,所以一路都驚去到無哂位,一停好車我就第一時間衝去買飛,但都只係買到1個鐘頭後嘅車票,原本可以四圍行下夠鐘先番嚟,不過天氣實在太熱,唔想周圍走所以响度等.職員見我哋係外國人,响等侯期間都好積極安排d節目俾三儍,俾佢哋予先坐下响鐵路行嘅電動車,又去車庫睇已經停駛嘅火車.一個鐘好快過,係時侯上小火車喇.
小火車路程其實好短,全程都係半鐘,途中會穿過隧洞,經過車站同農田,最後响條谷上面嘅鐵橋上停低,响鐵橋上可以吹住山風欣賞峽谷嘅風景,好舒服好寫意,最搞笑嘅係揸車嘅叔叔居然响鐵橋度放泡泡,襯埋風景又係幾靚嘅.短短半個鐘嘅小火車之旅好快就結束,我哋係時候又再起程.
經過2個幾鐘嘅車程,我哋終於到咗今晚嘅住嘅旅館-由布院いよとみ.去到已經差唔多7點,其他住客已經食緊飯,我哋匆匆忙忙check in就上房.間房唔算好大,但就好舒服,有個小露台,望出去見到火車路,火車經都會有聲,不過好彩火車班次唔太密,可以接受.
洗個面就落去食晚餐,晚餐係旅館予備.二,三少食兒童餐,份兒童餐份好似幾好味份量都啱啱好.而我哋就食地雞窩,原以為只係得個窩,點知有頭盤沙律魚生冷麵,仲要係好食,簡直喜出望外,反而個地雞窩就普通d,不過就勝在份量好多,食飽就返房休息.
旅館本身有三個溫泉,兩個室內一個露天,全部都係貸切,只要入去鎖埋門就變成自己嘅私人溫泉,而客房裏面就無浴室,想沖涼就要去溫泉沖.我哋食完飯諗住返房嗰陣見到其中一個室內溫泉無人用,所以就改變主先去沖涼兼浸溫泉.雖然只係室內溫泉,但可以食飽飯舒舒服服沖個涼再一家人一齊浸溫泉就好滿足,浸完溫泉想返房時見到露天溫泉居然無人用,所以趁機去埋露天浸.露天溫泉比室仲要正,三儍可以一齊玩水又唔會影響到人,無哋映下相浸多陣就番上房.
番到房時間仲早,我哋睇陣電視,食下水果就瞓覺喇!
(Day 6 完)
張貼者: jacqueline 於 上午9:51
標籤: 2015-7 三儍再襲九州
訂閱: 張貼留言 (Atom)


text:
2015年8月1日 星期六
三儍再襲九州 day 4 21/7/2015
今朝好早就醒咗,整理完行李三儍都仲未瞓醒,可以有時間俾我响旅館四圍行下.呢度真係好舒服,晨早d霧未散風景仲好靚.
早餐係旅館包埋,要自8點半後去櫃檯攞,之前已經知道係便當,但估唔到咁好味,d 蔬菜好新鮮,雖然便當唔細份,但都唔覺唔覺食哂,之後仲食埋早一日買落,甜到喊嘅蜜瓜,飽到上心口.
係時候要check out啦,真係好可惜噚晚睇唔到星星,所以決定下次有機會嚟九州會再嚟呢度住.八女除咗星野村出名睇星之外,另外最出名係八女茶,係高級嘅綠茶,而星野村就有間茶嘅博物館,可以俾人品茶,但帶住三隻怪獸去肯定會打擾人哋,所以決定只响販賣店買d茶葉同相關食品返香港享用,再食埋用八女茶造,好香濃嘅雪糕就離開福岡縣,落鹿兒島.
去鹿兒島車程好長,中間經過PA停下車食下嘢,差唔多下晝4點先到鹿兒島嘅霧島市.
我哋今晚住嘅係霧島國際酒店,係比較大型嘅溫泉酒店,check in 上到房三儍見到係tatami就勁興奮,响房度四圍走四圍碌.
到差唔多夠鐘我哋就落餐廳食晚餐,今晚係食buffet,同香港嘅buffet唔同,無生蠔海鮮併盤,取而代之係有㕑師即時煎和牛同炸天婦羅,d嘢好好味,尤其牛肉同刺生好正.食飽我哋就返房換衫,予備去浸溫泉.
酒店有兩個溫泉,分別係本館嘅大浴場同別館嘅露天溫泉,我哋今晚浸本館嘅溫泉,三儍好彩都叫尚算合作,浸完就返房食宵夜休息喇.
( day 4 完)
張貼者: jacqueline 於 下午11:18 沒有留言:
2015年7月30日 星期四
三儍再襲九州 day 3 20/7/2015
今日開始自駕遊,早餐後check out,寄存行李之後就去Budget攞車.租車經 Tocoo book,8日租架7人車都係5萬円左右,都算平,搞掂好哂d手續埋錢就翻酒店拎翻d行李,再出發去北九州.
去北九州其實為咗去日產車廠見學,之前已經上網book定,完全免費,去到車廠附近其實唔係好夠時間食lunch,所以我哋只係响便利店買便當飯團當lunch,食完就去車廠.車廠面積好大,就連接待參觀者都有一幢獨立建築物,裏面有showroom,裝組汽車嘅介紹同小小嘅演講室.之前book 見學已經講明其間唔可以映相,估唔到去到會俾個小locker我哋,要求鎖起電話同相機.我哋我哋乖乖鎖起電話相機之後就開始見學,其間一路有個姐姐帶住,講解有關製造汽車嘅過程,我嘅日文係有限公司,只係明少少,三儍就完全唔知姐姐講乜,不過造車過程都幾得意,三儍都睇得好開心.完咗見學返到頭先嘅showroom,職員已經予備咗飲品俾我哋解渴,仲一人一份小禮物,係一架限定版嘅Tomica,三儍有得玩仲有禮物真係超開心.
下一站就去今晚住嘅地方,位於八女市嘅星野村.去呢個山卡啦地方原因係去睇星星,而且住嘅地方有支全九州最大嘅天文望遠鏡可以俾住客用嚟觀星.經過個幾鐘車程到咗八女市,由於旅館响山卡啦,餐廳好早會收,而且周圍都無乜嘢買,所以我哋先响超市買定宵夜,再食個提早嘅晚餐,先再揸車入村.
車越行得近目的地天氣就越差,仲落埋雨,終於去到旅館,我哋check in 咗職員叔叔就帶我哋入房,間房係family room,間房唔算好大,但就樓底好高,有個閣樓,上面有4個床舖,連埋地下嘅床一共可以瞓6個人,房嘅浴室仲有個大窗,可以邊浸浴邊望星星,不過房裏面連無電視wifi,唯一娛樂就係觀星.
入嚟嗰陣叔叔同我哋講9點去放映廳,睇咗大概半個鐘有關星坐嘅小電影就到戲玉,用天文望遠鏡睇星,叔叔事先講解示範支望遠鏡點運作,點追星,就係嗰陣聽到出面雨聲越嚟越大,連叔叔自己都話好可惜,今日無得用支望遠鏡睇星星,聽佢講解完有關星星嘅資料我哋就返房啦.
由於今日早食飯,所以大家都開始肚餓,好彩早有予備,沖完涼我哋食埋宵夜就瞓覺喇.
(day 3完)
PS. 原來咁啱今日係阿波羅11號太空人登月嘅日子,無論係真好假好,都係一個特別嘅日子
張貼者: jacqueline 於 下午8:10 2 則留言:
2015年7月29日 星期三
三儍再襲九州 day 2 19/7/2015
今日繼續响褔岡,唯一行程行街shopping.
起身就响酒店食個免費早餐,雖然免費,但都幾唔錯,食完抖陣就出去行街.
酒店對面嘅阪急百貨同JR Hakata City,真係好好行,好多嘢睇好多嘢買,午餐都係响 Hakata City樓上嘅餐廳解決,今餐我哋食利久千舌,同之前一樣都係咁好味.
食完繼續行街,行完商場百貨公司就轉戰電器舗,話就話係電器舖,其實有成4,5層,除咗電器仲有模型玩具睇,所以三儍都行得好開心.
行到攰係時侯又食晚餐,今晚去居酒屋食,d嘢味道唔錯,不過份量就少d,連酒水要7仟幾円.因為聽日會離開福岡,要執好行李兼早起身,所以食飽就返酒店喇.
(day 2完)
張貼者: jacqueline 於 下午5:00 沒有留言:
2015年7月28日 星期二
三儍再襲九州 day 1 18/7/2015
一年一度暑假大旅行,今次目的地又係九州.九州前年其實已經去過,不過都係去一般嘅景點,而且九州好大,又多地方啱小朋友玩,所以再去過.plan 行程時因為撞正日本假期,加上原定會去嘅櫻島火山爆發,所以行程一改再改,最終都搞掂哂,順順利利出發喇.
一早起身到機場,去到HK Express櫃台已經人頭湧湧,check in 咗之後先去食 lunch,再予備上機.班機有少少delay,遲咗大半個鐘先起飛,機程3個鐘多d,到埗都已經差唔多6點,過咗海關拎埋行李就撘巴士出博多.
福岡有度好,就係市區同機場嘅距離好近,只係20分鐘車程就到博多駅,而我哋住嘅酒店就係响博多駅對面嘅Comfort Hotel,酒店真係好舊,而且一d都唔平,但撞正日本假期兼可以一間房住哂一家5口唧選擇唔多,呢間已經叫有得揀當中比較好d.上到房真係嘩一聲叫咗出嚟,因為真係超殘舊,而且地毯好污糟,唯有自己同自己講:只係2晚啫,有床瞓有涼沖就得喇.
放好行李係時候出去行下,我哋先去酒店附近嘅電器舖買data 咭,再上樓上食燒肉放題,由於未有位,我哋留低名之後就行陣,到指定時間再返嚟食飯.呢間燒肉放題其實香港都有分店,但呢度嘅唔知點解好食好多,牛肉好甜,連豬肉都好香,食到飽飽都連飲放題一家5口都唔駛8仟円,食飽大家都已經好攰,所以就返酒店休息喇.
張貼者: jacqueline 於 下午11:38 沒有留言:
2015年6月23日 星期二
三儍襲本州 day10 25/8/2014
今日我哋就要返香港喇,一早起身食完早餐就check out,再去Toyota攞車.租車其實係重臨時決定,一早起身book嘅,好彩都book 到想要嘅車款.搞掂哂手續俾埋錢將d行李同三儍塞哂上車就出發喇.
今日第一站係即食麵發明記念館,車程大概一個鐘左右就到,去到其實仲早,但已經人頭湧湧,原來今日係日清嘅吉祥物,黃色雞仔嘅生日,入場睇咗一陣歴使資料館之後就排隊整杯麵,雖然條人龍好長,但好彩唔係排咗好耐就有得玩.入到去用¥300買咗個杯麵嘅杯,幫個杯設計好圖案後再拎去入麵,加配料同湯料,最後再包裝好就完成,全程參與睇住自己嘅杯麵𧩙生,好得意好好玩.整完杯麵响記念品店買咗小小記念品就要走喇.
今日第一站係即食麵發明記念館,車程大概一個鐘左右就到,去到其實仲早,但已經人頭湧湧,原來今日係日清嘅吉祥物,黃色雞仔嘅生日,入場睇咗一陣歴使資料館之後就排隊整杯麵,雖然條人龍好長,但好彩唔係排咗好耐就有得玩.入到去用¥300買咗個杯麵嘅杯,幫個杯設計好圖案後再拎去入麵,加配料同湯料,最後再包裝好就完成,全程參與睇住自己嘅杯麵𧩙生,好得意好好玩.整完杯麵响記念品店買咗小小記念品就要走喇.
下一站就係去機場附近嘅outlet行街街.行街之前梗要食飽先,我哋去咗outlet附近嘅商場食lunch.今餐都係大户屋,勝在平靚正兼有保証,d嘢ok好食,食飽就行100円店同outlet,100円円店收獲唔錯,不過outlet就無乜收穫,匆匆忙忙行完街就揸車去入滿油,再揸去機場還車.
Toyota機場店真係好難揾,要兜幾個圈先揾到,還咗車仲要撘 shuttle bus去teminal 2.由於揾路嘥咗半個鐘,轉shuttle bus 又嘥咗半個鐘,去到 Peach 嘅counter checkin 就比原定足足遲咗1個鐘,好彩預鬆咗時間,如果唔係實miss咗班機.check in咗就用極速食晚餐,然後就預備上機.
張貼者: jacqueline 於 上午8:52 沒有留言:
2015年4月28日 星期二
三儍襲本州 day 9 24/8/2014
今朝都係一早就起身,响房食完早餐就出發,目的地係神戶嘅麵包超人館.由於今日係 Thur Pass最後一日,所以要用儘佢,我哋撘新幹線,好快就去到神戶站,睇資料話要轉電鐵先去到,不過去到搵咗好耐者唔見接駁電鐵嘅出口,睇翻清楚原來電鐵係接駁新神戶站而唔係神戶站,不過好彩行過去都唔係太遠,順利去到電鐵站撘到去 Harbour Land,一出站就見到好多麵包超人角色嘅石雕迎接我哋,三儍未去到就已經興奮到儍咗.
去到每人乖乖放低¥1500就入場,小朋友另外有件小小嘅記念品.入到去首先見到嘅係好多唔同嘅公仔造型,d公仔好靚,淨係响度映相都用咗唔少時間,映完相就正式入去玩.其實裏面都唔係好大,分幾個唔同區域玩唔同嘅嘢,包括細d小朋友嘅遊樂區,長滑梯,場景展示區,表演廳等.對大d嘅小朋友嚟講d遊戲可能有d無聊,不過對三儍嚟講就好好玩,玩咗2個幾鐘,我哋已經有d餓,所以決定要離開,不過無走得咁易,因為麵包超人館仲有附設好幾間souvenir shop,足夠令我哋破產,不過我哋夠定力,只係買咗少少嘢,可以全身而退.
離開咗麵包超人館,我哋係時間食lunch.今餐我哋打算食神斤牛,我哋撘翻電鐵去到神戶站,出咗站搵咗一輪先搵到好出名嘅Mouriya,不過去到已經3點,總店已經打烊,經指示去到分店,可能我哋個樣實在太肚餓,所以佢哋肯做埋我哋生意.由於二,三儍玩得太攰瞓咗,所以我哋叫日1分A4同1份A5嘅神戶牛三個人share.個set除咗牛扒之外仲有湯,前菜,沙律,一路食廚師就一路响我哋面前煎牛扒,食完好好味嘅前菜沙律之後就再上牛扒配飯,牛扒好肥美,入口溶化,不過略嫌牛味唔夠,反而之後上嘅野菜炒牛肉就好野味,食飽嘆埋杯咖啡就埋單,呢餐好貴,要2萬幾円,不過一場嚟到又無理由唔食,只係下次有得揀我唔會再食囉.
食完飯我哋就返大阪行街shopping,去到最後2日真係要努力行街買嘢.由於太晏食lunch,行完心齋橋大家都未肚餓,所以只係去便利店買咗少少嘢食,再經過好出名嘅cheese cake舖頭時買埋番酒店食,cheese cake真係好好味,食飽執好行理就休息喇.
(day 9 完)
張貼者: jacqueline 於 上午8:12 沒有留言:
2014年9月24日 星期三
三儍襲本州 day 8 23/8/2014
今日唯一嘅行程就係去Universal Studio,起身食咗早餐就出發.去到Universal studio都係開咗門唔係好耐,但就已經人頭湧湧,買咗飛就入場.
入咗去其實有d迷茫,因為唔知行去邊玩d乜先好.見到Spiderman就諗住排隊玩,不過原來有高度限制,最想玩嘅貓貓唔夠高所以無得玩,失望到喊.為咗令佢開心番,我哋去咗Backdraft睇火災現場,雖然明知係假嘅,但真係感受到火嘅熱力同威力,好正!
玩完出嚟係時侯認真研究有乜啱玩,發現好多games都唔啱貓貓玩,所以決定先陪兩個細玩,等佢哋瞓晏覺先同哥哥玩.我哋下一站去Wonderland,諗住d機動遊戲應該都ok,點知有d都係有高度限制,好彩都有少量games都啱貓貓玩,加上室內palyground都好啱貓貓翹玩,而且仲佈置得好靚,所以佢哋都好開心.
玩完見開始肚餓就去醫肚,我哋揀咗食漢堡飽,食物價錢唔算好貴,亦包裝得好靚,不過味道就一般,食完又去玩過.
啱俾貓貓翹翹一齊玩嘅唔太多,我哋揀咗Jaws-坐船仔睇大白鯊,對佢哋嚟講已經新奇刺激又好玩.玩完差唔多夠鐘去Harry Portter魔法世界.
其實我哋一集Harry Portter都無睇過,不過呢個景點係新開,嚟到無理由唔入去睇下.我哋入園無耐已經拎定整理券,預約咗入Harry Portter魔法世界嘅時間.入去時已經要排隊,入到去更加人頭湧湧,不過裏面又真係幾靚.由於太多人,所以我哋映下相行下就走.
出番去最細個兩個已經要瞓覺,我同哥哥趁佢哋瞓咗就去玩 Space Fantasy,好刺激好好玩,玩完兩個都差唔多醒,所以就一齊去睇4D電影,睇完已經7點幾,是見開始肚餓就離開 Universal studio,返出去道頓堀食飯.
出到去行咗一轉都唔知食乜好,但三儍就對道頓堀嗰d大型公仔看板極之有興趣,睇到好開心,同佢哋映完相時間已經唔早,求其入咗間舖食天婦羅,哈,估唔到又幾好味,食飽就番酒店喇.
(day 8 完)
入咗去其實有d迷茫,因為唔知行去邊玩d乜先好.見到Spiderman就諗住排隊玩,不過原來有高度限制,最想玩嘅貓貓唔夠高所以無得玩,失望到喊.為咗令佢開心番,我哋去咗Backdraft睇火災現場,雖然明知係假嘅,但真係感受到火嘅熱力同威力,好正!
玩完出嚟係時侯認真研究有乜啱玩,發現好多games都唔啱貓貓玩,所以決定先陪兩個細玩,等佢哋瞓晏覺先同哥哥玩.我哋下一站去Wonderland,諗住d機動遊戲應該都ok,點知有d都係有高度限制,好彩都有少量games都啱貓貓玩,加上室內palyground都好啱貓貓翹玩,而且仲佈置得好靚,所以佢哋都好開心.
玩完見開始肚餓就去醫肚,我哋揀咗食漢堡飽,食物價錢唔算好貴,亦包裝得好靚,不過味道就一般,食完又去玩過.
啱俾貓貓翹翹一齊玩嘅唔太多,我哋揀咗Jaws-坐船仔睇大白鯊,對佢哋嚟講已經新奇刺激又好玩.玩完差唔多夠鐘去Harry Portter魔法世界.
其實我哋一集Harry Portter都無睇過,不過呢個景點係新開,嚟到無理由唔入去睇下.我哋入園無耐已經拎定整理券,預約咗入Harry Portter魔法世界嘅時間.入去時已經要排隊,入到去更加人頭湧湧,不過裏面又真係幾靚.由於太多人,所以我哋映下相行下就走.
出番去最細個兩個已經要瞓覺,我同哥哥趁佢哋瞓咗就去玩 Space Fantasy,好刺激好好玩,玩完兩個都差唔多醒,所以就一齊去睇4D電影,睇完已經7點幾,是見開始肚餓就離開 Universal studio,返出去道頓堀食飯.
出到去行咗一轉都唔知食乜好,但三儍就對道頓堀嗰d大型公仔看板極之有興趣,睇到好開心,同佢哋映完相時間已經唔早,求其入咗間舖食天婦羅,哈,估唔到又幾好味,食飽就番酒店喇.
(day 8 完)
張貼者: jacqueline 於 上午7:42 沒有留言:
訂閱: 文章 (Atom)


text:
2016年11月3日星期四
換呔
奧地利法例規定十一月一至四月十五日呢個期間內,3.5噸以上嘅車一定要有雪呔(唔理地上有冇雪), 而3.5噸以下嘅, 如喺雪地上行駛一定要有雪呔. 違例者最高罰款€5000.
所以奧地利極少見好似電視新聞講某啲國家落雪後有好多汽車失事嘅情況.
36 則留言:
十一月一日,奧地利清明?回覆刪除回覆
All Saints' Day刪除
呢度交通意外就越來越多回覆刪除回覆
某程度d硬性規定係必需嘅回覆刪除回覆
同公眾安全有關嘅都係硬性規定好d.刪除
雪呔點樣㗎又唔影出嚟?回覆刪除回覆
即係winter tyres. 其實我唔識分㗎.刪除
十一月一日奧國清明??回覆刪除回覆
All Saints' Day刪除
我都係時候督促王子做嘢啦回覆刪除回覆
我都換左四條呔呀,好貴回覆刪除回覆
我見好多人都係自己換㗎咋.刪除
十一月一日是耶教的諸聖節 (All Saints' Day).回覆刪除
乜咁煩㗎?你度又唔係好似加拿大咁多雪,會唔會因為咁,所以先唔多因落雪而汽車失事?回覆刪除
我度無咁嘅規定,但都唔覺多咗汽車失事,塞車就有份,試過落一吋雪就攪到大塞車9個鐘,咁郁都唔郁得,又點會有汽車失事吖? :p回覆
- 回覆
同公眾安全有關嘅都係硬性規定好d.刪除
€5000....@@回覆刪除
啲人通常自己換定去車房搵師傅換?回覆
我見好多人都係自己換㗎咋.刪除
呢個規定幾好, 安全第一回覆刪除回覆
同公眾安全有關嘅都係硬性規定好d.刪除
我覺得咁都幾好呀, 大家都安全D 呀!回覆刪除回覆
同公眾安全有關嘅都係硬性規定好d.刪除


text:
我見到有豬扒包嘅招牌 所以就沿住佢嘅指示行喇 ~
豬扒包套餐 ( MOP38 )
我食包嘅時候 里奧大人就周圍影 唔幫人地食包 衰
到我影喇 玩咗好耐 因為唔係時時都有車 哈
即時諗起三角朱古力 哈哈
向下望 d 屋都係無規劃咁噃
想落去睇下 d 屋係點架 不過無咩時間
盡頭喇
天主教聖安多尼堂 對出有個小型噴水池 里奧大人話記得同我黎過呢度 不過係好耐之前 lu 所以真係無咩印象呢
斜路黎架
影張相留念 哈
咁嘅鐵閘都好難見到 lu
又再影過 好玩呀
唔知有無人幫襯嘅呢 ?!
一路行一路影真係有 d 攰 所以諗住坐巴士去番新馬路 咁其實只係坐 1 個站 不過我地又唔知行得啱唔啱方向 所以都想搭巴士 咁我上車問司機呢架車係咪會到新馬路 司機都未開口講 有 3 個乘客叫我唔好搭 因為得 1 個站 唔好嘥錢 話行路快過坐車喎 因為依家有 d 塞車 哈哈 就係咁 我又落番車 行番去新馬路啦 ~
行下行下 都行到去媽閣方向
場無處不在
好得意呀 地下畫咗條鯊魚 代表呢間舖係賣魚翅
代表賣海味
間餐廳已經無咗架喇 但招牌又唔拆 我發覺好多都係咁呢
大押嘅地方都好靚喎
番到黎新馬路附近喇
好舊式好舊式嘅酒家
行到 5 點半 對腳開始覺得唔係自己咁 所以要去坐下 哈哈 ~
呢間餐廳只有奶油多 花生醬多嘅單拚多士 但就無奶醬多呢 d 雙拚多士 我信佢地唔知雙拚係咩黎 所以最後都係分開搽 哈哈
今日要加 15% 服務費
無咩人架 因為唔係遊客區呢 所以好靜好舒服
買咗 d 手信比自己
見到呢棟建築物 我想喺條走廊跑步 轉下彎無咁悶嘛 哈
再入 d 更加靜呢
街道名好得意
鮮果蝦沙律 MOP100 - 我鍾意沙律醬撈埋落 d 生果度囉
牌坊燒豬肋骨 MOP158
依家幾鍾意油畫 我 load 相嘅時候 以為右下角係生日蛋糕添 原來係噴水池 哈
夜晚仲靚呀 同埋無咁多人
Bossini 都好有特色
SK-II 好古色古香呀
又到大三巴 lu
無咁多人喇
阿姐仲不停咁剪 d 肉乾比人試食
打的去碼頭 仲以為係去尖沙咀落船添 原來係去港澳碼頭 ~
9 點半準時開船啦 d staff 完全唔掂 我地一上船就叫我地直行 去到盡都係 18 之嘛 都唔見 26 之後我問番 d staff 佢地話樓上 咁我上去先 好耐唔見里奧大人 原來個喼唔可以上黎 咁即係唔可以擺喺自己個位隔離 咁點解我地上船唔一早講呢 ~
差唔多 10 點半到碼頭 搭地鐵番屋企 番到屋企就 11 點半 沖埋涼 抖多陣就瞓喇 ~


text:
茄汁洋蔥牛扒
酸梅酸薑蒸黃立鯧
豬踭肉
菜干白菜鹹鴨腎豬骨湯
( 14-nov-2012 wed )
星期中喇 今星期 off 所以覺得好快 off 咁好開心呢 ~
天氣涼涼地又有陽光 呢 d 天氣真係超勁舒服呀 日日係咁心情都會好好多架 ~
早餐又食扒芝腿治 我好鍾意食溶哂牛油嘅多士架 但又唔鍾意食鮮油多同菠蘿油 成塊厚牛油好漏咁呢 ~
菇場忙下 hea 下 食完 lunch box 之後即去買嘢比家姐 佢去韓國好凍呀 -2至-8度 所以買 d 暖包比佢 同埋買 d 零食一齊試 好味就叫佢喺韓國買 平好多嘛 ~
其實需然菇場好靜 因為全部人都用 msn 聯絡 但咁其實都好 我都可以同朋友 m 唔係真係悶到發毛呀 ~
放工去媽咪屋企食飯 食完飯一齊試零食 實在太開心喇 我同家姐最鍾意食零食 樣樣食 d 最開心 ~
呢隻 Baked Potato 超好味道呀 好香芝士味 又脆 真係一食就不能自拔呀
同家姐講話我今星期一開始飲檸檬茶 戒飲咖啡 點知家姐話佢同事先講 飲檸檬茶會引發女人病出黎 不過好記得如果每月一到飲檸檬茶 諗住酸酸地無咁反胃 但飲完真係超級痛架 咁我都飲番咖啡啦 反正我一日真係飲 1/3 至半杯 唔算多囉 咁諗好 d ~
差唔多 8 點 45 分就走喇 里奧大人原來已經番咗屋企 仲食埋 KFC 連食 2 次 但成日又食唔哂 d 薯格嘥鬼哂 我又唔鍾意食 如果唔係我會食埋囉 ~
今晚又食紅豆沙 不過里奧大人問點解無起沙 問我有無浸一晚 我話有喎 再問番佢點解我浸咗一晚都無起沙嘅 佢又答唔到我 車 ~


text:
琴日妹妹Kei Kei 生日,
我地同媽咪一行九人,哝.....味啫九男女,
去左海洋公園,對上果次入園係兩年前,
今次終於同到媽咪去海洋公園,
原來媽咪上一次去海洋公園巳經係成30年前喇!
都唔知點解我地咁多年黎都去過無數次海洋公園,
但係都無預媽咪,因為好多時係同朋友去,
但係都無諗到專成叫媽咪去玩,
忽然間問起媽咪有幾耐無到過海洋公園先知原來佢咁耐無黎過.
小時候,
喝望父母同我地去邊到邊到玩,
到成長既時候原來父母亦喝望子女帶佢地周圍去玩,只不過父母從來無要求我地帶佢地去玩.
今次既行程唔係主力玩機動遊戲,
所以我地只係玩左滑浪飛船,連媽咪都夠膽玩,
不過一開始就玩依個Game,
巳經整到全身濕晒,
下次要記住唔好玩滑浪飛船先啦!
淨係排玩滑浪飛船都排左成個鐘
雖然天氣好好,但係真係好熱.
纜車上最舒服,真係有風有景
穎穎好乖,全程都無扭計.
思齊可細個d,成日要媽咪抱,所以我都會等軼賢小主大個d先同佢去海洋公園.
好鍾意功夫熊貓,所以係功夫熊貓木人巷度影左好多相,好開心!
D職員話仲有幾日就完啦!
係灣景餐廳休息及留影
兩個小朋友最想睇盈盈樂樂大熊貓,但係入到去熊貓館盈盈,樂樂,安安,佳佳全部瞓晒覺.


text:
今日係端午節假期,請了明天的假就連放四天了;雖然有個長假期,但早已編滿schedule!假期的第一天,約好了表姐係佢舊居第一城搬野,佢地間屋剛賣左,可以將雪櫃同梳化留比我同太陽哥哥!
我同太陽哥哥分工,我係屋企負責抹野執野抹野,預好空間等雪櫃同梳化送黎;而太陽哥哥就約好表姐夫係沙田等,負責運送同監工!
一心諗住成間屋亂到爆,我只係執個位同抹個位放雪櫃同梳化啫,點知一攪就成個露台同三分二客廳,仲有廚房,執好呢幾個位置都咪話易事,因為我地唔係搬野入間吉屋度,呢排執屋,主要係我要將自己係隔離屋既物品搬過黎,而媽咪就搬走呢間屋既物品過隔離屋,就好似交換禮物咁,所以成間屋都堆滿雜物!
我將雜物盡執,執唔到個d就移埋客廳三分一位置,跟住抹地,連牆都抹埋,因為雪櫃同梳化一放好就抹唔到了!嘩,呢項係超勞動project,我好幾年都冇試過抹野抹到咁辛苦,流晒汗呀,攪左成兩三個鐘!媽咪過黎八怪我執成點,見我係露台雙腳跪係地度抹抹抹,仲係徙手喎,好似見到奇景咁話:嘩,呀女,愛情既魔力真係偉大呀!我將呢件事講返比太陽哥哥知,佢都好驚訝我肯徙手抹地,因為我好怕污糟架!
大約一點,雪櫃同梳化送到,跟住成個下午我地都繼續執野同抹野...太陽哥哥抹好晒個雪櫃後,我地仲貪新鮮,帶埋媽咪一齊落街,睇下有咩買完放係雪櫃度!哈哈~~
我地買左兩打汽水,d木瓜牛乳係太陽哥哥d手信黎架,貢獻埋係新屋,宜家都幾多野飲丫!朋友們:您地可以隨時上黎我屋企玩啦!打牌又得,玩最新款既大富翁啤牌亦得!不過冇咩野食,最好買d黎啦!嘻嘻~~
呢個三門雪櫃其實真係好新淨呀,係表姐結婚時叔叔送架,所以除左多謝表姐同表姐夫外,我都有打電話多謝叔叔同嬸嬸!不過個雪櫃都有少少唔識用既地方,要等表姐年拎個說明書黎再研究一下!
尤其是個製冰糟,真係唔識用,加上見到咁大個caution,都唔敢亂攪呀!等學識埋點製冰,真係可以招呼朋友仔啦!summer is coming,岩晒啦~~
梳化都好新淨,仲好似表姐話齋,攤係度好舒服,我個晚已經試左攤係度睇電視啦!Winnie:真係多s晒您同kelvin喇~~
好啦,等我比大家睇下其他仲係好亂既地方先:間書房仲好亂呀,執極都執唔完...哈哈~~
書檯總算整整齊齊,我想話呢,上面有窗個兩行,全部都係相簿黎啦,開始後悔晒咁多相同買咁多相簿...
呢個衣櫃都好高呀呵?我一心以為可以裝得晒我同太陽哥哥d衫,點知...淨係冬天衫已掛滿上行整格,係整格呀!另加再加兩格櫃桶!夏天衫我都未拎過黎呢...呢勻真係大鑊啦!
高過木門既鞋櫃都滿左八成,希望太陽哥哥d鞋放得落啦...點都好,我總會用一矮格放麻雀同籌碼既!嘻嘻~~
兩年幾前學潛水時,太陽哥哥送我的掛畫,係時候show出黎啦!
另外間值得一提係我個codebar囝囝都返左黎新屋啦!


text:
2007/12/25
電算,亦都叫做計算機科學或者電腦科學,係研究資訊同計算基礎,同埋點樣砌電腦系統">電腦系統嘅專業學問.電算入面分好多門,有啲專門諗電算出來嘅結果,好似電腦圖象">電腦圖象(computer graphics),有啲就諗計算問題(computational problem),好似計算複雜度理論(computational complexity theory),有啲就諗點去用出來,好似編程語言理論(programming language theory)會諗點表示電算,而電腦編程">電腦編程(computer programming)就係用一隻編程語言(programming language)去搞掂一啲電算難題.重有一啲會諗電腦互動">人同電腦互動,即係諗下點樣整電腦,編電算,先至係有用,用得到,重要個個電腦用戶">人都用得到.
研究同做呢門嘅人就叫電算師(Computer scientist).
歷史
電算呢門可以追返上去未有摩登電腦嘅遠古時代.人諗咗好多架生來計數,好似算盤咁.威廉嶭卡(Wilhelm Schickard) 1623起咗第一部可以機械計數機..不過呢啲咸不爛都係做一樣,至叻都係可以做多幾樣,同電腦差得遠.
at 15:53


text:
Tuesday, February 28, 2006
Monday, February 20, 2006
再見了
阿婆話阿公臨走前流眼淚
阿婆同佢抹
阿媽問佢係痛苦定唔捨得
佢話係唔捨得
阿婆同佢抹
阿媽問佢係痛苦定唔捨得
佢話係唔捨得
Thursday, February 16, 2006
清蒸倉魚
好鍾意食倉魚,好多人鍾意煎,不過我覺得清蒸先食倒魚既鮮味;另外煲魚粥都好正架~加d薑絲一齊煲!YUMMY~~~>3<
Tuesday, February 07, 2006
睇返DPINKY相真係好令人懷念
事隔年半, 物換星移,
呢間屋舅父已經放緊盤, 間廠亦都冇左, 佢地一家搬左去廣州
收養返黎個妹妹(現年七歲, 手抱咁大就接返黎養)亦都送左俾人...
阿公身體愈來愈差...
呢年幾以黎既變化真係好大
從來冇唸過舅父一家會搞成咁
今次返去見倒佢老左好多...
呢間影音室原訂等表妹仔大個做佢間房...依家呢...
不過佢人仔細細都好識做人, 細細個已經唔怕生保, 係咪行埋去佢都會挨埋去, 依家去左舅母個朋友度, 舅母同佢講呢對先係佢親生父母, 或者咁佢既命運會更好都未定
我舅母收養佢時根本都唔係當自己女看待, 成日唸住第時等佢大個要話佢知自己對佢幾好, 要當返佢妹仔駛, 又話對佢根本冇感情, 依家經濟唔好送俾人仲好, 人地又冇仔生好鍾意佢
其實一直都係我舅父想要個女, 佢地本身已經有2個仔, 不過當時環境好, 駛多多錢都當親身咁入籍, 依家送俾人舅父都不知幾唔捨得, 不過屋企舅母話事...
依家表妹仔已經改晒口叫佢地做「芳姨」同埋「思理的daddy」...(思理是我表弟, 即佢原本既二哥)...相信佢o係新家庭都應該有更好既發展既.
Subscribe to: Posts (Atom)


text:
續 :
6點半, 準時開車出發去食晚飯.
上車後先醒起, 哎呀~~我地無去睇白鷺添, 聽朝一定唔識起身去睇喇, 嘥晒 >.<
食晚飯既地方係松濤大酒樓, 仲要咁岩有人係地擺結婚酒.佢地既佈置真係同香港擺結婚酒既差不多, 無咩大分別喇.
我同河馬大師仲影左好多相, 好似我地去飲一地果餐咁 :P
仲有今日係追月, 個月亮真係好圓.
食完飯, 就返酒店休息.
其實酒店附近好靜, 無得行夜街架, 而且河馬大師話想聽朝想早D去食早餐, 然後佢可以去泳池晒下太陽.所以我地返到酒店, 沖完涼就早早入睡了.
但呢間酒店既冷氣真係唔得, 好嘈.
部冷氣唔係一直嘈喎, 係靜幾分鐘然後又嘈幾分鐘咁喎.
仲要次次都係佢靜個幾分鐘我開始入睡既時候, 就會突然變嘈, 就咁嘈醒左我, 真係激死人, 搞到我好夜先真係訓得著呀.嗚嗚 >.<~~
9月21日
早上七點, 我地就起身落去食早餐, 我地應該7:15落到去喇, 真係好彩我地落得早唧.
因為呢度D人食早餐好恐怖.
唔知係咪有另一個國內團, (點解我知佢國內係因為講普通話的) 佢地大約7點半多少少殺到黎.佢地食野既方式真係與別不同.
我地既早餐係酒店既自助早餐喇, 咁應該係夾左落自己個碟之後再返埋位食架嘛.
佢地竟然拎住自己對筷子一邊選一邊食, oh my god~~有無咁餓呀!!!!!
我地好快食完就返房.
我就繼續訓覺, (我咁肥就係唔係無道理架, 食飽訓, 訓飽食.) 河馬大師就落去晒太陽同游下水, 佢會游到10點返黎叫醒我走人架喇.
11點, 我地又出發去食 lunch 喇, 今次既 lunch 又係自助餐, 佛山南海既人山人海.
呢度真係人山人海, 大部分時間都只係排隊.
熱薰唔多, 唔係幾選得落手.
魚生咩? 我拎過一次, 排大約20分鐘去拎三片好似香口膠咁薄咁細既魚生, 而已款式只有三文魚, 象拔蚌同魷魚選擇, 所以我只係排左一次.
燒物咩? 佢真係即叫即燒, 排隊連燒約半小時.後來聽團友講, 遲去排既都已經無晒喇.
所以好慘, 我同河馬大師加埋只係食左好少野唧, 影左相做証.
其餘未入鏡既有 : 三片薄得可憐既三文魚刺身, 一個用金幣換既雪糕, 同一碗湯米粉.
最後一個行程喇, 芳村花鳥魚蟲市場.
個名都講晒比你知喇, 有花, 有鳥, 有魚, 有蟲賣既地方.其實唔止架, 呢度仲有賣玉石, 木頭家品同貝殼飾品架.
其實河馬大師好想買個流水擺設用黎放係公司架, 不過佢公司好衰, 話唔可以擺呢d晒公司既電喎, 所以最後梗係無買喇.
呢個市場, 河馬大師行得好開心, 因為佢最鐘意睇呢d架喇.


text:
記得以前媽咪好鍾意食「Délifrance」嘅香草包,對於應慳則慳嘅媽咪嚟講,就算之前買成 $7 件 ( 已經好耐無買過,唔知依家賣幾錢 ),佢都會簡唔中買返嚟一齊食,見佢咁鍾意食,我當然都好識做,有機會行經「Délifrance」我都會帶件 "手信" 返屋企送俾佢.
當時我對麵包無乜認識,依家諗番轉頭,果個香草包應該係 foccacia.上次 Louisa 請我去 Amaronie's Little Italy 食晚餐,果個麵包又係勁好食,我問 Louisa 果個係咩包,佢話就係 foccacia!咁好食嘅麵包,我當然都想自己試吓整啦,所以今日又開爐試整呢個包.其實我有好多個 foccacia 嘅 recipe,都唔識得揀邊個係好,於是就參考咗 Rachel 個食譜嚟試整,因為覺得好似較為簡單兼成功率較高,不過材料及做法就有少少改變.
高筋麵粉 250 克
即用酵母 1 1/ 2 茶匙
糖 1 茶匙
鹽 1/ 2 茶匙
水 150 毫升
初榨橄欖油 1 1/ 2 湯匙
迷迭香 ( Rosemary ) 1 茶匙
去核黑橄欖 5 粒
海鹽 少許
- 拎出麵糰,放上已灑粉嘅枱面上,搓揉及摔打麵糰,直至拉開時出現薄膜.
- 將麵糰滾圓並黏緊收口,放喺已灑粉嘅兜內,然後用保鮮紙冚住,發酵 45
分鐘.
- 麵糰排氣,再滾圓,同樣冚上保鮮紙發酵 45 分鐘.
- 將麵糰放上烤盤上,用手將麵糰向四面推展,包好保鮮紙再發酵多 45 分鐘.
- 倒少量橄欖油喺麵糰上面,搽勻整個表面後,灑上適量迷迭香.
- 用手指喺麵糰上面插入做成洞,然後放入切半嘅黑橄欖,並灑上少許海鹽.
不過個面都已經焗得比較乾.
- 原食譜係無落到乾迷迭香,只係喺插入黑橄欖嘅同時插入新鮮迷迭香枝.
- 麵糰向烤盤四面推開時,切勿過度大力而將麵糰壓得太扁.
- 食譜係教用乾布冚住發酵而唔係用保鮮紙.


text:
「成功」
由細到大好多嘢我都唔識,好多嘢都係自學,當然因為我好想學而好多時都無人會教我,所以到最後都係靠自己.就好似游水同踩單車咁,如果你自己都唔想識,其實永遠都唔會識.講到尾就係有無興趣,如果無興趣真係乜都假.正所謂世上無難事,只怕有心人,如果一句話唔識,咁好多嘢都唔會成功.一次唔得唔緊要,最緊要係你知道一次失敗係為下一次成功嘅開始!
「唔識」
其實近一年聽得最多嘅幾個字就係「我唔識」嚟三個字!但係人一出世嘅時候本來就係乜嘢都唔識架啦,好多時唔識唔緊要,最緊要去學,甚至乎用多幾倍嘅時間去學.當然總會有一啲嘢係學唔識,不過唔緊要,最起碼唔好一嚟就話我唔識.有時唔識唔係大晒嘅,最緊要係有一種肯學嘅心態.尤其而家網絡發達,好多嘢其實真係可以上網自學,只係你有無心學!
「環境」
有時唔識唔係罪,但係依家好多人都以為一句唔識就可以唔使做,不過其實咁就會俾人覺得你唔夠進取.如果你真係唔識但係只要你有心去學,去解決問題,其實就已經足夠.或者依家嘅新世代實在太過幸福,成長係一個溫室嘅環境,好多嘢都會有人係身邊幫佢哋.有時學多啲嘢係無壞,因為你唔知幾時可以幫到你,學多啲野真係無壞.書到用時方恨少,事非經過不知難!
Also published on Medium.


text:
Friday, 20 February 2009
The International
頭先出街睇咗呢齣戲. 其實我都好少會出街俾錢睇戲, 不過今次破例, 主要有兩個原因. 一, Clive Owen 同 Naomi Watts 我都好鍾意, 男o既我覺得極型, 女o既我覺得勁靚. 二, 今次係教會有個朋友叫 Ed 同佢老婆 Esther 叫我一齊去.
齣戲我覺得都唔錯, 由開始就已經 keep 住幾緊張, 不斷有人死, 兩個主角一路追住線索查落去, 係相當唔錯o既 thriller. 動作場面亦比我相像中好, 有一場喺 museum 俾人追殺, 我就覺得拍得幾刺激. 不過去到臨尾開始節制變慢, 好多口水, 同埋 Naomi Watts 突然唔再參與故事, 亦好突兀, 最後一段冇靚女睇亦係一個遺憾. 總括嚟講, 其實我覺得呢齣戲相當唔錯, 可惜尾段乏力, 張力 keep 唔到尾.
至於阿 Ed, 佢都算係個老人家, 又係教會長老, 通常呢類人我都唔係好鍾意. 但係佢唔同, 我好鍾意佢, 因為佢份人冇大冇細, 又非常 open-minded, 所以我好鍾意同佢傾計. 非常期待再同佢出去玩.
Posted by Howtindog at 20:38
Labels: 電影
0 comments:
Subscribe to: Post Comments (Atom)


text:
2013 西班牙葡萄牙自駕之旅 (租車篇,泊車及其他關於自駕資料)
租車,呢個對我來講都幾重要(對我來講,因為我係主要使用者),原來係西班牙租車同其他地方都有D分別,一陣就會講到(可能其他地方都係咁都唔定).
一般租車都會搵個幾間國際性嘅租車大型公司,好似
Hertz, Budget, Avis, Sitx同 Europcar ,不過自從我發覺經D中介公司租車係會平過呢D大公司之後,我通常都會係呢D網都 Quote 價(不過凡事有例外,因為有時個D大公司會出D優惠,可能租5日免5日之類嘅優惠).
好喇,講返我家下用開個兩個Website,一個係 rentalcars.com
同埋一個叫
economycarrentals.com,而提供車輛俾佢哋用嘅好大部份都係上面提及過個幾間大公司,不過今次我發覺有好大部份嘅車都係有Pre-Purchase
(Fuel) 呢個要求,即係要你首先買一缸油,到還車個時唔洗入滿油.初初睇好似幾好,因為唔洗理還車個時要再入滿油,不過我睇返D使用者嘅評語,話呢一缸油嘅油價通常都俾油站貴.咁我又諗,其實佢哋都幾著數,通常好多人都唔會用油用到盡,最非你還車嘅地點好近你最後一個景點,又或者你可以預計到自己個用油量啦,如果唔係有D咩突發事要揸多一段路,咁就會好容易會出事.
其實好似我咁,通常都係係機場還車,沿路都有好多油站,基本上係唔怕搵唔到油站入油,到入滿咗,揸個一程去還車通常支油針都唔會郁,所以我就要揀D係 Full to Full 嘅要求嘅車來Book.
今次其實想揸D未揸過嘅車來揸,初初係其中一個網到見到有架寶馬(BMW
Series 1)喎,重要係
HK$5000有交易,就Quote咗價先啦.不過諗諗下,D人成日話西葡治安唔好,攪到我有D心大心細.過咗幾日再用個 Quotation 去睇下架車,無咗!之後一路呢個款都無出現過~~~好喇~~算~~搵架係個邊最普遍嘅車種,咁我就揀咗
Citroen C4 or Similar 呢個 Class,不過最後去到攞車個時就俾咗一架
Benz B180 Diesel (Diesel比汽油油價平少少,真係少少架咋)俾我哋喎,架車重要係行咗萬幾公里,上車重要有一陣新車味添.一見到架車,嘩~~咁大架嘅,有D不滿嘅感覺 !! 如果係其他國家就真係無咩所謂,不過係西班牙同葡萄牙真係有D覺得佢大架,因為一入佢哋D市中心,D路真係好窄,重有就係D人話D停車場D位好細,入去嘅路又係好窄,所以真係有D擔心.不過俾到又無理由換車,因為一要換可能要攪唔知幾耐,所以最後都係要咗呢一架車.但係除咗架車係比我預期中大咗少少之後,好多嘢都好正!架車揸起來都幾舒服,揸揸下重發現呢架車係有鎖速嘅Function,嘩~~呢個Function好正呢,係要行D高速公路其個鐘個時你就會覺得好正,因為唔洗長期咁踩住個油門,重有架車其實都幾慳油,成個Trip到係入咗HK$25XX,今次行咗成3743km到,即係每公里大概係HK$0.6一公里到(重平過我香港揸個架車~~),整體來講呢架車係非常正嘅~~
今次間中介公司俾咗一間叫 Atesa
嘅租車公司俾我哋,個
Counter 都幾容易搵,都係係埋租車公司個一堆到.辦理呢個租車手續過程都好快,之後就會行去呢個機場嘅停車場到攞車,係個到又有一個接待處,將之前係
Counter D文件俾晒佢哋就會安排架車俾你.還車個時過程又係好快,佢哋睇都唔睇個車身,淨係睇下行咗幾多公里同埋有無入滿油就攪掂,重問我哋對佢哋個
Service 滿唔滿意喎,話時話都真係幾滿意喎,因為好快手.
重有就係租車嘅時候佢會要求用你嘅信用卡做返個
EUR$150 嘅
Deposit,我都唔知佢有咩用,不過都要俾~~
題外話,呢條
Deposit 係幾日之後出現咗係我張 Credit Card 嘅
Account到,之後返咗來幾日,間租車公司
Return 返呢條數,問題出現啦.係第一次過數,銀行就收咗我
HK$1640 ,之後
Return 個時就回返
HK$152X 到,咁有成百幾蚊嘅差額,邊個要俾呢 ? 因為其實呢個都係可以當係一個未完成交易,點解銀行會收個差價嘅 ?? 於是我當然係打電話去問問信用卡公司啦,佢話係外幣嘅匯率問題,所以就會有個分別.咁我就話呢一個其實係最終係一個唔成立嘅交易,點解有個差額要客人去俾嘅呢 ? 之後攪一輪,佢哋話會幫我申請取消呢個差額嘅收費~~


text:
07/2010
小喬媽邀請我地去試法國私房菜
貪玩貪食嘅我地點會SAY NO呢!
辛苦嫲嫲照顧小Ti一晚喇....
(其實tima赴約時已作病 好冇精神呢 第二日都病左咯)
HEHE 私房菜地點喺港島區 真係啱晒我地
一上到樓 哇 好靚呀 全店嘅佈置都好古典懷舊 冧
埋單每人大約三百幾 食物都ok 環境最好 方便傾計
你要幾多款頭盤 幾多款主菜 或都甜品都係由你話事
比張單你自己慢慢揀...
對住個吉碟 已經八點幾 好肚餓呀 嘻嘻
哇 飽飽嚟喇 好野! 都幾好食...
未有得食 兩個媽媽都傻左 咩都影一餐
爸爸們都傻左 哈哈
湯嚟喇 有洋葱湯 有野菌湯 仲有牛尾湯
頭盤有田螺 趴媽HAM 仲有好好味嘅白酒青口
CHEERS 我地等主菜嚟喇 呵呵呵呵!
HEHE TIMA嘅海鮮主菜 有虎蝦 桶蠔 仲有鮮帶子
nice nice...
之後有小喬爸同tiba嘅羊架 佢地話好yummy喎
小喬媽嘅鴨腿 佢話一般...
甜品有雪糕同pie 仲有心太軟 都ok
我地就係喺呢度打左兩個幾鐘牙骹 好舒服 好RELAX
咩都講下 仔女經 返工嘅野 咩都拎出嚟講
私房菜員工好好呀 幫我地影左好多相 好靚呀 THANKS!
呢個古董琴真係好靚 如果可以彈兩野就好咯
期待下次嘅約會 想約多D人出嚟玩呀!!! 去遊船河啦!!!


text:
Day 5 Český Krumlov (CK) > Salzburg ( Austria )
29 Oct 2012
今日就要離開捷克,進入奧地利玩5日,第一站就係去呢個 Salzburg ,由 CK 去 Salzburg 要差不多3個鐘.我哋係Apartment入面食返個自製早餐,差不多9點到就出發,其實想早D出發,不過就係驚落完雪D路難行,所以就遲DD先出發喇.揸車入境奧地利真係話都無咁易,我哋連入咗境都唔知,我只係見到D油站嘅價錢唔同咗先知道咋,係入咗境就要買返張Toll Sticker,如果唔係俾Yes Sir捉到就會罰錢~~不過一入到去 Salzburg唔知點解大塞車,淨係一段路仔就塞咗成半個鐘有多…
之後行行下就見到有個油站,先前聽D網友講話過境前或者過境後都有地方買D Toll Sticker嘅,我諗應該係就快過境個時應該有個油站有得買,不過我哋就 Miss 咗囉.咁見到當然就駛入去問下有無得買啦,有得買,盛惠EUR$8/10
Days,其實都叫做平啦~~
買完就繼續向我哋嘅目的地,Salzburg嘅住宿 Ante Portas ,我哋未夠11點就到咗呢間 Apartment,先前已經問過呢間 Apartment 可唔可以 Early Check-in,係無問題架~~呢一間 Apartment 都叫做容易搵,有Parking,我哋就將架車駛入去個停車場.之後就去 Check-in,呢一間 Apartment 嘅職員只會係 08:00~13:00 有人,但係呢~~佢哋個 Check-in 時間就係 14:00 個喎,真係有D奇怪~~
Check-in 過程都幾順利,我哋間房係頂樓,其實都係3樓啫,不過要攞件重行李上去都咪話唔重呀~~整好晒D嘢,之後就同佢哋買咗兩張 Salzburg Card (24
Hours),呢一張咭包所有交通同埋部份入場費用,其實個部分入場嘅地方都包咗好大部份我哋想去嘅地方,所以都幾其抵~~個 Apartment 職員開頭就叫我買48 Hours,但係我諗諗下其實我哋24 Hours應該可以玩得晒,所以最後就買咗24 Hours喇.
呢張Salzburg Card買咗一用就要填上日期,即係你搭第一程交通工具個時就要填上去,而要入場費用嘅地方就咁去買飛嘅地方到,你一用佢入面嘅晶片就會入咗個日期.
好啦,我哋整好晒D嘢之後就出發去 Salzburg市中心食嘢先,由呢個Ante Portas去市中心,車程係15分鐘內就會到,我哋呢到淨係得4號車可以搭去市中心嘅啫,Ante Portas附近有一個巴士,1~2分鐘就到.我哋行出去,搵下巴士站,睇下資料咁啱就有架巴士駛埋站~~我哋即刻上車啦,其實基本上上咗巴士搵個位坐低就可以,因為我哋買咗張 Card 係無限任搭Salzburg市內公共交通工具嘅.
我哋沿途都見有人上落車,但係當地居民都係上車就搵個位坐低就算,完全係無買飛嘅,我諗佢哋應該都係有買月票呢家嘢,所以基本又係任搭~~話咁快就去到市中心,我哋係近米拉貝花園 (Mirabellgarden)個個站到落咗車,其實係可以下一個站先落車到得嘅~~我哋落車就朝住市中心方向行,首先會行過一條橋,然後就行到近格特萊德街 (Getreidegasse)附近,咁我哋就去睇下D景點順便搵食Lunch嘅地方先.呢到一去到就見到有間 Burger King,咁我哋就入去睇下D 餐咩價錢喇,唔~~5~60蚊港幣一個餐,都叫做合理呀~~
之後再搵下睇下有咩食啦,又見到有間食日本嘢個喎,行行下就見到一間幾出名食海鮮嘅連鎖店(之後都係Vienna到見到有) Nordsee ,咁我哋又入去睇下啦,呢間嘢都幾多人係入面,佢有包,有意粉同埋有海鮮類嘅冷盤可以叫,不過呢~~除咗D包之外,其餘嘅都幾貴,就講一碟蝦冷盤,佢哋就段kg計,一碟都要成二百幾三百蚊港幣,真係唔係幾抵喎,所以我哋睇完都無係呢架到食~~
再行就見到Café Mozart,呢一間呢~~就遲少少先食,跟住行行下去到莫扎特廣場,然後我哋就行返轉頭喇,咁我哋就決定食Burger King啦,行行下又見到有個廣告牌,係All you can eat,中式任食~~索價 EUR$9.9又唔係貴,因為食個Burger King餐都要成EUR$5~7一個人啦,咁我哋就去睇下啦.入到去我哋想睇下有咩食先,咁佢哋又肯喎,睇下個自助餐有咩食.其實種類就唔多,有幾樣餸重有炒麵,炒飯同埋D湯~~不過呢,我哋去睇呢個時間都淨低唔係好多餸係到,又唔知佢哋會唔會再補返D嘢喎.咁我哋見無嘢食咁就走人啦,去返 Burger King到食啦~~
自製早餐
出面都重係有落雪架


text:
換左 eden 501 之後,有四五日係清返晒既,之後又矇返.換言之,關鍵在於呢四五日內到底有咩加左落個缸度.宜家懷疑係 tetra 片裝肥料
tetra 片裝肥料係七月初換缸之後先用既.新缸一直以黎既水質都唔穩定,隔個零禮拜就有幾日唔清,到 13/9 終於失控.之後成個幾月缸水都係矇同起油膜.自從棄用 tetra 問題魚糧同換 eden 501 之後,油膜就冇再出現,但水仍然冇清返
一換 eden 501 就即刻有效果,當時生物過濾係未生效既,即係話唔水質改善同生物環冇關.本來諗過係咪生物環有陶瓷粉甩出黎污染缸水,但 eden 501 用既生物環同以往用既唔同,唔會有粉狀物甩出黎.21/10 賣湖柳果檔野話要用根肥,於是種完湖柳之後就整碎一片 tetra 肥料塞入泥度.過兩日又矇返喇,一直到 27/10
早兩日諗到可能係根肥出問題,但唔知又要等幾耐先清得返,乾脆再反多次缸.吸收上次經驗,今次即晚洗缸再鋪泥同種草,第二朝就放返堆魚入去,冇死傷者.始終係種返小水蘭最易打理,等徹底解決水質問題先諗做景
缸水即時清返晒.比較返半年前個缸最佳狀態果陣,新缸過濾比起以前好得多,容量大左一倍,水質應該更易維持先係,冇理由搞成宜家咁


text:
呢兩日真係好忙, 應該話近幾個星期都好忙, 上兩個星期就四圍去睇旅行團, 今個星期六去咗婚紗展, 今日就去咗睇樓.
講番尋日先, 我同丙丙都睇咗影婚妙相, 有兩間我地都覺得幾好, 一間係 Monalisa, 而別一間係羅浮宮, Monalisa個package 就包外景, 可以去遊艇到影, 羅浮宮就只可以响佢地九龍塘到影, 我地都分別有睇過Monalisa 同羅浮宮的show, 個人覺得羅浮宮d 衫靚好多, Monalisa d 衫真係唔係好得, 我估佢地得show都應該係最靚的衫了, 但係Monalisa 有外景又好似好好多喎. 真係唔知點選擇
跟住我地去睇咗酒席, 大多數都只係有今年的price, 明天的仲未有, 我地都唔知應唔應該咁早book, 因為眼見今年個d加一酒水乜都包, 明年果d只係菜單都已經要加10%, 仲要唔包加一同酒水, 仲有係我都未決定酒店定酒樓好, 酒店一定要洗好多錢. 點choice好呢
又講番今日, 其實早兩個星期我地都已經有去過地產到睇樓, 佢地大多數都係無得即日睇樓, 咁我地都知同明白, 所以咪叫佢約時間再打比我地囉, 唔知係咪佢地太多生意, 定係覺得我地唔會買樓, 所以都無回覆我地. 今日我地再去另外一間, 佢話明天幫我地book 時間, 跟住我地又再走去另一間地產, 佢叫我地等佢一個多鐘, 話即時有得睇, 我地見時間都過咗仲未打比我地, 咁我叫丙丙打比佢啦, 點知佢又話要等多一個鐘, 我同丙丙講話唔睇啦, 一時一樣,所以今日都係得個等字, 乜都無都到, 唔知明天有無得呢?
我地心目中想响大圍或者沙田, 但係真係好小選擇, 好多樓齡都好大, 咁裝修費會好貴, 但係新樓真係唔多, 仲有最大因素係我地資金唔多~~ 要結婚真係唔係一件簡單的事


text:
Monday, 7 April 2014
溝女不離三兄弟
有個朋友成日睇葉念琛尐戲, 所以有齣葉氏新片忍唔住好奇睇下, 不過我一向都唔鍾意葉念琛, 加上片名咁爛咁求其, 所以都不抱任何期望, 點知結果係比期望中更差.
論故事, 葉念琛之前尐戲都差不多, 由於佢為人欠缺幽默感, 拍出嚟尐戲, 全部都係想搞笑而不好笑, 娛樂性低, 不過每次都有些關於男女關係的想法表達到出嚟, 所以到尾, 拍出嚟的作品都係不好但又不太差, 至少係有故事想講. 但今次三兄弟就唔同, 根本冇嘢想表達, 加上笑位又完全失效, 連詩雅突然喺街跳舞, 隊band改個諧音粗口名, 陳奐仁扮東南亞口音英文, 拍嗰時都應該知道唔會有觀眾笑得出o架啦, 咁搞嚟浪費情節時間做乜?
論角色, 片叫乜嘢三兄弟, 但係故事入面呢三個人根本就唔係咩兄弟, 去到盡都只是點頭之交, 根本無兄弟情誼可言. 三人之間交集不多, 亦令成齣戲幾條故事線凌碎散亂, 連TVB膠劇水平都不如.
論演員, 唔用明星演員唔係問題, 其實之前成日用方力申同Stephy, 我認為佢地都唔係咩明星. 但係今次有好多地方, 明顯覺得一些演員做得很差, 但係導演竟然又收貨, 例如連詩雅講的一些對白, 感覺真係好假, 好造作, 根本係中學話劇水準, 一定要佢再做, 直至做到合乎專業水平先得囉, 咁都收貨, 令我好懷疑葉念琛拍呢齣嘢是 hea 拍. 陳奐仁尐廣東話講得唔好, 幾乎聽唔到佢講乜咁滯, 雖然唔怪得佢, 但係導演又係要拍到佢講得清楚自然先收得貨囉, 有冇搞錯呀? 全片唯一亮點係吳若希, 幾靚, 有尐似周麗淇以前.
2 comments:
-
-
聽講佢開套戲係為溝女麻,莊思敏
我最鐘意佢嘅天生愛情狂, 劉心悠好靚
- 7 April 2014 at 20:46
- Howtindog said...
-
咁我都覺天生愛情狂算唔錯, 不過只係因為有張智霖同劉心悠做主角, 加好多分.
- 7 April 2014 at 20:51


text:
2012年6月30日
名副其實, 水花由頭淋落尾!
6月29日,冇見兩年嘅 米奇水花巡遊 終於都出返黎啦!當日,樂園入面周圍都已經放上有關指示牌,話俾所有人知道,我地即將可以響呢個咁開心嘅巡遊大玩水花!
見到有兩位演藝人員哥哥出咗黎準備開閘,就知道巡遊快將開始啦!響開始之前,我亦做足準備,收埋大相機廢時整濕,同埋除定外套預備淋濕身!
期待已久,巡遊隊伍終於都出黎啦!
愈黎愈近啦,再配上節奏強勁嘅音樂,好興奮啊!
巡遊隊伍嘅開頭有 巴斯 同埋 玩具兵團!
巴斯 拎住大聲公,向我地發出命令,同水花玩餐飽!
巡遊開始冇幾耐,就突然落起一場大雨!所以我成個身同成個頭濕哂,都唔係水花嘅功勞,而係呢場雨嘅傑作.不過我一早就已經預咗濕身,咁樣反而玩得仲開心!巴斯 嘅後面有 三隻小豬 同埋想食佢地嘅 狼 啊!
仲有一啲盆栽同埋修剪工具.
之後就有 高飛 架花園灑水花車,車尾仲有 鋼牙與大鼻 響到泵水!
緊隨嘅係一班蝴蝶,花盆,以前仲有 愛麗絲 響佢地中間走黎走去,但係可能因為落雨,所以冇出到.
白兔先生 坐響灑水盆上面,呢架車啲水花都幾勁!
到 米妮 架花車出場啦!
都係有花盆,另外亦有一啲香水姐姐向住你噴水花!
米妮 企到好高,監督整個噴香水過程!
其實車頭有 黛絲,不過我今次影唔到,而車尾就有 Marie!
接著出場嘅係怪獸花同埋 Donald 架道具花車!本身呢個位應該有一班公主,但應該都係因為落雨而唔出.
Donald 要對準目標發射道具!
呢架車嘅車尾就有 Pluto 坐咗響到.
跟住呢架車行嘅係 皮諾丘 同埋 蟋蟀占美尼,不過我只係影到 占美尼.
到 米奇 出場啦!佢誓要令你俾水花由頭淋落尾!
米奇 架花車上面有 史迪仔,上網睇返以前啲片,上面唔係 史迪仔,可能每次都唔同.
之後有我鍾意嘅 Pooh 啊!可惜佢走得太快,影得唔清楚...
最後就係 胡迪 同埋 翠絲 嘅吸水機花車.一班玩具兵團幫你「吸走啲水」.
睇下!胡迪 好有型啊!
一場充滿歡笑嘅巡遊亦就此結束啦!
下次入樂園玩,我一定再大玩水花!因為真係好正啊!
訂閱: 張貼留言 (Atom)


text:
第四天
上海呢啲大城市對我黎講興趣不大,今次黎到上海係因為要借佢機場出入咋,我都係鐘意蘇州多啲,係蘇州唔需要去啲咩出名既景點,只要係舊城區入面就已經好靚啦
今日唔洗好似琴日咁早半夜就起身,可以舒舒服服訓到天光;今日行程好豐富,大家都急不及待出發,所以八點就已經去左食早餐
路過一間快餐店就入左去,不過啲小籠包睇落皮有小小厚唔係咁靚(味道已經唔記得啦)
早餐之後坐地鐵去到上海火車站,呢道有火車去蘇州
上海火車站超大!當年第一次坐火車黎到上海就係係呢道落車,計計埋埋已經黎過呢道好多次啦;好多人坐火車來往上海,去到買火車飛既時候已經要買個半鐘後既班次,所以都係預先訂定飛好啲
今次坐呢部CRH3C列車,係唔係好似日本新幹線呢?
由上海去蘇州最快最舒服就係坐高鐵,大約半個鐘車程就到;不過有時候覺得咁樣搭高鐵都幾搵笨,以前搭和諧號(動車)去蘇州只係廿幾蚊,而家搭高鐵去蘇州就四十蚊,實際上高鐵只係快幾分鐘...
咁岩旁邊有另一部高鐵一齊並排向蘇州行駛
旁邊個條係京滬線,由上海虹橋站前往蘇州北站再北上北京,而我坐緊既係滬寧線,由上海站前往蘇州站再北上南京,當中有一小段路係並排所以會見到鬥快既奇景(最後係人地部車行得快啲!);如果去蘇州就要小心買錯蘇州北站,因為北站遠離市區好多好多
話咁快就黎到蘇州,今次係第三次到蘇州,估唔到而家蘇州站比以前大左靚左好多,上一次黎個陣仲係舊蘇州站,當時只係一個小小既火車站,環境同而家比差好遠
首先買好明天回程車飛;我諗新舊蘇州站有一個共通點,就係出站個時都係一樣有勁多拉客既人阻住你行,就好似要衝過木人巷咁,煩到爆炸
火車站呢道就有遊1坐,坐遊1可以去到好多蘇州出名既地方,好方便
總站上車唔怕冇位
蘇州巴士可以用上海一卡通,係上海買定張卡黎到呢道搭車方便好多
坐車去到位於觀前街既酒店check in放低行李;揀住係觀前街係因為呢道係蘇州前中一個最熱鬧既地方,食野買野都好方便,而且位於舊城區中心位置交通都好方便
安頓好之後已經成一點啦,即刻搵地方開餐
呢間餃子店上次黎個時都食過,我好鐘意食餃子所以今次再食多次
觀前街因為係「玄妙觀」之前而得名
蘇州普通既街道同建築都好靚,感覺好舒服
坐上遊1去「虎丘」;虎丘有「吳中第一山」之稱,當年蘇東坡有講過「到蘇州不遊虎丘乃憾事也」,係唔係憾事要黎過先知
隨街都可以見到小橋流水美景
山塘河由蘇州城通到虎丘,可以坐船黎都得,當然收費比坐巴士貴好多
入去虎丘啦,入場費60蚊
虎丘有一座好出名既「虎丘塔」,因為個塔係斜,又有「東方比薩斜塔」之稱;虎丘係一個非常有歷史既地方,不過歷史我就唔理咁多啦,專心欣賞風景仲好
入面環境幾靚架
有古裝美女表演琵琶
相傳呢塊係吳王闔閭既試劍石,被吳王一劈為二;旁邊有顧瑛詩句:「劍試一痕秋,崖傾水斷流,如何百年後,不斬趙高頭」
「傳說真娘為唐代蘇州名妓,相貌出眾,能歌善舞,由於自幼失去雙親,被迫賣笑青樓,但她賣藝不賣身,直到有富商重金買通老鴇,要真娘陪宿,真娘遂自縊身亡」
真娘墓
有表演睇bor,不過呢個表演好似同虎丘有啲格格不入
寫下生靜靜地欣賞美景仲好啦
虎丘入面有一個劍池,相傳吳王闔閭墓就係劍池之下,而且仲有三千把寶劍陪葬,信不信由你啦;「虎丘劍池」呢幾個字原本出自唐代書法家顏真卿手筆,幾來右邊「虎丘」兩個字日久失修損壞,由後人補刻,所以蘇州有句俗語「真劍池,假虎丘」
有兩個窿咁有趣
向虎丘塔進發
唔知呢啲係櫻花定桃花呢
去到虎丘塔前面啦!虎丘塔全名係「虎丘雲巖寺塔」,有過千年歷史,明朝時虎丘塔已經被發現向東北方向傾斜,經過補救措施後虎丘塔一直聳立到而家
虎丘景區入面環境幾好架
虎丘最令我印象深刻就係呢間小小既廁所!去過大陸都知道一般公廁衛生情況都強差人意,不過虎丘呢個廁所乾淨之餘仲完全冇異味,而且廁所入面仲有冷氣,可以話係一個五星級廁所!呢個廁所係我係中國咁多景區入面見過最好既一個!
虎丘都行得差唔多,行返去門口走人lu
離開虎丘後,坐遊1去到山塘街落車,遊覽「七里山塘」
清乾下江南時黎到七里山塘,御筆書寫「山塘尋勝」四個大字;清乾好鐘意山塘街環境,返到北京後之後係頤和園後湖仿照七里山塘模樣修建左蘇州街
山塘街係江南水鄉環境,點小得小橋流水呢
山塘街係明清時期蘇州最發達地方,經濟商業好繁榮,而家好多人非常熱鬧;當地有民歌咁唱「上有天堂,下有蘇杭.杭州有西湖,蘇州有山塘.兩處好地方,無限好風光」,證明山塘街係蘇州人心目中地位有幾重要
山塘街好似普通街道咁免費進入,當然如果想入啲指定景點參觀就要另外買飛
隱約可以感受到古時山塘街船來船往既熱鬧景象,不過而家天開始暗人都開始少,如果夜晚黎呢道既話會有另一番靚景,我見人地夜晚影既相超靚
又有古裝美女出沒
行完山塘街出返黎lu;門口整個咁既牌坊係道,唔知有冇人會覺得同外面環境有啲九唔搭八呢?
山塘街出面環境都係咁靚
天黑前離開山塘街,坐遊1返到觀前街
咁多小食店,整返串先
觀前街有超多餐廳選擇,咩都有得食
求其入左一間餐廳食麵
晚餐後媽媽係附近行街,我就同朋友去到位於平江路既「貓的天空之城」cafe,我好鐘意呢間cafe架,有好多好靚既postcard,可以係呢道慢慢寫,上次黎到蘇州都係呢道消磨左好多時間架
Cafe旁邊係「明堂青年旅舍」,上次同一大班朋友就係住呢道;旅舍位於平江路之上,環境好靚,當年我冇揀錯住呢道,哈哈
寫完postcard出來平江路已經關晒燈,今次再次同平江路無緣...平江路係蘇州一條歷史老街,有超過800年歷史,平江路係蘇州古城至今保存最為完整既一個區域,係呢道可以睇到古時蘇州居民既真實面貌,可惜上次行唔到今次有行唔到...如果下次有機會再到蘇州一定要行行平江路!
寫完postcard已經好夜啦,由平江路行返觀前街既小巷街燈已經熄晒,我同朋友三個人打開電話電筒一齊跑返去觀前街,呢個時間觀前街已經冇咩人行,不過就多左好多拉客既人,不停想拉你去搵蘇州美女,哈哈^^我地就唔理咁多,早啲返酒店訓個好覺仲好啦


text:
難得米高今年農暦新年可以連放七日,重點係初三終於唔使被徵召返工,艾菲都覺得特別輕鬆,至少朝早可以瞓多一陣,等佢負責搞掂燒腩仔起身刷牙洗面食早餐嘅嘢,就算只係叉多半個鐘電,心情都寧捨好D㗎﹗kakaka...
見年初三米高得閒又唔使拜年,我哋就決定善用港鐵半價優惠,勇闖大西北行個大運,先坐港鐵轉西鐵到天水圍站,再轉輕鐵去濕地公園,其實唔難去㗎,但車程就OK長囉,我哋食飽一點出發,去到都兩點半啦.
唔知係唔係好多人同我哋有一樣諗法呢,呢日嘅濕地公園係超旺場,排隊買飛都要等半個鐘,好彩正門出面有個水池可以畀燒腩仔消磨吓時間,佢不停話要學D哥哥姐姐衝過水柱,跑到完全唔肯停,艾菲幾乎想叫米高慳返$60唔好買飛,就咁喺到玩一個下午算.
搞到三點終於可以入場,帶燒腩仔探完貝貝我哋就行出去,第一個景點係睇荷花,原來宜家濕地公園嘅setting都進步咗,喺D影相位附近會有D長凳畀人坐低影吓相抖吓.
因為人多再加埋知道燒腩仔未識欣賞,所以無帶佢上鳥屋觀鳥,直接去行紅樹林浮橋,好想教佢咩係招潮蟹同彈塗魚,但佢都似乎無乜興趣咁,只係顧住向前喪跑.
行完浮橋抖咗陣之後就到艾菲最期待嘅原野漫遊徑,今次仲好好彩咁有隻雀企咗喺水上面添呀﹗至衰呢幾日D天氣麻麻地,否則影出來肯定成幅畫咁﹗
點解艾菲咁期待呢個位?之唔係為咗影靚相囉,呢到係全個濕地公園難得一個兩邊都無欄杆嘅位,就咁一條灣灣嘅行人木橋,影出來特別靚同有味道㗎,可惜呢日人真係太多,要影晒全條木橋係mission impossible嘅事,所以只可以揀最尾一截來影.
行完出面展區之後,見差唔多時間收館,我哋就決定放棄室內展區,去咗全港最好view嘅大家樂tea一tea,一個乜都有D嘅兒童餐一家三口一齊食,抵﹗
食飽已經夠鐘收館,出咗門口之後燒腩仔明顯仲未放夠電,所以帶佢去正門另一邊個迷宮草地放埋D電去,跑到佢一身都濕晒勁開心,而上到最頂原來可以望返入公園入面D濕地.
放夠電我哋就走啦,明明已經攰到捽晒眼,但車迷見到輕鐵又點會甘心去瞓,遠遠就指住輕鐵話「我要坐呢架車」,於是畀佢試吓幫我哋拍卡入閘,再一齊等車,上車坐咗陣都未捨得瞓,要喺艾菲半逼半氹下先肯合埋眼瞓.


text:
小蝠係一個好容易受影響嘅人.無論係情緒上定係意見上都係.
一早已經發現咗呢個問題,所以小蝠好多時都會「意見接受,態度照舊」.
雖然咁樣外表會令到人覺得我好有主見,但係其實心入面已經俾呢個別人嘅意見動搖咗,只係強硬地照自己原來嘅意思做事罷了.呢種感覺其實好難受.
所以,對於自己好鍾意嘅野,如非必要,我都唔太鍾意同人交流.
尤其係偶像.
我基本上係一個極極極極極唔願意同其他fans交流嘅人.
因為我實在太容易太容易被人影響到啦!
對於網路上有果句講果句嘅系統,我係極極極極度想迴避…
所以我咁咁咁咁鍾意AKB48同SKE48,你都唔會見到我周圍去睇論壇果d野.
Blog留言我可以接受到,唔鍾意咪delete咗佢囉.論壇呀果d,都可以話想睇就睇,唔想睇就唔睇.
但係最最最最可怕嘅一種就係CHAT.
CHAT,你真係避無可避.唔應咩?有時d人仍然會繼續send過黎.
好驚呀!唯有唔online最穩陣啦!
如果… 你發現咗我最近唔多睬你唔多理你,而你又唔知發生咩事嘅話…
不如你試諗吓,你最近會唔會鍾意咗AKB48並試過不停咁响度高談闊論佢地?
唉,呢d真係避之則吉.
嗯嗯.我呢種叫做自閉式宅女…!
題外話,
今日下午响公司飲咗响日本買返黎嘅「梅子昆布茶」.
rena仔拍マジすか学園嘅時間日日都飲!
飲到要自己買返屋企飲嘅茶!
响強烈推介之下,我都買咗黎飲.好好味呀!
我條脷果然係好接受日本野!哈哈!


text:
近排真係太熱, 今日都係先去尖沙咀飲茶先, 好在呢次唔係太多人, 仲可以見到門外一連串靚靚既裝飾, 唔怪之得可以收五千幾元一圍啦..
中式果邊真係好古色古香呢~如果第時結婚有機會係度影相就好^^
另一邊既係西式, 都算唔錯既, 但覺得景色及兩旁既樹比較假, 唔夠自然=.="
呢個什菜炒腸粉, 簡直一流, 勁好味, 好想再叫多一碟~
仲有呢個蒸茄子, 味道麻麻地, 都係食一次就好^^
仲有呢個特價小龍包, 雖然只係九元龍, 但十足材料, 一咬落去仲有汁必出黎!!
呢個燒賣都算唔錯, 唔多肥肉之餘, 又多冬菇, 只係唔食面頭粒綠豆, 好在joejoe幫我食, 鍚鍚>3<
食完野之後唔知去邊度行好, 夏天果然夠麻煩....最後都去左1881行下, 見到我like既其中一位香港時裝設計師vivienne tam既旗艦店終於開左, 只係出面影相已經好開心^^
有好多靚靚既衫呢, 係出面見到已經好開心, 唔使買都可以啦!!
仲有附近既上海灘, 見到都幾靚, 影返張相先~
之後同joejoe去文化藝術館, 見到好多中學生既作品, 中三既同學已經有類似時裝設計既畫, 果然利害, 也好羨慕佢地呢!
仲有一個角落擺放關於peter pan既展覽, 尤其係個窗口, 好靚啊!!
先影joejoe呆望窗口先, 見到佢pose都幾自然咁喎^^
果然係影師, 影得特別靚呢!! 連自己都好like呢張^^
呢好sweet呢, 好like呢張~~!! 好似我哋一齊睇夜景咁, 好浪漫><
係會場外仲見到好可愛既手工仔, 但價錢太貴唔可以買呢, 有d可惜....
kumi's new life
2010年7月4日 星期日
同joejoe都係唔知去邊度好
近排真係太熱, 今日都係先去尖沙咀飲茶先, 好在呢次唔係太多人, 仲可以見到門外一連串靚靚既裝飾, 唔怪之得可以收五千幾元一圍啦..


text:
我地係12點幾飛機
韓亞OZ724既機
領隊約我地10點係機場等
我個喼太大
我一個人拎唔到落去搭車
所以我叫我細佬幫我拉落去
去到等車時居然見到蕩蕩係架車到
即刻好狠背咁拉個喼上車
好早我地就到左
無耐wing yan就出現
居然...佢MA MA又黎左
個下幾O嘴
心諗駛唔駛呀
送埋黎機場
都廿幾歲人啦
咁過左10點仲係無領隊出現
就叫wing yan打去
原來佢去左大堂中間
見到有幾間旅行社都有團出發
同我地同一架機
就連星晨都有2團一齊出發
咁我地搵返我地個領隊RAY
肥肥地
一開始聽佢講野勁唔慣
聽到想訓著
順便睇下D團員
超老囉
大部份係兩公婆
有一團師奶
有兩對公公婆婆
得幾個後生仔女
對比隔離個團
大部份係後生人我地幾sad
係機場磨左一陣影下相我地就上機
我地係三個一齊坐
好令我suprise係個位有一張毛氈, 一個攬枕
仲有部電視仔俾我地睇movie同打機
超爽
起飛無耐就即刻派晚餐
都幾豐富呀
有一盒飯, 一個薑餅, 一個沙律, 一個包同一杯野飲
但個飯太硬啦
餸就OK
薑餅都不太好食
不過飛機餐不敢期望太多
但好好笑係我地仲食緊個飯時
空姐已經開始收野
最奇係D人又真係俾佢地收
最後我地附近得我地三個仲係到食緊
搞到我地幾緊張
不過我地三個仲好緊持食哂佢
唔明D人做咩唔食囉
幾好食呀
好快部飛機就熄哂燈訓覺
但我又訓唔著喎
咪係到玩下部電視機囉
坐左3個鐘到就到仁順機場
因為韓國比香港快一個鐘
所以我地要較返電話
對錢既人就對
我地就係HSBC對左每人一千五百蚊
所以都唔駛對
到機場因為太早未有旅行巴我地唯有係個機場到行下
去間便利店睇下有咩買
最後我同蕩蕩平平地買左2舊飯團
最激氣係去到韓國諗住開漫遊
但又開唔到囉
個3既男人又cheating我
真係好想殺左佢
原來機場有wifi
所以即刻上去FB SEND MSG叫肥棋幫我同我屋企人講我到左
第一站就係去賭場
每人都可以免費玩一次賭大細
我WIN左5000WON
大約三十幾蚊啦
之後係個到狂飲野飲
因為RAY話呢間酒店既coffee平時好貴一杯
入到去唔入就對唔住自己啦
下一站係去統一公園
統一公園有d雕塑
入面仲有一個博物館..收錢的
但RAY叫我地唔好入
因為入左去會好心UP
話入面將最恐怖既相POST出黎
令我諗返起我係南京入個個大屠殺博物館
統一公園原意係想南韓同北韓統一
detail既我己經唔太記得
上面個雕像ray第一句問我地: 你估下邊個係細佬邊個係阿哥?
之後又問我地邊個代表北韓邊個代表南韓
原來矮個個先係阿哥, 高個個係細佬
矮個個係北韓, 因為佢戴個頂帽係五星帽..代表共產
高個個係南韓, 因為佢戴個頂係鋼帽..
另一個角度睇到個地下有條裂痕
呢個就係三八分裂線?
代表住南北韓分裂
跟團既好處就係咁..至少唔係自己望下就算
有導遊講下個邊既歷史
呢一個鋼像係講出戰爭既恐怖
重點係個鐘到
佢個時間係指住4點
代表北韓偷襲南韓個一日係4點鐘
係大家訓得最熟既時間
ray話北韓真係太衰
RAY講左幾個比較出名既銅像背後個意思之後就放我地自己去睇
當然我一向對呢D野無咩興趣
所以行左一圏就算
最後我地搭3-4個鐘頭車去到雪嶽山
沿途RAY梗係係咁講野啦
但我諗成團人已經好tired
所以我地個個都訓到死左
去到雪嶽山第一站係去踩單車
踩個個叫海洋號鐵路腳踏車
4個人一架車
當然我地要拆啦又係
咁我同蕩蕩就同一對公公婆婆一架車
個到真係凍到想死
我諗得個十幾度
仲要係個海隔離
個手同腳係凍到薑左
但唔努力踩又唔得喎
因為會阻住後面D人
所以蕩蕩好努力咁博命踩
好彩佢最尾會不斷入隧道
隧道入面有唔同野睇
我覺得最靚係有幾個隧道會有燈飾同埋幻彩燈
超靚真係
終於俾人奴役完一日
夜晚8點幾返到渡假屋訓
間屋入面有大床有搭搭米
我真係好想試下訓搭搭米
所以我地決定左訓搭搭米
有獨立KITCHEN
飯廳
睡房
搭搭米房
浴室
仲有露台tim


text:
今晚係萬聖節,響到祝大家萬聖節快樂!唔知你今晚去咗邊到玩呢?我就剛剛離開咗樂園,今晚同朋友玩得好開心呢!
迪士尼黑色世界2013 話咁快就黎到最後一晚,今年眾多嘅活動項目之中,你最鍾意邊一個呢?相信,各位讀者們應該都知道我最鍾意嘅活動項目係邊一個;因為我成日都提起佢,甚至連萬聖節主題故事都係用佢做題材!冇錯,就係 黑色嘉年華「異」演!
既然活動都已經黎到尾聲,咁今晚就又再講下呢個項目啦!黑色嘉年華「異」演 總共有六位奇人異士響到演出,佢地會分為兩批出場;嘩,佢地連出場都有氣勢過人,大大個招牌之餘,仲有助手幫佢地開路!
呢六位奇人異士係邊個呢?一,半人半蝙幅嘅 蝙蝠紳士!二,擁有柔軟身體嘅 瘋骨妖姬!三,冰艷動人嘅 冰女王!四,鳥兒嘅化身 黑鳥夫人!五,威武樹人 森武士!六,懂得自我燃燒嘅 火焰神!
其實之前試玩夜之後我都有介紹過呢個 黑色嘉年華「異」演,提及到佢地會有小型演出以及合照時間;講過嘅野我就唔重覆了... 今次有一樣特別嘅裝飾想講,就係招牌!
剛才講到,每位奇人異士出場嘅時候都會有招牌;其實,響佢地逗留響表演蓬車嘅期間,嗰塊招牌係會一直插住響旁邊.而我覺得招牌上嘅圖畫都幾靚,雖然係同現實不太相乎,哈哈!
如果俾你揀,你認為邊位奇人異士最吸引呢?我最愛嘅就係... 其實都唔洗講啦,《黑色異幻》故事都已經揀咗佢地兩位做主角!蝙蝠紳士,冰女王 作為我個故事嘅男女主角,我當然都有幫佢地影咗唔少寫真,嘿嘿!
仲記唔記得《黑色異幻》第三章嘅情節呢?蝙蝠紳士,冰女王 響演出期間,都會偷望對方!配合我嘅故事劇情,我就特別影咗以下呢兩張相,同故事中嘅圖片相唔相似呢?
明明講緊 黑色嘉年華「異」演,最後又無啦啦講到去《黑色異幻》故事... 都講開啦,順便做多個預告!今日早上我就出咗第四章,話佢地成功脫離險境,但故事仲未完架!聽日我就會出埋最終章以及故事解說,敬請繼續期待!


text:
第一天
到左出發日子啦,今晚會坐火車由深圳出發,去位於武漢既武昌站;由深圳去武漢有1216公里,車程大約11小時30分鐘,聽日一早就會去到!
出發前已經買好火車飛,約好大家係出關口第一間茶餐廳等,順便食返個下午茶,坐得火車多已經知道火車上既飯餸唔會好食,所以要食飽啲先上車
傍晚時份黎到深圳火車站,火車18:35開出,都係早少少到穩陣
好多乘客等緊上車啦;今次乘坐Z24班次列車,不停站直接去到武昌
提早25分鐘上車
我地坐硬臥車箱,環境都算ok,價錢¥261.5唔算好貴;今次係媽媽第一次坐臥鋪火車,希望佢可以訓得著啦,火車一路行一路震而且又有路軌聲,如果唔習慣未必可以訓得好
火車六點幾開出,大家都未咁早訓,見咁得閒就買個火車飯盒比大家試試;呢個飯盒睇落都唔多好食架啦,而且仲好貴tim,賣成30蚊一個!以前見既火車飯盒都係¥15¥-20咋,呢個唔知搞咩賣咁貴!
夜晚九點大家都返上床訓lu,明天一早六點就要落車
第二天
火車未夠六點就到達武昌站,武漢呢個時候開始天光,時間岩岩好可以去玩啦
好大既武昌火車站;武漢分成唔同區域,其中武昌,漢口,漢陽都係武漢市區,當中武昌,漢口都有大型火車站,而我坐呢班車就以武昌站作為總站
武昌站對出有巴士前往武漢大學,事不宜遲即刻跳上巴士出發,欣賞今次旅行重點「武漢大學櫻花」
去到武漢大學門口未夠七點,三月既武漢朝早仲係凍凍地,所以都係先去食返個暖笠笠早餐;落左車隨意搵到間快餐店就入去啦,搭足一晚車之後可以舒舒服服坐低食早餐真好
食飽早餐後就入去武漢大學啦
武漢大學好大,環境亦都好舒服,一早望到咁靚既環境人都精神啲
見到好多花,呢啲係梅花?
繼續向種滿櫻花樹既地方前進
武漢大學太大啦,校園入面係有校車行走唔同地方
終於黎到啦,櫻園呢道種左好多櫻花樹架
武漢大學櫻花有段歷史,話說當年日本佔領武漢期間武漢大學用作收容傷兵,日本政府為緩解傷兵思鄉之情就種左好多櫻花比傷兵欣賞,幾十年之後中日友好日本政府又送左好多櫻花樹比武漢大學,所以呢道就有咁多日本品種櫻花啦
不過抬頭望一望,全部樹枝光禿禿
已經知道今次出事啦,一朵花都未開...呢道應該開滿好多櫻花架!唉...冇野好講...上年呢個時間已經開滿櫻花,今年天氣涷少少竟然一朵都冇,真係要喊出黎...!
唉...唉...唉...唉...唉...冇野好睇都四圍行下啦
唔知呢個係咩花呢?雪白色都幾靚
武漢大學圖書館
不知名建築
咁似楓葉既?
四圍都有一棵棵白花
頭先係武漢大學南面進入,慢慢行行左兩個鐘,而家係北面離開;武漢大學北面係「東湖」,東湖好大架,係中國最大既城中湖
而家先10點,要搵地方去先,發現有巴士到所以就決定去對面呢個「湖北省博物館」
去到門口見到咁多人排除...即時認輸走人,唔排啦
坐巴士去酒店check in,放低個大背囊輕鬆左勁多;今次住「漢庭酒店江漢路步行街店」,第一次住漢庭酒店又覺得幾好bor
休息左一陣又出發啦,行幾分鐘就去到武漢其中一個好旺既地方「江漢路步行街」
清未至民國時間,武漢係中國第二大城市(第一係上海),當年已經非常繁華;江漢路呢邊係英租界,更加係最繁華地段之一,而家呢道一樣咁繁華,仲保留有好多歐洲風格建築,睇到都覺得好靚,如果香港都保留多啲呢啲靚建築就好啦
沿路行到長江邊,去到武漢關碼頭就有得坐船過江
船到啦,好多人等上船;坐船去對岸中華路船費只係個半,超抵
船上二樓有座位
一樓就有好多電單車
上層船尾仲有地方比大家睇風景,好多人已經霸晒啲靚位
長江好闊,比起我心目中闊好多好多
落左船行冇幾遠就係「戶部巷」小食街,好多人好熱鬧;戶部巷係一條明清時期已經有既古街,被譽為「漢味早點第一巷」,好多湖北特色小食都可以係呢道食到
真係人山人海
今次有長輩係道就唔食小食啦,黎睇下就算,要搵個地方舒舒服服坐定定食午餐
係戶部巷對出見到有間火鍋店就入左去啦
叫得三國英雄,職員係三國時期打扮,哈哈
武漢應該係食辣野多,不過媽媽唔食得辣所以要左清湯底,一齊烚下烚下
午餐後繼續出發,好快就見到黃鶴樓
「故人西辭黃鶴樓,煙花三月下揚州...」﹑「昔人已乘黃鶴去,此地空餘黃鶴樓...」,小學已經識呢啲詩句啦;黃鶴樓係江南四大名樓之一,更加係四大名樓之中最出名最多人認識既一座,只不過黃鶴樓由三國時代開始因為種種因素興建損毀過好多次,而家見到既黃鶴樓係1985年根據歷史資料重建而成,5層樓高50.4米
黃鶴樓入場費唔平架,要80蚊
都係離遠睇下算啦,咁貴入去睇座新樓感覺好唔抵!
咁曬衫又幾得意
再行多陣就去到「辛亥革命武昌起義紀念館」,又叫「紅樓」,當年辛亥革命之後一日革命黨人係呢督創立「中華民國軍政府鄂軍都督府」
入面展示出鄂軍都督府成立初期場景同一啲相關文物,唔特別去影lu
睇完就回程啦,再次經過戶部巷,人冇頭先咁多不過仲係好熱鬧
返到去中華路碼頭坐船過江;感覺上武漢既街道好乾淨企理,市容唔錯
買完船飛等上船;武漢市區比長江,漢水分開左主要三大區域,包括武昌,漢口,漢陽,而家係武昌坐船返去漢口
闊寬江面之上見到一條長江大橋,呢條橋係幾千公里既長江之上第一座大橋,而且仲係鐵路﹑公路兩用,因此被稱為「萬里長江第一橋」
橫跨漢水既大橋
長江上有好多唔同碼頭
經過江漢路返去酒店lu,行足成日大家都想休息下
休息左兩個幾鐘,夜晚8點出去食晚餐,係附近是但入左一間餐廳
食完係附近行行,呢頭有夜市,好多人好熱鬧,不過行兩行就返酒店lu,聽日要好早起身,大家都要早啲休息先得
琴晚係火車大家都訓得唔好,今日又行足一日,大家好快就訓覺啦;聽日仲要坐早機去上海,武漢一日遊話咁快就完成,哈哈^^


text:
香港呢幾日堅凍, 59年一遇
凍到有假放真係連我讀書果陣都未試過...
我同小齊出街都幫佢貼晒暖貼同著到隻糉咁
無錯, 就等於我地去日本滑雪時果套裝備!!
香港係爭在冇落雪啫, 但天陰陰又濕又冷都幾寒~
雖然凍到有假放我之前冇諗過,
見人討論"駛唔駛放假呀又?" 又話咩太保護, 冇鍛鍊云云...
我平時都唔鼓勵太保護, 一向都跟學校指引, 唔同阿女著過多,
跟學校SCHEDULE 換季,
我覺得"抵冷"都係生存訓練o既一種~ 意志力UP!!!
坦白講如果唔係教育署話尋日可以放其實我一定會比阿女返學,
但既然有得放當然都幾開心有呢個突如其來o既假期 (雖然得阿女放我冇得放)
香港 D 學校真係冇乜邊間有暖氣,
同外國果 D 寒帶地區比真係冇得比,
人地只係o係室外果D 時間凍, 室內和暖, 咁返學上堂當然冇問題啦
香港冇呢D 配套, 而且有D小朋友呼吸道唔係咁好, 加上得幾歲唔識照顧自己
如果冷病就慘啦, 所以我覺得幼稚園停課係好應該
經過今次我發現阿女原來"抵冷力"幾高,
係咪因為小朋友體溫高D?
我著好多衫都仲手足冰冷但小齊唔係著好多都手仔暖暖咁
睇o黎佢身體好過我,
我要趁冬天進補一下先~


text:
多間博物館於整個一月免費開放給市民參觀是眾所周知吧, 既然今日無節目, 我哋一於揀去近近地嘅香港文化博物館行下啦...
其實對於所有乜乜館, 物物館, 博物館等地方, 我同爸爸都真係一D都提唔起勁去, 不過只要一想到帶小B同妹妹去見識下應該算係一個幾好嘅親子活動後, 終於就踏出咗呢一步喇. 雖然場館今期所做嘅專題展覽我哋完全無興趣, 幸好都總算有個武.藝.人生 - 李小龍展覽俾爸爸睇下, 等爸爸唔好覺得自己完全中伏.
一入博物館正門不久, 我哋就見到有個兒童探知館, 小B同妹妹馬上就手拖住手跑入去, 嗰一刻我同爸爸都覺得好好笑, 大概呢個就係有手足作伴嘅好處. ^^
雖然今日係星期日, 不過場館內唔算多人, 所以倆姊妹每樣都可以玩下...
爸爸教學中...
假裝置身在海底世界...
與蟻后合照...
其實呢個兒童探知館, 我真心覺得幾益智....真係好適合小朋友.
玩完兒童探知館, 再上一樓及二樓展覽廳逛逛, 不過大家對於展覽廳內嘅展覽都無興趣, 好快行完一圈就走人, 反而三父女對放飛機就好有興趣啵, 哈哈~
下次一於帶倆姊妹去反轉科學館啦. ^^
我們的Facebook專頁 - 小b與妹妹b之成長日誌